D. Birt - J. Jurković - P. Kelemen: Život mladih, pripreme... 


Senj, zb. 30, 445-538 (2003) 


DANIJELA BIRT - JASMINA JURKOVIĆ - PETRA KELEMEN 


ŽIVOT MLADIH, PRIPREME ZA BRAK I SKLAPANJE BRAKA 
NA OBRONCIMA SENJSKOG BILA 


Danijela Birt 
Patkovac 94 
HR 43000 Bjelovar 

Jasmina Jurković 
Pavićeva 86 
HR 31400 Đakovo 

Petra Kelemen 
Gabrijele Horvat 1 
HR 42000 Varaždin 


UDK: 392.5(497.5 Senj) 
Prethodno priopćenje 
Ur.: 2003-12-22 


U radu se iznose rezultati terenskoga istraživanja studentica etnologije na 
obroncima Senjskog bila tijekom 2002. i 2003., kojim se nastojalo dobiti bolji uvid u 
predsvadbene i svadbene običaje primorskih Bunjevaca. Prilog je podijeljen na tri cjeline: 
prva obuhvaća predbračni život mladih i izbor bračnog druga, u drugoj su obrađeni 
prosidba, zaruke i običaj pavenke, a treća opisuje tijek svadbe, mladin miraz te vjerovanja 
i gatanja vezana uz svadbene običaje. Prikupljena građa polazište je za daljnja 
istraživanja tradicijske kulture primorskih Bunjevaca, ali i za komparaciju opisanih 
pojava s elementima zastupljenim u kulturi ostalih bunjevačkih grana. 


Uvod 

U sklopu seminara iz opće etnologije, koji vodi doc. dr. se. Milana Černelić 
na Odsjeku za etnologiju Filozofskoga fakulteta Sveučilišta u Zagrebu, izvršile smo 
višekratno terensko istraživanje na obroncima Senjskog bila. Kao rezultat 
terenskog rada prikupljena je i sustavno obrađena građa koja se donosi u ovom 
članku. Istraživanje je ujedno dio projekta Identitet i etnogeneza primorskih 
Bunjevaca, čija je voditeljica doc. dr. se. Milana Černelić. Svojim nam je savjetima 
pomogla i asistentica na Odsjeku za etnologiju Nevena Skrbić Alempijević. 

SI. 1. Petra Kelemen u razgovoru s kazivačicom Đurom Biondić u Liskovcu, 
snimio Augustin Perić, listopad 2003. 



SI. 2. Kazivači Mile i Marija Lopac iz Donjih Lopaca, 
snimila Jasmina Jurković, travanj 2003. 

Provedena su tri terenska istraživanja: u studenom 2002. te u travnju i 
listopadu 2003. Tehnikom intervjua ispitani su kazivači u sljedećim 
lokalitetima: Jaruge, Donji Lopci, Gornji Lopci, Krmpotići, Ljubežine, Stolac, 
Rončević Dolac, Alan, Liskovac i Žukalj. 1 Rad na terenu bio je podijeljen 
prema lokalitetima tako da je Jasmina Jurković svojim istraživanjem 
obuhvatila područje Senjske Drage, u koje se ubrajaju lokaliteti: Jaruge, Donji 
Lopci, Gornji Lopci i Krmpotići, Danijela Birt građu je prikupljala u 
Ljubežinama, Stolcu i Alanu, a Petra Kelemen u Rončević Dolcu, Liskovcu i 
Žuklju. Ovim se istraživanjem nastojao dobiti bolji uvid u tradicijsku kulturu 
primorskih Bunjevaca, posebice u odabrane teme iz životnih običaja. U 
prvom ispitivanju, na temelju upitnice vezane za predsvadbene i svadbene 
običaje, izrađene za potrebe nekadašnjeg projekta Odsjeka za etnologiju 
Tematska etnološka istraživanja, provedenog osamdesetih godina 20. stoljeća, 
nastojalo se prikupiti što više podataka za ovo dosad nedovoljno istraženo 
područje. Osim toga, koristila se i tehnika nestrukturiranog intervjua, pri 
kojem su kazivači izlagali vlastito iskustvo svadbenih zbivanja u ovome 
kraju, bez dodatnih pitanja i sugestija koje svaki rad uz pomoć upitnice 
neizbježno uključuje. Nakon transkripcije kazivanja, podatci su raspoređeni u 
tablični prikaz radi preglednosti i lakšeg snalaženja. Time su ujedno postali 
uočljivi propusti u prvom istraživanju, koji su se nastojali ukloniti dopunskim 
i kontrolnim istraživanjima. Kako su se ispitivanja u svakom navratu 
provodila kod istih kazivača, s njima je uspostavljen prisniji odnos, koji je 
omogućio lakšu komunikaciju. Nakon drugog odlaska na teren razrada članka 
podijeljena je u tri cjeline. 2 Prva cjelina, koju je obradila Jasmina Jurković, 
obuhvaća predbračni život mladih i izbor bračnog druga. Drugu cjelinu 
obradila je Danijela Birt s temama prosidbe, zaruka i običaja pavenke, 
pletenja svadbenog vijenca i djevojačke večeri. Posljednju čini opis tijeka 
svadbe, prikupljanja mladina miraza te vjerovanja i gatanja vezana uz 
svadbene običaje, što je obradila Petra Kelemen. Teme neredovitih oblika 
sklapanja braka, nevjenčanog i pokusnog braka nisu prikazane u ovome radu, 
već su obrađene u članku Marijete Rajković Život žene u selima Senjskog 
bila. 

Preostale nejasnoće uklonjene su tijekom trećeg izlaska na teren, a 
pitanja koja su tom prilikom postavljana, bila su ciljana i bitno preciznija. 
Time je građa upotpunjena te se moglo pristupiti njezinoj sintezi, premda se 

1 Dalje u tekstu za lokalitete Gornji i Donji Lopci koristit će se skraćeni nazivi G. i D. 
Lopci. 

2 Pri oblikovanju članka služili smo se radom o predsvadbenim i svadbenim običajima u 
Gackoj dolini, objavljenim u časopisu Grad Otočac, 5, 1999. 

još uočavaju pojedini nedostatci i nesuglasja među kazivanjima, na koje se u 
prilogu upućuje. Nije bilo moguće uvijek sa sigurnošću utvrditi upućuju li te 
iznimke na usporedno postojanje više lokalnih varijanata u određenom 
razdoblju, na vremenske transformacije pojedine pojave ili je, pak, riječ o 
unošenju elemenata koje kazivači poznaju iz drugih regija, za koje su doznali 
putem masovnih medija i si. 

Kraj u kojem je provedeno istraživanje, znatno je depopuliran, budući 
da je od sedamdesetih godina 20. stoljeća (poradi procesa industrijalizacije) 
naovamo stalan trend migracije stanovništva s područja Senjskog bila u 
gradove. Stoga je u pravilu nezavidno na temelju iskaza jednog ili nekolicine 
kazivača donositi zaključke o običajima cijeloga lokaliteta. Također, 
upotrebljivost prikupljenih kazivanja ovisila je o spremnosti kazivača na 
razgovor, njihovu sjećanju i jasnoći izričaja. Nadalje, premda je bila riječ o 
dugotrajnim i višekratnim istraživanjima, i same su istraživačice kadšto 
propustile podrobnije ispitati pojedine elemente. 

S obzirom na to da su kazivači rođeni u prvoj polovici 20. stoljeća, 
njihova su se kazivanja većinom odnosila na razdoblje od tridesetih godina 
20. stoljeća do danas, premda su se pojedini kazivači prisjećali pojedinosti 
nekih običaja prema pričanjima svojih predaka. Na taj način bilo je moguće 
uočiti i odrediti mijene pojedinih običaja. Također su se nastojale istaknuti i 
lokalne, ali i individualne razlike, koje su odražavale, premda slabu, ali ipak 
prisutnu statusnu, ekonomsku, društvenu slojevitost ove zajednice. 

Prikupljeni podatci mogu nadalje poslužiti za komparaciju s 
objavljenom i neobjavljenom građom sa susjednih bunjevačkih područja u 
Primorju i Lici. Nešto neobjavljene građe pohranjeno je u arhivima Odsjeka 
za etnologiju Filozofskoga fakulteta, Odsjeka za etnologiju Flrvatske 
akademije znanosti i umjetnosti te Instituta za etnologiju i folkloristiku. Bilo 
bi prijeko potrebno daljnjim terenskim istraživanjem prikupiti podatke i na 
ostalim područjima primorskih Bunjevaca budući da postojeće građe ima 
veoma malo i pokriva samo pojedina uža područja primorsko-ličkih 
Bunjevaca. 

Predbračni život mladih 

Ponašanje djevojaka i mladića 

Kazivanja prikupljena u lokalitetima na području Senjskog bila upućuju 
na to da je ponašanje djevojaka i mladića sredinom 20. stoljeća nerijetko bilo 
liberalnije od uvriježena poimanja. Takvo je ponašanje uključivalo sastanke 

mladih bez znanja roditelja, vani se sastojalo prid kućom , kad oni zaspu, ona 
se iskrade. To kazivanje Marije Nekić iz Ljubežina jedan je od primjera 
ponašanja djevojaka i mladića u predbračnom životu. Ipak, u prvoj polovici 
20. stoljeća roditelji su bili posebno strogi prema kćerima, pa se tako 
Elizabeta Nekić iz Rončevih Dolaca sjeća: Mora si na vrime otić' i doć'. Grgo 
Nekić iz Žuklja dodaje: I svaka cura je morala iza sunca doći kući uvede. 3. 
Djevojke su nedjeljom odlazile na misu, ali bi morale znat po kom je vanđelju 
masa bila. Takvo zapamćeno provjeravanje iskrenosti djevojaka upućuje na 
minimalno povjerenje koje se davalo mladim ljudima te istodobno posebnu 
brigu roditelja o predbračnom životu svoje kćeri. Navedeni kazivač iz Žuklja 
nastavlja: I držali su u strogoći starije žene tuda mladež, a užalo se djeci 
svejedno po toj svoj strogoći, priroda goni svoje. 

Dopušteno je bilo da djevojke prije sklapanja braka imaju više 
momaka. Ovakav proces ne uključuje spolne odnose, već upoznavanja i 
ljubovanje na prelima. Ipak, zajednica je bila tolerantnija ukoliko se radilo o 
momcima koji su imali nekoliko djevojaka nego prema djevojkama koje bi 
imale više momaka. 3 4 Ivan Lopac iz Jaruga tako ističe: A pa nisam se ja odma 
oženio, bilo je cura više, a s ovom sam tri godine iša. Nešto strožih pravila u 
ponašanju mladih momaka i djevojaka sjeća se Marko Margeta iz Žuklja: Ako 
san curu volija, nišan ju smio poljubit ako ju neću zenit. Njegov opis odnosi 
se na pedesete godine 20. stoljeća, dok se većina ostalih kazivanja odnosi na 
razdoblje pred Drugi svjetski rat. Ipak, isti kazivač napominje kako je bilo i 
raznih dosjetki momaka s kojima bi umakli pogledima starijih: Ima si sa 
sobon uvik neki kišobran, onda metni 'ko da nešto pričamo, u to bi ju poljubi. 
U Jarugama se sjećaju da su upravo prvi poljupci padali na prelima. 

U Liskovcu je momak mogao pratiti djevojku kući ako je već bio 
ozbiljniji udvarač. Kaja Lopac iz G. Lopaca naglašava da je momak pratio 
djevojku kući kad bi išli iz prela ili crkve, ali u kuću nije smija sa curom sve 
dok nije mislija za istinu. Prema kazivanjima Nade i Milana Nekića iz Žuklja, 
mladi su smjeli javno pokazivati svoju ljubav i naklonosti. Tako su u Žuklju 
sumještani znali da su mladić i djevojka ozbiljniji par (dakle već za ženidbu) 
kad bi on češće dolazio k njoj u kuću. Takvi dolasci bili su suboton uveče i 
nediljon. U Liskovcu, Đura Biondić kazuje da je momak smio dolaziti k 
djevojci al dugo ne bi dolazija, jer to bi se pročulo kroz narod pa bi njezini 
roditelji pitali misli li on ozbiljno. Elizabeta Nekić iz Rončević Dolca 

3 Izreka biti iza sunca u kući potvrđena je i u G. Lopcima. Varijanta na rupcu donijeti sunce 
zabilježena je u Alanu. 

4 Grgo Nekić iz Žuklja potvrđuje da su mladi imali više simpatija, ali samo jednom 
ozbiljniju. 

spominje daje djevojka mogla i potajno prespavati kod momka, a to je ovisilo 
o tome kako je ko ima kakve roditelje stroge, jer bilo roditelja da bi bili za 
nered ubili. 5 

Svojevrsna sloboda u ponašanju među mladima prije sklapanja braka 
bila je dopuštena na prelima, kroz igre. U D. Lopcima, Marija Lopac 
potvrđuje da su se djevojke i natjecale za momke, a na prelima kroz igre 
djevojka se smjela poljubiti i s više momaka jer to donosi taka igra. 

Seksualna sloboda prije braka nije bila dopuštena, ali prema riječima 
većine kazivača, mladi su je ljudi nerijetko prisvajali kada su bili u ozbiljnijoj 
vezi, na što upućuju podatci o velikom broju trudnoća prije sklapanja braka. 
Ipak, nevinost je bila svojevrsna društvena norma u zajednici. Njezina 
važnost iskazivala se, primjerice, pri pletenju svadbenog vijenca od biljke 
pavenke. U Rončević Dolcu je zabilježeno da su djevojke, ako bi sumnjale da 
je buduća mladenka trudna, pjevale: 

Pavenka Majke Božje trava 
ne nosi je svaka luda glava. 

Kazivač Grgo Nekić iz Žuklja prisjeća se da se pavenka u takvim 
slučajevima nije plela: sastanak, popraćen darivanjem, održavao se, ali se 
pritom nije plea vinac. Iako se osobno ne sjeća, pamti kazivanja starijih o 
provjeravanju nevinosti: Na mistin, tobože da je bilo pa da je i vrati nazad. 
Podatak se odnosi na početak 20. stoljeća, i na vraćanje djevojke u roditeljski 
dom ukoliko nije bila nevina. 6 Vladimir Biondić iz Alana smatra kako su na 
djevojke, posebice starije žene, majke njihovih odabranika, pazile da ona ne 
ašikuje s kim drugim dok je za njezinog sina zaručena . 7 Marija Nekić Zvonina 
iz Stolca navodi da bi majka djevojci govorila: Budi pametna, dođi kući na 
vrime i nemoj kakve gluposti za sobom povuć. 

Načini upoznavanja mladih 

Jedan od najzastupljenijih načina upoznavanja mladih bilo je prelo, 
poznato u svim ispitanim lokalitetima na obroncima Senjskog bila. Najstarija 
među ispitanim kazivačima Marija Krmpotić iz zaselka Krmpotić, kaže: A pa 
uvik smo bili po prelima, upozoravajući time da je ono početkom 20. stoljeća 
predstavljalo omiljeno druženje među mladima. 8 Ostali kazivači potvrđuju 

5 Kazivačica pod nered podrazumijeva trudnoću djevojke i prakticiranje seksualnih odnosa 
prije braka. 

6 O provjeri nevinosti vidjeti dalje u članku. 

7 Glagol ašikovati odnosi se na Ijubovanje i zadirkivanje. 

8 Kazivačica je odlazila u prela dvadesetih i tridesetih godina 20. stoljeća. 

održavanje prela još sredinom 20. stoljeća. 9 Iznimku čini kazivanje Ivana 
Nekića iz Ljubežina, koji ističe da se u prela nije išlo upoznavati, već se 
odlazilo sa svojom djevojkom: Nemam što u prelu, nemam cure. Osim na 
prelima, djevojke i mladići upoznavali su se nedjeljom u kolima pred crkvom, 
dok u Stolcu i Ljubežinama naglašavaju i godove kod crkve kao jedno od 
popularnih načina upoznavanja mladih. U Alanu, Stolcu i Jarugama ističu 
zborove , koji se nisu nužno održavali u njihovim mjestima, kao okupljališta 
mladih gdje bi se kroz pjesmu i ples često upoznavalo. 10 U lokalitetima 
Krmpotići, Stolac, Rončević Dolac, Liskovac, Alan i Žukalj zabilježeno je 
upoznavanje mladih pri obavljanju svakodnevnog posla, pri čuvanju blaga na 
ispašama, čobanovanju. Svakako je zanimljiv i podatak o upoznavanju mladih 
u gostionicama što je prisutnije nakon završetka Drugoga svjetskog rata, kad se 
otvara veći broj ovakvih objekata. 11 

Premda je osnovno obilježje prela bilo upoznavanje mladih, riječ je u 
pravilu o radnim sastancima: čijalo se perje, čupala vuna te plele čarape, a gdje 
je bilo kokuruza, tu kokuruze , 12 Ni u jednom od ispitanih lokaliteta nisu 
zabilježeni zasebni nazivi sastanaka za svaki od poslova koji bi se obavljali. 
Prela su se često organizirala kako bi se spremio miraz djevojci koja se udaje pa 
bi tako i poslovi bili određeni. Naziv za sudionike prela nije poznat u svim 
ispitanim lokalitetima. Naziv prelci poznat je u Krmpotićima, Jarugama, Stolcu, 
Žuklju i Rončević Dolcu. U D. Lopcima, G. Lopcima, Ljubežinama i Liskovcu 
nisu poznavali naziv prelci, kao niti kakav drugi naziv za sudionike prela. 13 

U čitavom kraju najčešće razdoblje održavanja prela je zima. Većina 
kazivača objašnjenje pronalazi u redoslijedu poslova kroz godinu. Većina 
kazivača navodi da se ljeti radilo uglavnom izvan kuće, a noći su kraće te je 
bilo manje vremena za druženje na prelu. Kazivanje Marije Krmpotić iz 
Krmpotića znači iznimku. Ona tvrdi i liti i zimi, kad ima posla. Uobičajen dan 


9 Ispitani kazivači većinom su rođeni tridesetih i četrdesetih godina 20. stoljeća pa se 
sjećaju odlazaka na prelo sredinom 20. stoljeća. Stariji kazivači potvrđuju tu pojavu i za ranija 
razdoblja (Marija Krmpotić rođ. 1906., Josip Margeta rođ. 1915., Grgo Nekić rođ. 1918.). 

10 Milan Lopac iz Jaruga sjeća se odlaska na zbor u Otočac, prisjeća se da se iz Solca 
odlazilo na zborove u Sv. Juraj, Vratnik i Krasno. U Alanu Milka i Vlado Biondić potvrđuju 
zborove u Vratniku. 

11 U D. Lopcima imaju gostionicu u generacijama, u Jarugama ističu poznatog "Strica 
Luku", koji je imao "gostionu" te bi se tu organizirala sastajanja ili prela. Đura Vukelić iz Stolca 
sjeća se nedjeljnih odlazaka u "gostionu" u Stolac. 

12 Ivan Nekić iz Ljubežina prisjeća se da su mladi odlazili na prela u Liku, gdje se čistio 
kukuruz. 

13 Nitko od kazivača ne upotrebljava naziv prelci, ali svima navedenima izraz je poznat. 
Nisu prikupljeni podatci za Alan. 

za prela je bila subota. U Rončević Dolcu se ističe ona subota kad sutradan 
nema mise, a u Jarugama subotom kada nema svadbe. 14 Prela su organizirali 
momci iz sela (Krmpotići, D. Lopci), djevojka koja je već za udaju (G. Lopci, 
Liskovac, Alan, Jaruge) ili po dogovoru među mladima (Žukalj, Ljubežine, 
Alan, Stolac). Onaj domaćin koji organizira prelo, zadaje i poslove koji se 
trebaju obaviti. Prela koja su organizirali momci, uglavnom su bila zabavnog 
karaktera, s manje rada. 15 Djevojka koja je spremna za udaju, poziva na prelo 
kako bi joj ostale djevojke pomogle u spremanju posteljine koju će imati kao 
miraz kad se bude udala. Prela koja su organizirana po dogovoru među 
mladima, održavana su na zajedničkim mjestima kao što su gostionice, a 
poslovi koji bi se obavljali, bili su kratkotrajni. Momci na prela nisu bili 
pozivani, ali su bili dobrodošli i sami su dolazili. 16 Oni bi o održavanju prela 
saznali prema pričanjima po selu. Iako su do sredine 20. stoljeća mladi bili 
mnogobrojni u danas slabo naseljenim mjestima, prela nisu bila isključivo 
pripremana zajedno mjesto. 17 Tako su djevojke mogle odlaziti na prela u druga, 
bliža mjesta, a momci i u udaljenija. Mjesta na koja su odlazili, bila su uvijek u 
okolici mjesta iz kojeg su dolazili, a tek rijetki primjeri upućuju na odlazak u 
udaljenija mjesta. 15 Marija Nekić Zvonina iz Stolca objašnjava odlazak 
djevojaka u druga mjesta time što su mjesta bila manja i ne previše udaljena pa 
su se djevojke većinom poznavale. Odlazak u susjedna mjesta bio je skupni te 
nije bilo bojazni od eventualnih nezgoda. Momci su pak lutali svakuda. 
Posjećivanje, a time i povezanost među selima bila je učestala pojava, a jedino 
Ivan Nekić iz Ljubežina smatra: nemre cura ić' u drugo selo. O antagonizmu 
koji je ipak postojao među domaćim momcima i onima koji bi dolazili iz 
drugog mjesta, svjedoči i deseterac kojeg se prisjetio Milan Lopac iz Jaruga: 

Ja sam momak iz drugoga sela, 
nemojte me protjerati s prela. 

Mile Lopac iz D. Lopaca također se prisjeća svojih odlazaka na prela u 
Vratnik četrdesetih godina 20. stoljeća: Onda su oni vražji tamo gori, pazi, oni 
bi nas kamenjem gonili. Objašnjava da su momci odlazili tamo vatno, pa bi 
često domaćim momcima bilo krivo što skupine tuđih momaka obilaze djevojke 

14 Iz Rončević Dolca odlazili su na misu u Sv. Križ, gdje se misa održavala svaka dva 
tjedna. 

15 Samo u D. Lopcima i Krmpotićima potvrđeno je da su momci organizirali prela. 

16 Osim kad sami nisu organizatori prela. 

17 Svi kazivači navode daje iseljavanje iz ovih krajeva započelo jačom industrijalizacijom i 
odlaskom u grad sedamdesetih godina 20. stoljeća. 

18 Đura Vukelić iz Stolca potvrđuje da su znali navratiti momci iz Vratnika, ali rjeđe, jer je 
mjesto prilično udaljeno od Stolca. 

iz njihova mjesta. Prema mišljenju istog kazivača, momak može sudjelovati u 
prelu ako dolazi sam i ako je stekao prijatelja u dotičnom mjestu. S druge 
strane, dolasci skupine momaka često su završavali protjerivanjem i udarcima 
kamenjem. 

U rad i zabavu na prelima mladi su se uključivali kad bi se podjevojčili, 
odnosno pomomčili. Za djevojke se dobna granica za odlazak u prela kretala od 
šesnaest, sedamnaest godina do starijih, što zavisi o udaji. Momci su mogli na 
prela odlaziti i u ranijoj dobi. Iznimku predstavlja kazivanje Grge Nekića iz 
Žuklja da su mladi odlazili s napunjenih petnaest godina, ali i daje bilo i di koje 
su uticale i od deset, dvanaest godina. Isti kazivač objašnjava ovu ranu dob 
dječjom znatiželjom, željom da vide što delaju ove veće. Nakon udaje, odnosno 
ženidbe, odlazak na prela nije bio tako učestao kao prije vjenčanja. Udane žene 
tako su smjele odlaziti na prelo jedino sa svojim mužem. U lokalitetima G. 
Lopci, Stolac i Alan mlađe udane žene smjele bi pomagati u radu na prelima, a 
kad bi uslijedila zabava odlazile su kućama. U Jarugama tako znaju reći: Ako je 
prava djevojka ne ide neg’ sa svojim momkom. 19 Marija Krmpotić iz Krmpotića 
sjeća se zabrane: Ako je pijanac, onda zabrane ceri da ga viđa, nije joj se dalo 
ići u prelo. 

Prela bi započela okupljanjem mladih uveče kad se smrkne, a broj 
sudionika ovisio je o količini rada i odluci organizatora. Najveći zabilježeni 
broj sudionika u ispitanim lokalitetima je pedeset osoba (Grgo Nekić, Žukalj), 
ali je ona iznimka. Najveći je broj u svim ostalim lokalitetima od dvadeset do 
trideset sudionika, a učestalim ga potvrđuje i Grgo Nekić iz Žuklja. Stariji ljudi 
mogli su prisustvovati prelima, često da pogledaju šta omladina dela . 20 
Također, prema kazivanjima Đure Biondić iz Liskovca, stariji ljudi iz sela 
pratili su kako tko pleše i kako je tko odjeven. U mjestima na obroncima 
Senjskog bila bilo je uvriježeno da se domaćin, ili primjerice gazdarica prela, 
pobrine za hranu, premda svi kazivači misle da se jelo prema mogućnosti 
ukućana. Jedno od karakterističnijih jela, potvrđeno u svim lokalitetima su pole, 
pečeni krumpir razrezan na polovice, uz dodatak slanine i luka. Spomenuto jelo 
u Jarugama nazivaju i krumpir u soli, dok je u Stolcu zabilježen naziv police od 
krumpira. U D. Lopcima ističu da se u jesen moglo prirediti i zelja kisela iz 
bačve, a u Liskovcu zelje i meso. U Rončević Dolcu, Žuklju, Jarugama i u 
Alanu spominju se i frite (krafne) na prelima. U vrijeme održavanja zadnjih 
prela, od 1950., jela su bila i raznovrsnija: pekla bi se jaja i pršuta (Stolac), 


19 Ivica Lopac. Nakon zaruka djevojka ne bi smjela sama odlaziti na prela. Podatak je 
potvrđen u D. i G. Lopcima te Jarugama. 

20 U Krmpotićima i D. Lopcima naglašeno je da stariji ljudi nisu odlazili u prela. 


453 



D. Birt - J. Jurković - P. Kelemen: Život mladih, pripreme... 


Senj, zb. 30, 445-538 (2003) 


napravi pekmeza i kruva (Jaruge). Zbog siromaštva ovoga kraja najviše se pilo 
vode, a u rijetkim slučajevima rakija, koju su znali donositi momci. Posebna je 
šmrikova rakija ili šmrikovača, poznata kazivačima iz Žuklja i Rončević Dolca. 
Podatci upućuju na to da se ova rakija počela učestalije pojavljivati nakon 
Drugoga svjetskog rata. Priprema se od plodova šmrike, niskog zelenog bilja, a 
osim za piće, služila je i u medicinske svrhe, protiv bolova u želucu. Na 
području Senjskoga bila voćke vrlo slabo uspijevaju te su se stoga rakija i vino 
pili u rijetkim prilikama. IVI ari j a Nekić iz Stolca sjeća se da se krajem 1960., 
kad je prisustvovala zadnjim prelima, znalo naći i konjaka i vina kupljenih u 
trgovini. 

Svako prelo pratila je zabava, manjeg ili većeg intenziteta, Stoje ovisilo o 
domaćinu i raspoloženju sudionika. U Stolcu je zabilježeno: poslije toga čijanja 
je bija ples, onda bi maknuli stolove i onda bi plesali. Na prelu se radilo do 
ponoći, a zatim bi uslijedila zabava. Kaja Lopac iz G. Lopaca objašnjava: Do 
pol noći se čijalo, od pol noći više ne, jer grij ota je i nastupila je nedilja. 21 
Prema podatcima za Liskovac domaćica je prekidala rad nakon sat, dva kad bi 
se iščijalo dva-tri sita perja, te bi nakon toga uslijedila zabava. Zanimljiva je i 
uzrečica poznata Juri Lopcu iz Jaruga: Zora zori, naše se prelo preli. 

U čitavom kraju na prelima su radile isključivo žene i djevojke. Momci, 
prema navodima svih kazivača, nisu radili. Prema sjećanju Marije Lopac iz D. 
Lopaca i Bože Nekića iz Stolca momci bi sjedali u perje, rasipali ga uvis i 
puhali u pera. Na taj su način nasmijavali djevojke i ljutili starije, koji takav 
način zabave nisu odobravali. Mile Lopac iz D. Lopaca potvrđuje da momci 
nisu pomagali: Ma vraga, oni bi zafrkavali i vrijeme kratili pjesmom, svirkom 
te kartajući. 

Nakon obavljenih poslova prostorija u kojoj se radilo, uređivala se za 
održavanje zabave. Osobito je važna bila glazba. Sviralo se uz rad, a kasnije 
uz ples i zabavu. Vrlo je cijenjeno bilo znanje sviranja tamburica, a posebno 
malene tambure dangubice. Tamburice su se izrađivale u mjestu Kutarevu jer 
oni su najbolje to delali. Taj podatak potvrdili su i kazivači koji su i sami bili 
svirači te aktivno svirali na prelima, kao i kazivačice koje su sudjelovale na 
prelima. 22 Milan Biondić iz Stolca objašnjava naziv dangubice: Kad sviraš, 
ništa ne radiš, dangubiš. Potvrđena su i druga glazbala: harmonika, cintara ili 
citara (usna harmonika) te gitara. Druge vrste glazbala nisu potvrđene. 
Svirači su imali i poseban ugled među djevojkama, koje su kao poželjnu 
osobinu momka isticale: zna svirat. Najrašireniji ples u cijelom području je 


21 Kaja Lopac, G. Lopci. 

22 Grgo Nekić, Žukalj; Mile Lopac, D. Lopci; Ana Koričić, Liskovac. 

polka, koja se pleše u paru. Polku su plesali najčešće momak i djevojka. 
Spominju se još i valcer (D. Lopci, Stolac, Alan, Jaruge, Liskovac, Žukalj), 
kolo (Krmpotići, Jaruge, Ljubežine, Rončević Dolac, Alan, Žukalj), te swing 
(Alan), tango ifox (Liskovac). Osim polke, ni jedan drugi ples nije zabilježen 
u svim ispitanim lokalitetima. Uz plesove često se izvode i pjesme, a česta su 
i pripivavanja (Rončević Dolac), prepivke (Žukalj), prepjevavanja (Stolac, D. 
Lopci, Alan). U svim lokalitetima poznat je naziv bećarci. To su deseterački 
stihovi s rimom koji se pjevaju na ustaljenu melodiju, a u pravilu su duhoviti i 
vrlo izravni. U Žuklju je zabilježeno da je pisma stajala uvik, što svjedoči o 
važnosti pjevanja. Istaknutu frazu tumači se učestalim i sveprisutnim 
pjevanjem kod mladih. Tako je u Rončević Dolcu zabilježen deseterački stih 
koji se pjevao u prelima: 

Prelo preli, a meni se drema 
jer u prelu moga dike nema. 

U Donjim Lopcima se sjećaju sljedećih stihova: 

Misliš mala da si Božja Mati 
što si dala kosu odrezati. 

Djevojka bi odgovarala: 

Fali mi se mali daje bogat 
kad na bare tjera jedno jare. 

U Žuklju su momci obznanjivali svoj status pjesmom: 

Sve su ovo momci neoženjeni 
kako koje godine rođeni. 

Osim plesa i pjesme, razonodu na prelima predstavljale su i razne igre. 
Njima se vrlo često izražavala naklonost mladića prema djevojci i obrnuto. 
Pravila igre najčešće su jednostavna, a gotovo uvijek uključuju ljubljenje. Na 
obroncima Senjskoga bila zabilježene su četiri karakteristične igre: pošta, ja 
stade i propade, paune te okreni se buvo. 23 Najraširenija je igra pošta, koja je 
poznata u svim lokalitetima. Pravila igre pošte prisjeća se Ivan Lopac iz Jaruga: 
To izađete van u mrak i zazovete koju. Nek' iziđe ta i ta djevojka, po imenu 
govori, onda se poljubi, djevojka ostane vani, muškarac ide unutra, sad muškog 


23 Igra ja stade i propade poznata je u Jarugama, D. i G. Lopcima, Krmpotićima te 
Rončević Dolcu, a u Stolcu ju potvrđuje samo Milan Biondić; igra pauna u Jarugama, D. i G. 
Lopcima, Krmpotićima, Žuklju i Liskovcu; igra okreni se buvo u G. Lopcima, Ljubežinama, 
Alanu, Liskovcu, Rončević Dolcu i Žuklju. Potonju igru prepoznaju i u Jarugama, ali ističu da to 
nisu igrali. 

drugog nekog kog simpatizira, onda opet. Igra ja stade i propade zabilježena je 
u D. Lopcima, Jarugama i Rončević Dolcu, ali se u različitim varijantama 
izvodi. U Rončević Dolcu je zabilježeno: Momak stoji na vratima i kaže ja 
stade i propade, Mare (ime) mi se dopade. Ona dolazi i mora ga poljubiti. 
Nešto drukčije je u Jarugama i D. Lopcima, gdje bi mladi oblikovali kolo. 
Unutar kola nalazio se momak koji bi govorio: Ja stade i propade. Na to su ga 
ostali pitali tko ti se dopade, te je on ručnikom povlačio djevojku unutar kola i 
ljubio je. Sad je djevojka odabirala sljedećeg sudionika. Igra paun ima sljedeća 
pravila: mladi su činili kolo, a unutar kola je bio par. Ostali su pjevali: 

Paun natrije u kolu, na paunu košulja 
sitnim vezom vezena, a crvenim šivena 
poljubi je, paune, sedan, osan puta 
da ne bude paune ona na te ljuta. 

ili 

Jite, jite ljudi bit' će dvoje ljudi 
paunica ko junica, paun 

(kazivačica se ne sjeća daljnjeg teksta). 25 

Zatim bi djevojka i momak poljubili koga su htjeli te se zamijenili s 
drugim parom. U Krmpotićima se Marija Krmpotić sjeća igre paune moj , koja 
se razlikuje od prethodno opisane po tome što u kolu pleše sam momak te on 
odabire djevojku s kojom će otplesati temu i poljubiti se. 26 Pri igri okreni se 
buvo jedan momak sjedne u sredinu te mu netko kaže: okreni se buvo. Odgovor 
koji na to treba dati je: ne mogu se okrenit dok se ne poljube (ime) i (ime). 27 U 
drugoj varijanti nakon odgovora ne mogu, postavlja se pitanje zašto? 2 * Kadšto 
nakon izricanja okreni se buvo, odgovor bude: Neću dok me ne poljubi (ime). 29 
Razlika je, dakle, u tome da odabrani u pojedinim slučajevima sam dobiva 
poljupce, dok u drugima on traži da se poljubi jedan par. Osim nabrojanih i 
opisanih igara, u Žuklju je zabilježena još jedna, ali bez naziva. Novac, koji se 
sakrije, ide od ruke do ruke i treba pogoditi u čijoj je ruci. Ako netko pogodi, 
dalje nastavlja, a ako ne, dobiva batine po ruci. 

~ 4 Đura Biondić, Liskovac. Varijanta u G. Lopcima koju je navela Božica Krmpotić je: 

Okreni se, paune, sedam, osam puta, 

da ne bude, paune, ona na te ljuta. 

25 Marija Lopac, D. Lopci. 

26 Marija Krmpotić se ne sjeća teksta koji bi slijedio igru. 

27 Ivan Nekić, Ljubežine. 

28 Alan. 

" 9 Liskovac. 

SI. 3. Gostionica "Stric Luka" u Svetom Križu (Senjska Draga) često je mjesto 
okupljanja i danas, snimio Augustin Perić, listopad 2003. 


Prela su završavala u ranim jutarnjim satima, nakon zabave. Grgo Nekić 
iz Zuklja zaključuje: Kad ko oče, kako mu se dotije na spavanje. Uiđe ga drim i 
to, veli idem spavat dosta je prela. Rad do ponoći potvrđuje i Ružica Lopac iz 
Jaruga, a poneka zabava se produžavala do jutarnjih sati (do dva, tri sata 
ujutro). 

Spomenuto je da su se mladi upoznavali i u kolima koja su se plesala 
pred crkvom nakon nedjeljne mise. U Alanu su takva sastajališta nazivali 
zborovima'. Zborovi kod crkve, tamo su djevojke igrale kolo, tamo se 
upoznavalo. U Krmpotićima se prisjećaju deseterca koji se pjevao nakon udaje 
Marije Krmpotić i njezine sestre: 

Udale se Marija i Ika 

'ko će sada pjevat kod zvonika ? 

Mile Lopac iz D. Lopaca sjeća se kako su momci iskazivali svoju 
naklonost djevojkama u kolu: Onda su tu kolo igrali prid crkvom i onda je 
dečko koji je simpatizira koju curu, onda se postavi ispred nje. Onda je bilo 

cura koje bi se spustile. Takav javni istup djevojke osramotio bi momka pa je 
prema kazivanju istog kazivača moglo doći i do fizičkog obračuna 
(šamar anje). 

U Jarugama je zabilježeno: Osim tih prela uvijek je netko pravio 
veselicu, onda je pozivao. Recimo, kad se išlo u vojsku, uvijek bi se pozivalo, 
samo da se okupljaju mladi, onda se pozivaju one koje ti hoćeš, tu ne mora 
svatko, tu je recimo dvadesetak ljudi. 30 Zanimljiv bećarac, koji su pjevale 
djevojke, naveo je Milan Biondić iz Stolca: 

Sve u kolu milo do miloga 
lolo vojnik, ja nemam do koga. 

Mladi ljudi vrlo su se često družili pri obavljanju svakodnevnih poslova. 
O sastancima kod blaga Grgo Nekić iz Žuklja pripovijeda: E, ja znam ’ko san 
dečko bija, preko dvadeset godina, kad san vojsku odslužjja, to isto gonio blago 
i sastali se tamo kod blaga po pedeset čobana... kolo, pisme i igre, tako uvečer 
svak svoje blago i kući. Kazivanje Đure Biondić iz Liskovca, koja se sjeća kako 
su stariji ljudi govorili u šali da će cure blago pogubiti jer su im dolazili dečki, 
svjedoči o tome u kojoj su se mjeri mladi zabavljali i manje mislili na posao. 
Družili su se i tijekom kopanja krumpira te za vrijeme kosidbe (Rončević 
Dolac). Nekoliko deseteračkih stihova iz Žuklja, koje su pjevali tom prigodom, 
svjedoči o raspoloženju među mladima: 

Imun malu ko komadić leda 
od srca se odlipit ne da. 

Moja mala crne oči ima 
al' me milo pogleda sa njima. 

Alaj volim onoga dečkića 
kad namigne ispod šeširića. 31 

Navedeni podatci prikupljeni su od kazivača različitih godišta. Svi se oni 
sjećaju da su se prela održavala još sredinom 20. stoljeća. Ivica Lopac iz Jaruga 
sjeća se održavanja prela nakon svog dolaska iz vojske 1947., a njegova žena 
Ružica upozorava da se nakon njihova vjenčanja 1951. prelo rijetko održavalo. 
Marija Nekić Zvonina iz Stolca smatra da su se prela prestala održavati 
šezdesetih godina 20. stoljeća, dok u Jarugama Jure Lopac potvrđuje da se sjeća 
zadnjih prela sedamdesetih godina 20. stoljeća. Danas se na području Senjskoga 
bila ne održavaju prela. 

31 Marko Margeta, Žukalj. 

SI. 4. Kazivač Grgo Nekić iz Žuklja, snimio 
Augustin Perić, studeni 2002. 


Izvanbračna djeca 32 

Izvanbračne djece bilo je u mjestima na obroncima Senjskog bila. 
Seksualnih odnosa među mladima bilo je i prije nego su stupili u bračnu 
zajednicu. U Rončević Dolcu zabilježena je zanimljiva uzrečica koja kaže da bi 
se mladi ženili pogotovo ako je došlo do trbuha . 33 Time se aludira na 
djevojčinu trudnoću. U Liskovcu su trudnu ženu prije nego se vjenčala 
ogovarali. 34 O pojavi izvanbračne djece u prvoj polovici 20. stoljeća Ivan Lopac 
iz Jaruga kazuje: Bilo je i vanbračne diče. Kad pogledate u matične knjige, 
nema roditelja, nema oca... mulad, a slušajte, sve je to stajalo u djevojci i 
momku. 

Navedeni izraz, mulad, jedan je od češćih naziva koji se koristi za 
izvanbračnu djecu. U Rončević Dolcu, Žuklju i Krmpotićima izvanbračnu djecu 
su nazivali i kopilad, odnosno kopile. U svim je lokalitetima zabilježen naziv 
mule odnosno množina mulci (Žukalj), mulad (Rončević Dolac, Krmpotići, 
Jaruge), mulenje (Alan) ili mulčići (Stolac). U G. Lopcima se izvanbračno 

32 Nisu svi kazivači bili voljni pričati o ovoj temi. Ipak, neosporno je da je seksualnih 
odnosa bilo i izvan braka, a trudnoća nije uvijek značila nužnu udaju, odnosno ženidbu. 

33 Elizabeta Nekić, Rončević Dolac. 

34 Ana Koričić, Liskovac. 

dijete, muško ili žensko, naziva mulo, dok je u Alanu zabilježen naziv za 
žensko dijete mulića. Svi su nazivi imali pogrdne konotacije, koje su se 
zadržale i danas. Elizabeta Nekić iz Rončević Dolca objašnjava negativan stav 
zajednice prema izvanbračnoj djeci: Ona vremena govorilo se to jer to nije bija 
način ni karakter od ljudi, upućujući na to da su mještani sredinom 20. stoljeća 
bili manje tolerantni prema otklonima od norme. Iako većina kazivača smatra 
kako djeca nisu kriva, svi vrlo dobro pamte spomenute nazive pogrdnog 
značenja koji su se takvoj djeci nadijevali. Djeci napuštenoj od jednog ili oba 
roditelja okolina nije bila naklona, ali nije ono krivo (Krmpotići). Izrugivanje 
okoline je postojalo, ali ne u tolikoj mjeri prema djetetu koliko prema majci. 
Marko Margeta iz Žuklja potvrđuje da su ženi koja je rodila izvanbračno dijete, 
pogrdno vikali kurvo, sve dok se ona nije pod pritiskom zajednice, odselila. 
Kaja Lopac iz G. Lopaca kazuje: I ta cura kad bi imala vanbračno dijete nikad 
više je nitko ne bi nigdje vidija, samo nađi je kopat, a da bi crkvi ili di... ma 
kak\>i to bi se rugalo. Nada Margeta iz Žuklja, o stavu zajednice prema djevojci 
koja je rodila izvanbračno dijete, navodi: Možda se onda kad koja udala, ali 
ritko. To se puno uzimalo u obzir (...) satno ona jadna nastradala, ostala bi s 
roditeljin. U G. Lopcima smatraju da ženu s izvanbračnim djetetom više nitko 
nije obadiro, naglašavajući time njezinu izoliranost iz zajednice. U Jarugama 
navode da su se žene s izvanbračnim djetetom kadšto udavale za udovce. 35 
Izvanbračno dijete imalo je majčino prezime, a u slučaju da se majka uda za 
djetetova oca, preuzelo bi njegovo prezime. Ako bi se majka udala za drugoga 
muškarca, dijete bi nosilo i dalje majčino prezime. 36 

Kontracepcijska sredstva 

O kontracepcijskim sredstvima vrlo se malo ili ništa nije znalo, barem 
podatci o tome nisu zabilježeni. Marija Krmpotić iz Krmpotića na pitanje o 
mogućem kontroliranju začeća odgovara: A vrag će kontrolirati. Ipak, mnoge 
su trudnoće završavale pobačajima . 37 Trudna bi se djevojka, ipak, najčešće 
udala. 38 Kaja Lopac iz G. Lopaca navodi kako je bilo i toga, da se trudne 
djevojke udaju. Zajednica nije osuđivala djevojku koja zatrudni s momkom s 
kojim je u dužoj vezi te se za njega uda. To se smatralo logičnim daljnjim 

35 Usporediti dalje u članku s dijelom Udovice i udovci. 

36 Koliko su se pamtili slučajevi izvanbračne djece, potvrđuje i Đura Biondić iz Liskovca, 
koja se još prisjeća pojedinačnih slučajeva. Ona izdvaja sudbine dviju žena te kazuje: Kasnije, 
kad su se malo opametile, onda su otišle. To upućuje na negativan stav zajednice prema 
djevojkama koje su imale izvanbračnu djecu. 

37 O toj temi većina kazivača suzdržano govori, ali se ipak prisjećaju primjera. 

38 Neke su kazivačice i same prvo zatrudnjele pa se onda udale. 

postupkom. Nada Margeta iz Žuklja odlučno tvrdi: Prvo je bilo rodi ga i rodi, 
naglašavajući da nije bilo pobačaja. 39 Marija Nekić iz Ljubežina smatra kako 
pobačaj šteti zdravlju žene te kazuje: Ako nisi htjela, okreni se na drugi kraj 
kreveta. Milka Biondić iz Alana navodi da su bile neke pravoslavke koje su 
znale liječit i znale za te trave za pobačaje. Korištenje trava u ovu svrhu 
potvrđuju i kazivači iz Stolca, a u Jarugama navode daje bilo potrebno piti čaj 
od trava punih 8 dana i tada nema diteta više. 4 " Djevojke su znale same vršiti 
pobačaje ili bi im u tome pomagale iskusnije, starije žene, žene iz Like (Alan, 
Jaruge). Bilo je slučajeva 41 da djevojka rodi pa zatim novorođenče zabuca u 
slamu i skrije, zatim pod kamenje mećale. Mnoge su mlade žene i umrle zbog 
nehigijenskih uvjeta i nestručnosti kojima su obavljani ovakvi prekidi trudnoće 
što potvrđuje sljedeći citat: Žena i umri od toga. Ona sama [to napravi]. Znate 
što, viču da bocu vina zakuati i metni na dučak... onda je bila u Brinju ta baba. 
I to je napravila, jedan puta skoro nije umrla, pa drugi put skoro, jedva živa 
ostala. 42 Prema kazivanju Milke Biondić iz Alana neke su djevojke vršile 
samoubojstva nakon spoznaje o vlastitoj trudnoći, odnila sa sobom u grob i nije 
nikom kazala. Ovaj primjer svakako upućuje na strah od izrugivanja zajednice i 
odbacivanja. U D. Lopcima sjećaju se primjera u kojem je momak izvršio 
samoubojstvo ne želeći se oženiti djevojkom koja je nosila njegovo dijete. 

Izbor bračnog druga 

Značenje braka 

Sklapanje braka smatra se poželjnim u svim ispitanim lokalitetima. 
Kazivači smatraju brak logičnim korakom u stvaranju obitelji. Dvije su 
najočitije prednosti sklapanja braka: pronalazak srodne osobe te ostvarenje 
potomstva. Mileva Krmpotić iz Krmpotića objašnjava: Nema svog para, to je 
najgore. Rekla sam, ženi se, traži si jer nikada ne znaš što se more dogoditi, što 
se more, kako bi rekla, preokrenut. Potpomaganje supružnika i lakši život 
udvoje navode se kao bitni razlozi za brak. 

Usprkos stavu da svaki mlad fizički i psihički zdrav čovjek treba sklopiti 
bračnu zajednicu, postoje i ljudi koji nisu sklopili brak. Zabilježene su sljedeće 
varijante naziva: stari dečko (Jaruga), stare dečkine (Rončević Dolac, Zukalj), 


9 Pod prvo smatra razdoblje njezine mladosti i ranije. Nada Margeta rođena je 1929. 

40 Jure Lopac, Jaruge. Nije ispitan recept, a kazivač se ne može sjetiti o kojoj travi je riječ. 

41 Jure Lopac iz Jaruge sjeća se događaja gdje je žena odvedena u zatvor, ali nije želio 
navesti ime. 

42 Jure Lopac, Jaruge. 

stari momak (Krmpotići), a za neudane djevojke u svim lokalitetima stare cure i 
usidelice (Liskovac, Alan, Rončević Dolac, D. Lopci) ili stara curetina 
(Ljubežine). Zajednica bi takve pojedince, samce, ogovarala, ali ne i izolirala. U 
Rončević Dolcu Elizabeta Nekić obrazlaže da te ’ko tija, bila bi se udala. Takve 
su izjave bile upućene usidelicama i izražavaju stav zajednice prema takvim 
pojedincima. Razlozi su mnogovrsni. Čest je odgovor za momke nije tija, nisu 
mu se sviđale (Krmpotići), nije mu po volji (Stolac). U Ljubežinama se Ivan i 
Marija Nekić prisjećaju da su djevojke bile previše izbirljive pa su na koncu 
ostajale same. Ana Koričić iz Liskovca naglašava da ako se čovjek ne oženi ili ne 
uda mlad, ne bi ga ni vrag poslije. U Zuklju dodaju: Ako je malo ružnija bila, 
ostala je. Kazivač Milan Margeta iz Zuklja ne ističe u čemu bi se očitovala 
ružnoća djevojke. Kazivačica iz Stolca, Marija Nekić Zvonina objašnjava da su 
djevojke ostajale same jer nisu željele patiti ili sebi sh’arat neprilike udavši se za 
momka kojeg ne vole. 43 U Stolcu se jednim od razloga smatralo i financijsko 
stanje, koje bi često bilo zaprekom pri sklapanju braka. Božo Nekić iz Stolca 
potvrđuje daje djevojku koja je nosila dukate, često pratila i pjesma: 

Dukatusa za udaju nije 
bogat neće, siromah ne smije. 

Bećarac je poznat i u Liskovcu. 

Ipak, smatra se daje pojava samaca od zadnjeg desetljeća 20. stoljeća puno 
češća nego u prvoj polovici 20. stoljeća. Sada se na području Senjskog bila može 
pronaći velik broj mladih ljudi koji nisu sklopili brak, posebice mladića koji 
ostaju s roditeljima. 44 Od kada je ova pojava učestalija, nema točnih podataka, a 
pretpostaviti je to od zadnjeg desetljeća 20. stoljeća, kada zapravo kreće snažnija 
modernizacija, odlazak mladih u grad, dugotrajnije školovanje i konačno 
napuštanje navedenih krajeva. Svi kazivači negativno su odgovorili na upit treba 
li netko od braće i sestara ostati neoženjen te tako pomagati roditeljima. Kako 
sjećanja kazivača sežu do početka 20. stoljeća, može se prema njihovim 
kazivanjima konstatirati da ta pojava nije zabilježena za čitavo 20. stoljeće. 

Dob stupanja u brak 

Dob stupanja u brak vrlo je relativna, prvo za svakoga pojedinca, a zatim 
i za svako ispitano mjesto. Od osamnaeste godine, točnije od zakonske 
punoljetnosti djevojke su mogle stupiti u brak (Rončević Dolac, D. Lopci, 
Ljubežine, Liskovac). Ipak, mnogi su skloni odgovorima: S dvadeset je zrela i 


43 Kazivačica je rođena 1940., pa zbog toga iznosi liberalniji stav u biranju bračnoga druga. 

44 Dosta ispitnih kazivača ima neoženjene sinove, unuke ili braću. 


462 



D. Birt - J. Jurković - P. Kelemen: Život mladih, pripreme... 


Senj, zb. 30, 445-538 (2003) 


djevojka (Jaruge); Pa cura dvajst, dvajst jednu godinu, dvajst godina to je bio 
prošek neki (Stolac), priko dvajst godina (Krmpotići). U Žuklju, prema 
kazivanjima, djevojke od dvadeset godina smatrale su se zrelima. U G. 
Lopcima dob djevojke objašnjavaju: Kako se koja našla sa čoekom, ali s 
naglaskom da se prije dvadesete godine nisu udavale. Marija Krmpotić iz 
Krmpotića govori o neodređenoj dobi udavača (...) di koja mlađa, di koja 
starija. Kad bi djevojka ušla u dob od dvadeset pet, dvadeset šest godina, nije 
više smatrana izglednom prilikom za ženidbu, već je to stara cura 45 (Stolac, 
Liskovac, Ljubežine). Međutim, u Alanu Vladimir Biondić se prisjeća: 
Dvadesetpet godina kažu to je bila zdrava ženska za udaju. Iznimaka se sjećaju 
u Jarugama: Kad je rat udarija, ženila se jedna i od trideset godina 46 Razlog 
tome kazivač pronalazi u činjenici da je rat uzimao mnoge živote pa se i nije 
moglo birati. U Žuklju se ističe da se ipak nije lijepo gledalo na razliku između 
supružnika veću od desetak godina, jer kazivač navodi da su se zafrkavali da 
mu je ka i majka. Rijetko se događalo da djevojka bude starija od momka, 
jedino koja bi imala kaki miraz pa je ne bi uvik. 41 Dobna granica za momke nije 
postojala, a u Alanu ističu: Mladi dečki nisu se ženili, to je rijetkost bila da su 
se ženili prije dvadesete godine, jedino ako je bija siromašan i da nije ima tko 
radit . 48 Kaja Lopac iz G. Lopaca navodi da se još za njezina djevojaštva znalo 
govoriti: Sto stariji, to bolji. U drugim lokalitetima takvo zapažanje nije 
zabilježeno. Prema kazivanjima u D. i G. Lopcima te Stolcu bilo je i djevojaka 
koje su stupile u bračnu zajednicu ne navršivši osamnaest godina. U takvim 
slučajevima morali su roditelji potpisivat za nju, garantirat. 

Kako se bira bračni drug 

Biranje bračnog partnera moguće je bilo na dva načina: mladi su u nekim 
slučajevima sami birali partnera, a u drugima su ih roditelji upućivali. Ova 
potonja pojava, ipak, danas se više ne susreće. Ima primjera iz prošlosti kojih se 
sjećaju kazivači, a najstariji se primjer dogodio osamdesetih godina 20. stoljeća, 
i pamte ga iz G. Lopaca. Jure Lopac iz G. Lopaca sjeća se zaruka na kojima su 
se nevjesta i mladoženja prvi put vidjeli: Nikad se vidli nisu. 49 U Jarugama Jure 
Lopac se sjeća: Kad je moja mama cura bila, onda ovako, nije ‘ko sad sin ide 
tražit curu. Sa strane stoji ta jedna žena i ona njemu bira curu i ona viče mojoj 


45 Božo Nekić, Stolac. 

46 Jure Lopac, Jaruge. 

47 Kaja Lopac, G. Lopci. Usporediti s dijelom članka o mirazu. 

48 Vlado Biondić, Alan. 

49 Jure Lopac, G. Lopci. Sjeća se da im je to ugovorio neki susjed i njezini roditelji. 

mami, nema da dečko ide tražit curu, nego mama i ćaća, a nikako sam i slušaj, 
slušalo se to. 50 U Žuklju i Liskovcu se namiralo, negdje se slušalo roditelje, 
negdje ne, a Grgo Nekić iz Žuklja napominje da što god čovjek radi preko 
volje, nije dobro. On naglašava daje i u njegovoj generaciji bila prisutna pojava 
namiranja (rođen 1918.), a o prihvaćanju savjeta starijih on kaže: Di ‘ko 
poslušaj, a najviše i nastradaj, smatrajući pri tome da za sklapanje braka ipak 
treba naklonost mladih. Vrlo se često odluka temeljila na savjetima roditelja. 51 
Bilo je i drugačijih primjera: premda su roditelji savjetovali, vraga je ona 
slušala (Liskovac), išla priko roditeljske volje, volila ga i udala se (Rončević 
Dolac). U Liskovcu navode primjer roditeljske zabrane viđanja s odabranikom, 
nakon čega je djevojka odlučila ne udati se nikada. U nekim ispitanim 
lokalitetima kazivači naglašavaju da se nisu roditelji pačali (Krmpotići, 
Jaruge), ako se zavolila cura ili dečko, ili bili bogati ili siromašni, oni su se 
Ženili (G. Lopci). Bilo je momaka koji su bili zatvoreniji i zbog toga nisu lako 
prilazili djevojkama. Vladimir Biondić iz Alana navodi: Čovjek bija 
nesposoban, nije nikad ženske iša i sada roditelji oče da ga utrpaju da ga 
ožene, oni ugovore sa tom ženskom, sa tim roditeljima. Pojava je potvrđena i u 
Stolcu te u D. Lopcima. 

Nije bilo slučajeva da se mladi prvi put vide tek na vjenčanju, jer, prema 
Mariji Krmpotić iz Krmpotića: Sve je poznato tute, svi se dugo poznaju, kako 
je, što je, kako žive... sve. 

Osim roditelja koji bi kadšto posredovali u ime svoje djece, zabilježeno 
je i nekoliko slučajeva drugih vidova posredovanja pri upoznavanju djevojaka i 
momaka. 52 Naziv za takve posrednike nije poznat. Pri drugom sklapanju braka 
Mile Lopac iz D. Lopaca zatražio je pomoć: Onda sam ja pita jednoga, ima li 
tu kakva ženska za mene, te ga uputio poznanik na buduću ženu. 5 ' U 
Krmpotićima je zabilježeno posredovanje. 54 Mileva Krmpotić upoznala je 
svoga budućeg muža preko pisma svoje poznanice, 55 te se još sjeća: To je sve 
preko nje došlo. Iz G. Lopaca je već spomenut primjer iz osamdesetih godina 
20. stoljeća, kad su se djevojka i momak prvi put vidjeli na zarukama. Prema 
kazivanju Jure Lopca iz G. Lopaca sve je uredio poznanik, muškarac kojeg nije 
imenovao, te djevojčini roditelji. 


50 Jure Lopac rođen je 1929. u Jarugama, pa prepričani događaj svakako možemo smjestiti 
u dvadesete godine 20. stoljeća. 

51 O savjetima roditelja vidi usporedi s poglavljem Poželjne osobine bračnog druga. 

52 Od ispitanih lokaliteta zabilježeno u Krmpotićima, G. Lopcima, D. Lopcima, Jarugama. 

53 Mile Lopac nije spomenuo takve primjere iz svoje mladosti, a ovaj primjer je iz 1947. 

54 Iako je Marija Krmpotić tvrdila suprotno. 

55 Poznanica Nevenka Krmpotić, je kao i Mileva Krmpotić, pravoslavne vjere. 

SI. 5. Obitelj Jure Lopca iz Jaruge, snimila Jasmina Jurković, listopad 2003. 


Većina kazivača ne zna za pojavu zaručivanja nedorasle djece, osim u 
šali, kad bi roditelji rekli: To je moja nevista (Rončević Dolac). 

Poželjne osobine bračnog druga 

Pri odabiru partnera velika se pozornost posvećivala određenim fizičkim, 
psihičkim i inim osobinama. Momke u D. Lopcima ponajviše je kod djevojaka 
zanimao fizički izgled: Gledo sam u noge, pazite, kako stigne, muškarci ako je 
lipa cura, oni ko ludi koj će /' dobit. Prototip fizičkog izgleda nije postojao, 
netko deblje, netko mršavije važnije bilo daje dobra radnica (Rončević Dolac). 
Ivan Lopac iz Jaruga odabir djevojaka obrazlaže: Slušajte, kako ko. Niko po 
ljepoti, niko po dobroti. Grgo Nekić iz Žuklja naglašava kako se posebna 
pozornost obraćala na to je li djevojka zdrava, a brigu o tome vodili su roditelji, 
većinom savitovali sinove nek se pripazi kako zdravlje se služi. Svi kazivači 
ističu da su roditelji bili zadovoljniji pri odabiru partnera koji odgovara kako po 
fizičkim i psihičkim sposobnostima, tako i po financijskom statusu. Grgo Nekić 

iz Žuklja objašnjava: i tako upute davali, ali džabaje to sve ako nije to, ako ono 
nije jedno prema drugom. Ipak u Stolcu naglašavaju jednu fizičku osobinu: 
Nisu se smjele šišat, morale su imat dugu kosu. Milan Biondić iz Stolca sjeća se 
stihova pjesme: 

Ništa ljepše od naše seljanke 
kad se sprema poć' na igranke 
oči crne, guste trepavice 
niz leđa joj vise pletenice. 

Povezan je sa šišanjem i duhoviti bećarac, zabilježen u Alanu i Žuklju: 

Lipa li si Gromlina Mare 
ka u zimi ošišano jare. 

Marko Margeta iz Žuklja sjeća se djevojke iz svoje mladosti koja je 
imala krive noge pa joj je pivao ne srameći se istaknuti njezin fizički izgled: 

Moja mala krive noge ime, 
sva bi dr\’a sasanko sa njima. 

Brojni kazivači naglašavaju kao glavnu osobinu djevojčinu dobrotu: 
(...) da nije pokvarena, nije blenuta (Ljubežine). 50 Ivan Nekić iz Ljubežina 
tvrdi daje najbolje kad s njom osam dana ideš, divaniš se, te tako provjeriš je 
li blesnuta ili ne. U Rončević Dolcu smatrali su djevojku lošom ako nije 
Željela radit i hodala po drugim kućama. U Stolcu smatraju da nisu ni gledali 
na to je l' lipa, najviše gledali da voli radit, kravu must, vatru ložit, kopat. 
Grgo Nekić iz Žuklja sjeća se primjera iz sredine 20. stoljeća, kada je momak 
motrio ponašanje djevojke: Samo vidit kako se ponaša, kako je u kući, kako 
je okretna, voli li delat. Ivan Lopac iz Jaruga vlastitu je odluku rastumačio 
ovako: A vidio se da će biti dobra gospodarica. Jure Lopac iz Jaruga 
zaključuje da nije dobro ako ona nije za rad, to selo priča, takvu djevojku se 
ne izabire. Isti kazivač zaključuje: Bolje ako ima kako imanje, gostionu, taje 
bolja bila. Mile Lopac iz D. Lopaca tvrdi da je bilo momaka koji su rado 
ženili imućnije djevojke kako bi lakše život sproveli. Djevojčino bogatstvo 
ipak nije bilo presudno u odabiru. O spremanju bogatijeg miraza za djevojku 
koja će se teže udati, govori deseterački stih poznat u Jarugama, a često 
upotrebljavan kao uzrečica: 

Dukati se ne meću na cvijeće 
već na one koje niko neće. 


56 Pod izrazom blenuta kazivač smatra djevojku manjih intelektualnih sposobnosti. Inačica 
je izraz blesnuta, zabilježen u Jarugama. 

Nekoliko bećaraca iz Žuklja upućuje i na uređivanje djevojaka te stav 
zajednice o tome: 

Mala moja, naša san ti manu, 
naša san ti puder u ormaru ; 

Puderuša iz kola uteče 
da zašpara puder za grmeće ; 

Ne treba mi kila rumenila 
mene je mama rumenu rodila. 51 

Djevojke su gledale na fizičke osobine odabranika: Ajme samo je njoj 
bilo kako on izgleda, a drugo je sve bilo sirotinja, svi su bili lipi, lipe građe, 
visoki, nisu bili debeli ka sada (Liskovac), glavno da je lip (Ljubežine). Osim 
toga pazilo se da je dobar, da te poštiva, da nije pijanica i da nije zlo dela (D. 
Lopci, Krmpotići), koji dobro radi, koji je marljiv (G. Lopci), dobar gospodar, 
dobre ćudi (Zukalj), lijepo pjeva, lijepo obučen, pristojan (Rončević Dolac). 
Ivan Lopac iz Jaruga ističe da su momci koji su se isticali kao dobri plesači, 
vrlo brzo osvajali djevojke. 

Gledalo se i na imovinsko stanje partnera. Tako Kaja Lopac iz G. Lopaca 
kaže: Isto iz koje je obitelji, onda je bilo sirotinje najviše, onda bi dečki birali 
koja je malo bolja i tako. Marija Krmpotić iz Krmpotića savjetuje: Moraš paziti 
kamo ćeš, da ne bi u sirotinju ošla. U Zuklju i Liskovcu gledalo se daje momak 
bogatiji, da ima zemlje. Nerijetko su na takve stvari upućivali sami roditelji. 

U Rončević Dolcu i Liskovcu gledalo se na osobine starije sestre, ona 
udaje i druge sestre, odnosno starija je namirila mlađu. Grgo Nekić iz Žuklja 
naglašava da je i prije odabira djevojke dobro imati na umu i osobine njezine 
majke, da li je kakva svađa lica. 55 Potvrda tome pronalazi se u uzrečici iz 
Rončevih Dolaca: Gledaj majku, pa prosi djevojku. 

Odakle se bira bračni drug 

Bračni drugovi su se pretežito birali ili iz istog sela ili iz bliže okolice. 
Većina kazivača napominje kako je ovaj kraj u prvoj polovici 20. stoljeća bio 
napučen, pa je bilo mladih ljudi te u većini slučajeva i nije bilo potrebe tražiti 
partnera u udaljenijim krajevima. Raseljavanje, pretežno mladih ljudi, s 
područja Senjskoga bila, započelo je usporedno s procesom jačanja 
industrijalizacije, školovanja te odlaska u gradove. Sela i zaseoci su međusobno 
relativno blizu, pa su se često početkom 20. stoljeća sklapali brakovi iz mjesta 

57 Josip i Jela Margeta, Žukalj. 

58 Vidjeti dalje u članku: Sklapanje braka redom po dobi. 

unutar Senjske drage. Marija Krmpotić navodi da se nije udala u svom rodnom 
mjestu Sv. Križu kad mi doli sve rodbina, doli mi je brat i tete, već se udala u 
nekoliko kilometara udaljene Knnpotiče. Kazivačica Kaja Lopac rodom je iz 
Stolca, a udala se 1947. u G. Lopce. Marija Nekić iz Stolca naglašava kako je 
osobito značajno bilo međusobno poznavanje mladih. Tako se i ženilo i udavalo 
u druga mjesta jer mi smo se svi poznali i većinom smo se držali domaći svojih 
(Stolac). Zabilježen je podatak da se početkom 20. stoljeća više obraćala 
pozornost na to da mladi, ako ne već u svom mjestu, partnere odabiru iz bliže 
okolice: Tute međusobno se ženili (Liskovac). Ivan Nekić iz Ljubežina kazuje 
da su se mladi ženili i udavali u krugu dvadeset, trideset kilometara. Vladimir 
Biondić iz Alana, s druge strane, naglašava da su djevojke iz daljih mjesta bile 
interesantnije nego komšija, jer š njom je svaki dan bija. Prijelomnu granicu 
označuje kraj Dragoga svjetskog rata, kada se zbog ekonomskih razloga 
migriralo te su tako djevojke znale otić i u Slavoniju i u Bosnu, u Dalmaciju , 59 
Zanimljivo objašnjenje o mjestu biranja bračnoga druga donosi Đura Biondić iz 
Liskovca: Ako je niko neće, onda će ona otići dalje, sugerirajući time nepisano 
pravilo da se "dobre" djevojke udaju u rodnome mjestu. Biranje bračnog druga 
iz drugih sela često se odvijalo na prelima', tako Jure Lopac iz Jaruga potvrđuje 
daje svoju suprugu upoznao na prelu u Brinju, Mile Lopac iz D. Lopaca Mariju 
je upoznao u Brinju, Ana Koričić iz Liskovca muža je upoznala u Brinju, Nada 
Margeta rodom je iz Liskovca, a udala se u Zukalj itd. 

Posebnu pozornost privlači uzrečica: Čuvaj se senjske bure i vratničke 
cure! Upotrijebljeno izjednačavanje senjske bure, koja je poznata po svojoj 
razornoj snazi, i vratničke cure koja bi, kako proizlazi iz uzrečice, predstavljala 
takvu snažnu djevojku, ne odaje je li to pozitivno ili negativno. Tako se 
uzrečica može protumačiti na dva načina: da su grube i snažne djevojke, ujedno 
i nepoželjne. 60 

Zapreke za sklapanje braka 

Na području Senjskog bila najveća zapreka za sklapanje braka je 
srodstvo. Stupnjevi srodstva nazivaju se koljena u svim lokalitetima, a javljaju 
se u inačicama: kolno (Stolac), koleno (D. Lopci, G. Lopci, Stolac). Računa se 
da su djeca braće prvo koljeno, drugo koljeno njihovi unuci itd. Prvo koljeno je 
dva brata dica, ’el braća nemaju koljena, njihove diče su dica drugo i onda 
dalje (Alan). Iznimku predstavlja Zukalj, gdje prvim koljenom smatraju braću. 


59 Elizabeta Nekić, Rončević Dolac. 

60 Varijantu ove uzrečice naveo je Dragan Žunić iz Senja: Boj se senjske bure i brkate cure, 
koji smatra da su brkate cure bili u žensko preodjeveni uskoci koji nisu brijali brkove. 

U ostalim mjestima kazivači napominju da braća nemaju koljena. 

Na krvno srodstvo među budućim partnerima obraćala se velika 
pozornost te je to ujedno bila i glavna zapreka. Zabrana se odnosi na oba spola 
podjednako. Brakovi među rođacima bili su rijetka pojava, a kad su se i 
ostvarili, ljudi su ih dugo pamtili. Tako se u svim lokalitetima slažu da je bilo 
ljudi koji su sklopili brak s rođakom: Puno bilo slučajeva gdje se koljeno ženilo 
(Jaruge). 61 Mile Lopac iz D. Lopaca sjeća se: (...) taj lugar što je bio kod nas, 
on je od tetke kćer oženio. U G. Lopcima također znaju za takve primjere. 62 
Jure Lopac iz Jaruga sjeća se da su kod mjesta Oltari brat i sestra dijete 
napravili. Marija Nekić iz Ljubežina kaže da se njezin susjed oženio djevojkom 
koja mu je bila u srodstvu. Posljedice takvih brakova nisu se mogle ispraviti, a 
očitovale su se na potomstvu. Takva djeca, prema mišljenju Mile Lopca iz D. 
Lopaca, koja su rodbinska veza, ta dođedu falična. Pod tim se nazivom 
podrazumijeva fizička i psihička defektnost rođenog djeteta. U Rončević Dolcu, 
Elizabeta Nekić sjeća se primjera kada su se pr\>a polubraća oženila (bratići). 
Imali su troje djece koja su tijekom života nastradala. Njihovo stradanje 
kazivačica objašnjava kršenjem ovoga pravila. 

Zabrana braka među rodbinom nije se u svim ispitanim lokalitetima 
jednako protezala. Najčešće se navodi zabrana braka do četvrtog koljena 
(Krmpotići, D. Lopci, G. Lopci, Jaruge, Ljubežine, Alan, Rončević Dolac, 
Zukalj), ali su neki kazivači naglašavali zabranu do devetog koljena (G. Lopci, 
Liskovac, Stolac, D. Lopci). Prema kazivanjima iz Jaruga, Rončević Dolca, 
Zuklja i Liskovca bilo je kadšto brakova i u trećem koljenu. Takvi su slučajevi 
zapamćeni i kazivači ih smatraju nevaljanim, a Jure Lopac iz Jaruga smatra: 
Treće već je grijeh, a četvrto možeš. 

Odnos crkvenih pravila i naroda bio je približno jednak. Crkva nije 
dopuštala ženidbu rodbine. Milan Biondić iz Stolca navodi: A pop nije htio 
vjenčat barem četvrto koleno. Ivan Lopac iz Jaruga naglašava: Slušajte, to s 
katoličke strane nije se odobravalo. Može proć, al' ko zna na kojem koljenu, a 
slušajte, uvijek je bolje da nije ista krvina, nije jednako imati invalida ili zdravo 
dijete. 

Svi se kazivači i danas slažu daje srodnički brak nevaljao te se zalažu za 
njegovu strogu zabranu, a posebice zbog vidljivih posljedica na potomcima. 

Sklapanje braka među kumovima nije se odobravalo, pa tako u 
Ljubežinama znaju reći da se nije smjelo za kumov plot uhvatiti zato jer se kum 


61 Osim u Rrmpotićima, gdje je kazivačica izrazito protiv toga, te smatra da nikada nije bilo 
takvih primjera. 

62 Jure Lopac, G. Lopci. 

poštiva. U G. Lopcima, Krmpotićima i Rončević Dolcu, također, kumstvo 
smatraju zaprekom za sklapanje braka. U Stolcu objašnjavaju bračne veze među 
kumstvom da nisu u rodu, dakle odobravaju kao i u D. Lopcima: Kumstvo se 
znalo zenit. Također, u Jarugama smatraju da će upravo takvim brakom 
učvrstiti svoje kumstvo. Poznat je i običaj šišanog kumstva, koji se nije smatrao 
zaprekom u sklapanju bračne zajednice. 63 

Kraj pod Kapelom i pod Senjskim bilom bio je u prvoj polovici 20. 
stoljeća gospodarski siromašan. Većina kazivača napominje kako je prije dosta 
sirotinje bilo, pa društvene razlike unutar mjesta nisu bile toliko izrazite. 
Stanovnici ovih lokaliteta nerijetko su se ženili u svojim mjestima i nisu 
odlazili u gradove. 

Razlike u vjeroispovijesti nisu se smatrale zaprekom za sklapanje braka, 
vjerojatno zbog većinskoga katoličkog stanovništva (Liskovac, G. Lopci, D. 
Lopci, Stolac). Tako na pitanje o vjeroispovijesti kazivači naglašavaju da su svi 
katolici tu, svi Hrvati (Liskovac). 64 Iznimke su vrlo rijetke, u Rončević Dolcu 
jedna se djevojka udala za muslimana, a u Krmpotićima momak za 
pravoslavku. Prema Milan Biondiću iz Stolca, posebno se gledalo na 
vjeroispovijest: Ako je pravoslavac bija, nije se moga oženit Hrvaticom. To se 
gledalo, nećeš za Srbina i gotovo, ne da joj familija, a ona bi se udala, utekla. 

Domovinski rat vrlo je svjež u sjećanju kazivača pa se na razlike u 
vjeroispovijesti obraća još veća pozornost nego u prošlosti. 

Sklapanje braka redom prema uzrastu 

Na obroncima Senjskoga bila smatra se poželjnim da se prvo uda starija 
sestra, a zatim mlađa, redom prema dobi. Božica Krmpotić iz G. Lopaca 
napominje: roditelji voljeli da to ide kako spada. Ako se red ne bi poštivao, 
neudana starija sestra bi se ljutila jer bi, prema shvaćanjima kazivača, njezina 
prilika za udaju bila znatno umanjena. Marija Lopac iz D. Lopaca potvrđuje: A 
ljuti se, da se nju zametnuto, prvo se morala starija udat. U Jarugama također 
smatraju da je starija djevojka podcijenjena, udarena, ali ni u jednom lokalitetu 
nisu zabilježene sankcije koje bi se eventualno provele. Iznimku predstavlja 
podatak iz Ljubežina, prema kojem se nije pazilo na sklapanje braka redom 
prema dobi. 65 Đura Biondić iz Liskovca objašnjava svoj stav: Jest se to, ali ako 
se mlađa udala priko starije, teško se starija udavala. Elizabeta Nekić iz mjesta 


63 Nije detaljno ispitano. Podatci za mjesta Jaruge, D. Lopce, G. Lopce i Rončević Dolac. 

64 Podatak treba uzeti s rezervom. 

63 Kazivanje Marije Nekić iz Ljubežina treba uzeti s oprezom, jer je kazivačica rođena u 
Melnicama. 


470 



D. Birt - J. Jurković - P. Kelemen: Život mladih, pripreme... 


Senj, zb. 30, 445-538 (2003) 


Rončević Dolac naglašava: Ako se prva ćer Upo ponese, bude dobra, pristojna, 
vredna, ona udaje i druge sestre. Nazivi za djevojke koje se udaju, nisu poznati, 
ali se za mlađu sestra znalo reći da prelazi ogradu (Krmpotići, D. Lopci), ako 
bi se udala prije reda. U G. Lopcima su izraz skratili: udala se preko one. 
Prisutan je i naziv skočiti na policu, koji istodobno vrijedi za mlađu neudanu 
sestru. Đura Biondić iz Liskovca ističe da bi na pavenki tada mlađu sestru 
upozoravali: Pazi da ne bi suđe stukla, sad si skočila na policu. Taj se izraz 
objašnjava time da se na mlađu sestru obraćala manja pozornost, ona je tako 
nasljeđivala sve od starije sestre koja se pripremala za udaju. Kad bi se starija 
udala, sva se pozornost posvećivala sljedećoj, koja je skočila na policu. 66 U 
Alanu objašnjavaju izraz na polici djevojčinom spremnošću za udaju: Ona je 
izložena. U Žuklju je takav stav objašnjen izrazom kojim je majka objasnila 
poziciju svojih kćeri: Na mojim ćerima nema mostova. 61 Već je spomenuto da 
se gledalo na osobine starije sestre. Kroz uzrečicu starija je namirila mlađu, 
vrlo je precizno izražen stav o poštivanju sklapanja braka redom prema dobi. 

Na sklapanje braka redom prema dobi nije se kod braće toliko obraćala 
pozornost koliko kod sestara. U Rončević Dolcu spominju da se na to pazilo, ali 
ako se oženija mlađi, nije bilo veze. Stav to se već manje obadiralo izriču i u 
Žuklju. 68 Međutim, drugi kazivač iz Žuklja Grgo Nekić prisjeća se u ženidbi 
gledalo na red prema dobi kad je bilo više braće. Tada se znalo reći: priko 
starijega. U slučaju da se mlađi oženi prije starijeg brata, smatralo se da prvo 
oženjeni nekako ponizuje starijega, neoženjenog. Jure Lopac iz Jaruga ističe da se 
i za momke znalo reći da su na polici, te se pazilo u ženidbi na red prema dobi. 
Da je po starini išlo potvrđuju i u Krmpotićima. U Liskovcu, Ljubežinama i G. 
Lopcima tvrde da se kod momaka nije uopće gledalo na red po dobi ženidbe. 69 

Levirat i sororat 70 

Obje pojave koje uključuju da nakon smrti bračnoga druga udovac ili 
udovica sklapaju brak sa sestrom odnosno bratom pokojnika, zabilježene su na 
području Senjskoga bila. U mjestima D. Lopci, Krmpotići, Jaruga, Žukalj, 
Ljubežine i Stolac kazivači pamte takve pojave, ali naglašavaju da to nije bila 


66 Naziv je prisutan i u Rončević Dolcu, Liskovcu, Žuklju, Stolcu, Alanu. Jarugama. D. 
Lopcima, G. Lopcima. 

<>7 Jela Margeta, Žukalj. 

68 Nada Margeta rođena je u Liskovcu, a udala se u Žukalj. 

69 Đura Biondić, Liskovac; Ana Koričić, Liskovac; Marija Nekić, Ljubežine; Božica 
Krmpotić, G. Lopci. 

70 Pojava sororata nije detaljno ispitana ni u jednom lokalitetu te nisu dobiveni svi potrebni 
podatci. U Alanu nije ispitana ni jedna ovakva pojava. 

obveza, već se prema riječima Grge Nekića iz Žuklja događalo iz dobre volje. U 
G. Lopcima i Rončević Dolcu kazivačice su upoznate s ovim pojavama, ali 
smatraju da su karakteristične za druge krajeve: malo dalje gore, Lika, ili su pak 
sigurne da toga nije bilo u njihovoj generaciji, odnosno nakon Drugoga 
svjetskoga rata. Đura Biondić iz Liskovca, rođena 1932., ne pamti ni jedan 
spomenuti slučaj. Za Alan nisu dobiveni podatci. Kazivanja kazivača o ovim 
pojavama smještaju se u drugu polovicu 20. stoljeća. Iznimka je kazivanje Mare 
Nekić iz Stolca, rođene 1922. godine, koja potvrđuje pojavu levirata i u prvoj 
polovici 20. stoljeća. 71 

Zabilježena su dva naziva za pojavu da udovica nakon muževe smrti 
sklopi brak s muževim bratom. To su: za divera otići (Jure Lopac, Jaruge; 
Marija Nekić, Ljubežine) i djevera za muža (Marija Nekić, Stolac; Božica 
Krmpotić, G. Lopci). 72 

Na sklapanje braka u oba slučaja nije se blagonaklono gledalo. Milan 
Biondić iz Stolca navodi: Ja moje svastike smatram da su to moje sestre, a i 
moja žena smatra moju braću da su joj to braća. Stav koji je izrazio kazivač iz 
Stolca, prisutan je i kod drugih kazivača, koji smatraju i da bi selo pričalo 
(Jaruge), to mu je ka i rod (Nada Margeta, Zukalj). O svadbi u takvim prilikama 
postupalo se kao kod vjenčanja udovaca i udovica. 73 

Homoseksualne veze 

Pojava homoseksualnih veza nije temeljito istražena jer tema izaziva 
neugodu kod kazivača. U većini lokaliteta nije se ni pitalo za navedenu pojavu, 
a u mjestima gdje se pitalo, dobiven je uglavnom negativan odgovor, kao kod 
kazivača Ivana Nekića iz Ljubežina. Nešto se više podataka doznalo u 
Rončević Dolcu, gdje Elizabeta Nekić smatra da je to sve bilo u tajnosti. Ona 
navodi primjer žene koja je rođena 1953. i koja je imala sklonosti prema istom 
spolu te je (...) neugodno napadala. Prema istom kazivanju iz Rončević Dolca 
Ženske su znale, a muški slabo skloni takvim vezama. Kazivačici su poznatiji 
slučajevi djevojaka u spomenutim odnosima nego odnosi momaka. 

Pašanci i jctrvc 

Pod nazivom pašanac podrazumijevaju se dva brata koja su se oženila 
dvjema sestrama ili bilo koja dva momka koja su se oženila bilo kojim dvjema 


71 Mara Nekić, Stolac. Nakon smrti očeva brata udovica se udala za oca kazivačice. 

72 U ostalim lokalitetima za naziv ne znaju ili podatci nisu prikupljeni. 

73 O svadbi udovaca vidjeti dalje u tekstu. 

djevojkama. U potonjem slučaju djevojke bi se nazivale i jetr\>e , 74 Pojava je 
zabilježena u svim ispitanim mjestima. 75 Iznimka je kazivanje Đure Biondić iz 
Liskovca, koja smatra da nije bio slučaj da se dvije sestre udaju za dva brata ili 
dva momka. 76 Značenje riječi pašanac i jetrva kazivačima nije poznato. Ivan 
Lopac iz Jaruga objašnjava međusobno slaganje među momcima, pašu si. 
Nasuprot tumačenju da su se pašanci slagali, koje pronalazimo u većini 
lokaliteta, u Žuklju je zabilježeno i tumačenje: di god dvi sestre dođu između 
dva brata, nigdi to baš sjajno nije (Grgo Nekić). Marko Margeta, također iz 
Žuklja, potvrđuje prethodni citat o pašancima uzrečicom da je među njima 
vladala svađa na sikire (sjekire). 

U Rončević Dolcu se upućuje na povezanost ove pojave s osobinama 
djevojaka. Često se događalo da se starija sestra udala u obitelj te se pokazala 
dobrom pa se onda i druga sestra udala u istu obitelj. Da je starija namirila 
mlađu, potvrđuju i u mjestu Liskovac. Kazivačica Nada Margeta i njezina sestra 
tako su se udale u Žukalj. 

Uz spomenutu pojavu u Žuklju je zabilježena i izdvojena pojava 
zamjene. Nada Margeta objašnjava: Ja san za njezinin braton, a ona će ići za 
moga brata , moj brat oženija bi moju zaovu. Ista kazivačica ističe da zamjena 
nije bila čest slučaj , kroz sve te zaselke možda dva, tri. 

Doveden 

Pojava da nakon ženidbe muškarac dođe živjeti u ženinu kuću vrlo je 
raširena na području Senjskoga bila. U svim ispitanim lokalitetima pojava je 
potvrđena. Takvi slučajevi svojevrsnoga odstupanja od pravila da žena nakon 
udaje dolazi u muževu kuću, čini se, nisu bili rijetki. 76 

Muškarac koji dolazi živjeti u ženin dom, naziva se doveden (D. Lopci, 
Jaruge, Ljubežine, Stolac, Alan, Liskovac i Žukalj), dovedan (G. Lopci, Jaruge) 
ili priženja, pridošlica (Krmpotići). Naziv se objašnjava time da je ona njega 
dovela (D. Lopci), odnosno on se priženio djevojci u kuću (Krmpotići). 


74 Naziv jetne zabilježen je u Jarugama, Krmpotićima, G. Lopcima, Žuklju i Rončević 
Dolcu. 

75 U mjestu Alan ova tema nije ispitana. 

76 Druga kazivačica Nada Margeta i njezina sestra rodom su iz Liskovca, ali su se udale u 
Žukalj. Njihovi se muževi oslovljavaju s pašanac. Time se osporava kazivanje Đure Biondić. 

77 U ostalim lokalitetima kazivači nisu spomenuli takav slučaj, pa je to stoga potrebno 
detaljnije ispitati. 

78 U svim ispitanim lokalitetima potvrđena je učestalost pojave, osim u Žuklju, gdje Marko 
Margata ističe da se iz njegove generacije nije nitko priženio. Drugi kazivač iz Žuklja, Grgo 
Nekić, smatra daje ta pojava bila česta. 

Doveden je dolazio u ženinu kuću u slučajevima kada je djevojka bila jedinica, 
sama s roditeljima, kad nije bilo muškoga u kući (Zukalj), odnosno bila ženska 
dica u kući, pa da dođe muška glava (Liskovac). Tako se zemlja ne bi morala 
prodavati jer bi se doveden brinuo o njoj, a nakon smrti njezinih roditelja 
zakonski bi zemlja bila dodijeljena njemu (G. Lopci). U Liskovcu pak ističu da 
se zemlja mogla prepisati na oboje ili samo na njega. 79 Vladimir Biondić iz 
Alana i Ivan Nekić iz Ljubežina kazuju da je imetak bio prepisivan na 
dovedena. Stavovi prema toj pojavi se razlikuju. U Žuklju su znali reći doveden 
je malokoji sritan jer je doša na tuđe, očito time naglašavajući stav prema 
dovedanima. Stav se razvijao i u Jarugama, gdje kažu za dovedana, a tobože 
pod ženski krov, pod njen krevet. U G. Lopcima Božica Krmpotić navodi da se 
govorilo dovedan se udao. U ostalim mjestima kazivači ističu pozitivan stav 
prema ovoj pojavi i misle da se na nju puno drukčije gledalo nego na svaki 
drugi brak. 80 Kazivačica Ana Koričić iz Liskovca ističe da je njezin djed bio 
doveden, a kroz smijeh dodaje kako je on govorio da to nije dobro, ne 
objašnjavajući zašto. 

Svadba je bila kao i ostale, ali nakon završetka pira muž odlazi k ženinoj 
kući. Svi su kazivači potvrdili da žena i djeca njegovo prezime imaju.* 1 Potrebu 
dolaska u kuću djevojke kratko sažima Ivan Lopac iz Jaruga: Pa bilo recimo 
kod njiove kuće više muški, pa nisu mogli svi ostati, a kod divojke nije bilo 
muških, brata ili..., da ne propadne zemlja, i onda je taj doveden postao vlasnik 
zemlje i prezime donio. U slučaju da dovedenova žena umre, on je nasljednik 
cijelog imetka i zemlje, a u Alanu su suglasni da se on može ponovno ženiti i 
dovesti ženu u kuću gdje se priženio. 82 

Udovice i udovci 

Ponovno vjenčanje udovica i udovaca nije bila rijetka pojava. Prema 
kazivanjima pozitivniji je bio stav prema ponovnoj ženidbi udovaca nego 
prema udaji udovica. U Žuklju objašnjavaju: Žene su jako umirale, pa se ženili i 
tri, četri ili pet puta.** U G. Lopcima izravno potvrđuju još prije nego udovice 
su se ženili udovci. O češćoj ženidbi udovaca potvrde su pronađene i u 
Liskovcu, gdje Ana Koričić ističe: Dovodili druge žene i imali su iz tri, četri 
braka dicu. Pozitivan stav prema ponovnoj ženidbi ili udaji tumači se lakšim 

79 Ana Korić, Nada i Milan Margeta, Liskovac. 

80 U Krmpotićima oba Marijina brata bili su pridošlice. 

81 U Rončević Dolcu je muž kazivačice doveden, te ona ističe da ima njegovo prezime, u 
Stolcu navode primjer. U ostalim mjestima kazivači potvrđuju pojavu. 

82 Vlado Biondić, Alan. 

83 U Žuklju se navodi da se moglo ženiti i više puta; otac Grge Nekića ženio se tri puta. 

životom u dvoje. Udovcima je lakše da se za djecu skrbi žena. Grgo Nekić iz 
Žuklja potvrđuje da su se udovci od ma ženili te iznosi stajalište da je to običaj 
bija. On obrazlaže da je diče dosta bilo, a nije bilo mogućnosti da ih udovac 
sam odgaja. U Stolcu se objašnjava da će i udovac i udovica teško živjeti ako 
budu sami. Ponovni brakovi zato su bili česti. Udovice su individualno 
odlučivale o svojoj ponovnoj udaji. Kaja Lopac iz G. Lopaca navodi: Ima koja 
se uda, ima koja se neće da uda, ako ostane mlada, može se udat, i ako nema 
diče i ako 'oče. 

Vrlo je negativan stav prema udovicama koje su se ponovno udale, a 
napustile djecu iz prvog braka. Često se tada, prema Kaji Lopac iz G. Lopaca, 
priča: Ima ij munjeni pa ostave i dicu pa odu. Djevojke koje su imale 
izvanbračnu djecu, prema kazivanju iz Stolca, udavale su se za udovce. Tada bi 
se u zajednici pročulo sa gorega na gore (Marija Nekić), što izražava negativan 
stav o udovcima. Sličan stav izrazila je i Nada Margeta iz Žuklja: Ne bi bila za 
udovca osla, pa da bi za vike ostala. U takvom braku dijete bi oca nazivalo 
očuh , a kad bi žena došla na dicu, nazivala bi se maćija. Poznata je i uzrečica 
zločesta je ‘ko maćija (Stolac). U Krmpotićima se ne upotrebljava naziv 
udovica, već nevista, unatoč činjenici da je muž preminuo prije nekoliko 
godina. 84 Elizabeta Rončević objašnjava da je žena koja je rano ostala bez 
muža, uvik njiova nevista bila. 

Ponovno sklapanje braka obilježeno je skromnijom ceremonijom. U Stolcu 
i Krmpotićima ističu daje bilo vjenčanja, ali nije više svatova biloP Skromnijoj 
svadbi prisustvovali bi kumovi (kum i djever) i bliža rodbina - pozjakoni se, 
povjenčaj se i napravi jednu malu veselicu (Grgo Nekić, Žukalj). Brak se, unatoč 
tome, smatra punoviijednim i zajednica ga je prihvaćala. Jure Lopac iz G. Lopaca 
ističe da se nakon što muškarac oženi udovicu, po selu par dana govori. Prema 
navedenom kazivaču to podrazumijeva prepričavanje događaja u selu. Ponovno 
oženjeni, udovica i udovac, mogli su živjeti i u njezinoj kući. Takav primjer 
zabilježen je u Ljubežinama, gdje Ivan Nekić obrazlaže: More se udat i ne mogu 
to moji isterat van jer je to njezino. Ponovnu ženidbu karakterizira i izostanak 
prošnje i zaruka, te subotnje pavenke, pletenja vijenca. Odjeća je bila skromnija 
za oboje. 86 Kazivači naglašavaju da je posrijedi obična roba, a od posebnog je 
značaja da udovice nisu nosile biljku pavenku. Također, spomenutom se biljkom 
nisu kitili malobrojni sudionici svadbe. 


84 Milevi Krmpotić svi se ukućani i susjedi obraćaju s nevista iako je rođ. 1950. i muž joj je 
preminuo. 

83 Milan Biondić, Stolac; Marija Krmpotić kaže povjenčaju se bez svatova. 

86 Podatci nisu potpuni ni za jedan lokalitet. 

Običaji do svadbe 

Običaji do prosidbe 

Izviđanje prilika u kući i obitelji budućega bračnog druga zabilježeno je 
u selima Liskovac, Žukalj i Ljubežine. 87 U ostalim lokalitetima taj običaj nije 
potvrđen, a razlog tome daju nam riječi Marije Krmpotić iz Krmpotića: Znalo 
se kako stoje. Običaj da djevojka obilazi dom budućega muža, zabilježen je u 
Ljubežinama i Žuklju. U Rončević Dolcu raspitavalo se samo u slučaju da je 
momak iz nekoga drugog kraja. U Žuklju su izviđali prilikom svadbe, pri čemu 
su promatrali kako živi momak, kakvo je stanje u kući. U Liskovcu momkovi 
su roditelji išli u izviđanje, pri čemu su se nastojali uvjeriti u djevojčine 
kulinarske i druge vještine. Prema podatku za Žukalj prilike u momkovoj kući 
izviđali su djevojčini roditelji, prije čega bi se sami najavili. Važno je bilo i 
mladoj i roditeljima da je momak bogatiji te da ima puno zemlje. Prilike u kući 
djevojke izviđao je sam momak, a činio je to tajno. Kao i u Liskovcu, važno je 
bilo je li djevojka vješta u kućanskim poslovima, a gledalo se i kako se 
ponaša. 88 Prema Grgi Nekiću iz Žuklja, ako momak ili djevojka nisu imali 
roditelje, u izviđanje bi slali svoje zastupnike; tko je preuzimao tu ulogu, nije 
poznato. U većini lokaliteta nisu zabilježeni posebni nazivi za osobu koja izviđa 
ili za izviđanje. Jedino Grgo Nekić iz Žuklja navodi da se za izviđanje rabio 
naziv uvid ili ogled. 

Dogovor prije prosidbe u Alanu vršili su momkovi i djevojčini roditelji, 
dok je u Stolcu, Liskovcu, Žuklju, Krmpotićima, G. i D. Lopcima i Jarugi to 
samo neformalni dogovor između momka i djevojke. Dogovor prije prosidbe 
nije potvrđen u Ljubežinama. U Rončević Dolcu dečko bi dolazio djevojci u 
kuću po nekoliko puta, dok ga ne bi njezin otac pitao za njegove nakane. Tada 
bi on zatražio djevojčinu ruku, a ako bi dobio dozvolu, kasnije bi dolazio na 
zaruke. U G. Lopcima odvijalo se nešto slično: kada bi se dogovorio s 
djevojkom, momak bi došao u njezinu kuću i pitao roditelje za njezinu ruku; 
ako bi odgovor bio potvrdan, momak bi poslije dolazio u prošnju. 89 Jure 
Lopac iz G. Lopaca potvrđuje da je postojao posrednik pri dogovoru za 
prosidbu. No, čini se da je to dosta rijedak slučaj, budući da je ovo jedina 
potvrda. 

Vjerovanja i gatanja vezana uz predviđanje ishoda prosidbe nisu 
zabilježena u ovome kraju. 


87 U Ljubežinama riječ je o izviđanju u nevjestinoj kući. 

88 Grgo Nekić i Nada Margeta iz Žuklja navode da se gledalo i na rod. 

89 Kaja Lopac, D. Lopci. 

SI. 6. Kazivačica Elizabeta Nekić - Beta iz 
Rončevih Dolaca, snimio Darko Nekić, 
veljača 2004. 



Prosidba 90 


Nakon što su obrađeni podatci, postalo je vidljivo da su poneki kazivači 
pojedine običaje vezivali uz prosidbu, a drugi uz zaruke, premda je uobičajeni 
slijed svadbenih običaja započinjao s prosidbom, zatim su slijedile zaruke, i 
konačno svadba. Zbog neutvrđenih razloga neki su se običaji izostavljali ili 
spajali, kao stoje ovdje slučaj s prosidbom i zarukama. Najčešće se izostavljala 
prosidba ili se taj običaj spojio sa zarukama. 

Prosidba je zabilježena u Rončević Dolcu, Stolcu, Žuklju, Jarugi, D. i G. 
Lopcima, Krmpotićima i Liskovcu. 91 U Alanu formalna se prosidba odvijala 
samo ako momak nije bio sposoban sam zaprositi djevojku. 92 

Kada bi se sastali u prelu ili kod crkve, momak i djevojka bi se 
dogovorili nekoliko dana unaprijed, kad će on doći u prosce tako da oboje 
mogu obavijestiti svoje roditelje. Jedino su u Liskovcu i Jarugama roditelji bili 
ti koji bi se međusobno dogovorili kada će doći u prosidbu. U Jarugama, 


90 Kazivanja svih kazivača odnose se na drugu polovicu 20. stoljeća, tek poneka sežu dublje 
u prošlost, tako daje dosta teško utvrditi vremenske mijene tih dviju pojava. 

91 Milan Biondić, Stolac; Nada Margeta, Žukalj; Jure Lopac, Jaruga. 

92 Nešto je zamršenija situacija u Rončević Dolcu jer se iz kazivanja kazivačice može 
zaključiti da su prošnja i zaruke mogle biti odvojene, ali i istodobne, tako da te podatke treba 
uzeti s oprezom. 


Ali 



D. Birt - J. Jurković - P. Kelemen: Život mladih, pripreme... Senj. zb. 30, 445-538 (2003) 

Rončević Dolcu i Alanu momak je u prosidbu išao s roditeljima. 93 U Stolcu, 
Žuklju, D. i G. Lopcima momak je išao sam. Momkova strana naziva se 
prostima, a sam čin prošnja. Božo Nekić iz Stolca spominje i naziv ugovor, a 
taj pojam izjednačava s prosidbom. Prema Grgi Nekiću iz Žuklja ugovor su 
zaruke . 94 

U prosidbu se najčešće išlo subotom uvečer. U Krmpotićima, D. 
Lopcima, Stolcu i Žuklju moglo se ići i nedjeljom uvečer. Prosci na sebi nisu 
imali nikakvo obilježje, jedino su bili ljepše i svečanije obučeni. Prosidba je 
zapravo potvrda daje djevojka voljna udati se. 95 

Prosci su mogli i zaobilazno naznačiti razlog svoga dolaska, kao što je 
slučaj u Rončević Dolcu. 96 Elizabeta Nekić iz Rončević Dolca prisjeća se da su 
prosci, kad bi došli u kuću djevojke, glumili da su izgubili ovcu te su je došli 
tražiti. Ovca koju su tražili, bila je šarena ili grlena i imala je zvono oko vrata. 
Nisu odmah izvodili pravu djevojku pred prosce, već bi dovodili lažne, a znali 
su dovesti i muškarca. Izvodili bi dvije djevojke, katkad i neku snašu. To su 
najčešće bile njezine prijateljice. U pravilu bi treća djevojka bila prava mlada. 
Tu bi osobu maskirali, prekrili je plahtom, tako da je prosci ne mogu 
prepoznati. Muškarcu bi obukli suknju, stavili žensku kiklju (haljina) i još ga 
pokrili po glavi. Umjesto grudi stavili bi mu neke krpe. Maskirana osoba ne bi 
ništa govorila, već je sve pregovore vodila ona osoba koja bi ju izvodila. Vodio 
je najčešće netko iz mladine kuće, susjed ili netko od rođaka. Sve to izvodili su 
zbog šale. Taj običaj zabilježen je samo do Drugoga svjetskog rata, ali 1950., 
kada se kazivačica udavala, taj običaj nije više zabilježen. I Jure Lopac iz 
Jaruge prisjeća se da su na prošnji znali izvoditi svakakve šale. 97 Glavni akteri 
tih šala bili su mladina strina i njezin brat. 

Elizabeta Nekić iz Rončević Dolca i Grgo Nekić iz Žuklja jedini su koji 
potvrđuju da se ranije na prosidbu donosila jabuka. 96 Grgo Nekić se prisjeća da su 
u tu jabuku bili su zabodeni cekini (novac). Elizabeta Nekić prisjeća se pjesme, 
koja se tom prilikom pjevala, koja nam potvrđuje važnost jabuke na prosidbi: 


93 U Rončević Dolcu navode da je na prošnju mogao doći i sam momak. Prema kazivanju 
Đure Biondića iz Liskovca na prošnju su išli sami roditelji. 

94 Kod Elizabete Nekić iz Rončević Dolca nije jasno je li to prošnja ili zaruka, jer su ta dva 
pojma izjednačena. Ostali kazivači ne poznaju taj naziv. 

95 Prema kazivanju Milana Biondića iz Stolca prošnja se nije mogla preskočiti jer u tom 
slučaju njezini roditelji ne bi znali kada će momak doći na zaruke. 

96 U Stolcu i Liskovcu kazivači su naznačili da ne govore odmah razlog svoga dolaska, no 
nisu dali objašnjenje što se točno onda događa. 

97 Zbog lascivnosti šala kazivač ih nije htio prepričati. 

98 Razdoblje u kojem se to odvijalo, teže je odrediti jer se tog običaja kazivači sjećaju samo 
iz priča svojih starijih. 

Neće cura kapare, 
ni rumene jabuke. 

Ako bi djevojka uzela jabuku, to je bio znak da pristaje i na taj način ona 
bi se obećala momku. Isprepletenost zaruka i prosidbe ogleda se i u tome da se 
u Ljubežinama i Jarugama, kada bi djevojka na zarukama uzela prsten, reklo da 
je kaparana (zaručena). Ta jabuka koja se u Žuklju donosila na dar, bila je na 
čast djevojčinim roditeljima. 

Prosci su ukućanima na dar donosili hranu i piće, u Stolcu vino i rakiju, a 
u Liskovcu i Žuklju još i kavu i šećer. Momak nije donosio nikakav poseban 
dar za djevojku, a ni ona nije darivala njega. 

Djevojka je uvijek prisutna na prosidbi i ona daje odgovor. Isto tako 
mogli su i roditelji odlučiti, ako je npr. momak bio siromašniji, no ipak nisu 
mogli spriječiti vjenčanje jer bi se mladi uvijek dosjetili sretnijim rješenjima. O 
odbijanju prosaca nešto više podataka daje samo Božo Nekić iz Stolca. 
Odbijanje prosaca bilo je rijetko zato što bi se mladi unaprijed dogovorili. Ali 
ako bi djevojka odbila prosca, morala je vratiti darove jer je momak pritom 
puno potrošio, upa je u dug. Kuća u kojoj je bila isprošena djevojka, nije se 
posebno ukrašavala. 

Na prošnji se spremala večera ili bi se pripremilo nešto jednostavno i 
počastilo momka, dok je na zarukama bilo puno obilatije, budući daje i momak 
donosio nešto hrane. No, kazivači navode da je punica znala dosta toga 
pripremiti za momka kad bi prvi put došao u kuću. Ona bi uvijek imala mesa sa 
strane ili jaja kojima je častila momka. 

Zaruke 

Kad se održavala prosidba (u Rončević Dolcu, D. Lopcima, Žuklju, 
Liskovcu, Stolcu), nakon nje slijede zaruke. Nije točno određeno koliko 
vremena treba proteći od jednog do drugog sastanka, te se stoga podatci 
razlikuju od slučaja do slučaja. U Žuklju i Rončević Dolcu to poimaju više kao 
stvar dogovora, a u Stolcu zaruke su se mogle održavati već u prvu subotu 
nakon prosidbe. U Liskovcu i Jarugama zaruke su se održavale nakon osam ili 

i 99 

petnaest dana. 

U Ljubežinama, Alanu, Krmpotićima, G. Lopcima, Jarugi, zabilježen je 
samo običaj zaruka . 100 Momak se i u ovom slučaju s djevojkom dogovarao 
kada će doći na zaruke. Zaruke su se održavale u kući djevojke. Momka su na 


99 Jure Lopac iz Jaruga kazuje daje do zaruka moglo proći i do mjesec dana. 

100 Ružica Lopac, Jaruga. 

zaruke najčešće pratili roditelji i uža rodbina. 101 Zaruke na kojima su 
sudjelovali mladini i mladoženjini prijatelji i rodbina, u Žuklju su se nazivale 
javna zaruka. 101 Najčešće je momak ipak dolazio samo u pratnji roditelja, a 
razlog tome bila je nemogućnost čašćenja tolikog broja ljudi na zarukama, a i 
kasnije na samoj svadbi. 

Momak je na zaruke obvezno donosio prsten, dok se drugi darovi koje je 
namijenio mladoj i njezinim ukućanima, razlikuju od sela do sela. Momak je 
prsten kupovao sam ili zajedno s djevojkom, kao što je slučaj u Stolcu i Alanu. 
Istog dana kada bi trebale biti zaruke, momak i djevojka odlazili su u Rijeku ili 
Senj po prstenje i odjeću koju će nositi na vjenčanju. 101 Djevojka je tu robu 
nosila kući i spremala je do vjenčanja. 104 Prema riječima Grge Nekića iz Žuklja 
momkovi su roditelji kupovali mladino vjenčano ruho i cipele te ih donosili na 
zaruke. Momak je donosio dva prstena, prsten i viticu. Prsten je imao na sebi 
oko (dragi kamen), a vitica je bila kompaktna te se stavljala na vjenčanju. U 
Alanu, Žuklju, D. Lopcima i Jarugi kazivači navode da se prsten u jednoj 
obitelji nerijetko prenosio s koljena na koljeno. 101 Nakon svadbe, kada su stekli 
mogućnost da sami kupe prstenje, posuđeni bi prsten vratili. 106 

Nakon predaje prstena mladi su postajali zaručnici te se tada vjenčanje 
smatralo sigurnim, premda su se zaruke mogle i razvrgnuti. U Ljubežinama i 
Jarugama prstenje značio daje djevojka kaparana. 

U Žuklju, Liskovcu, D. i G. Lopcima, Krmpotićima, Jarugi i Stolcu 
momak je donosio piće, kavu, šećer. U Ljubežinama momak je djevojci uz 
prsten donosio i nakit: lančić, naušnice, pa i novac. Prema Elizabeti Nekić iz 
Rončević Dolca za vrijeme stare Jugoslavije davao se novac: 300 - 500 dinara 
neko i manje. Djevojka je obično tim novcem kupovala stvari potrebne za 
vjenčanje. Kaja Lopac iz G. Lopaca navodi da se darivanje kadšto organiziralo i 
na zarukama, pri čemu je izostajalo darivanje na svadbi. Mile Lopac iz D. 
Lopaca napominje da je on na svoje zaruke, uz ostale darove, donio i janje, uz 
opasku: Jer mi smo bolje stali. 101 Te razlike u kazivanjima navode na zaključak 


101 U Alanu, Ljubežinama, Jarugi i G. Lopcima njih je pratio i momkov kolega, koji je 
zastupao momka ako sam momak nije bio rječit. 

1112 Nada Margeta, Žukalj. 

103 Momak je bio dužan sve platiti. 

104 Kazivanja se odnose na drugu polovicu 20. stoljeća jer kazivači opisuju događaje sa 
svoje svadbe. 

105 Grgo Nekić, Žukalj. 

106 Prema kazivanju Jure Lopca iz Jaruga prsten su vraćali nakon osam dana, zahvalili se i 
još nadarili posuditelja. 

1117 Milan Biondić iz Stolca također potvrđuje nošenje vrjednijeg dara ako je momkova 
obitelj imućnija. 

da je vrijednost darova ovisila o imovinskim prilikama u obitelji, te da tu nije 
riječ o lokalnim razlikama. 

Mlada je, također, tom prigodom darivala momka i njegovu rodbinu. 
Tako u Rončević Dolcu daruje momkovim roditeljima čarape, košulju, a isto 
dobiva i momak. Ako mlada nije uspjela pripremiti darove do zaruka, mogla ih 
je donijeti u momkovu kuću osam dana nakon sastanka. 108 U D. Lopcima, 
Stolcu, Alanu i Liskovcu djevojka je darivala sve sudionike zaruka, a najčešći 
darovi bili su ručnici, čarape, marama i košulja. Nešto bolji dar dobivao je 
mladoženja: čarape, ručnik, košulju. 109 

Mlada je prisustvovala zarukama i ona je davala odgovor momkovoj 
strani. U Krmpotićima, D. i G. Lopcima pristanak je davala djevojka, ali 
konačan odgovor daje glava kuće, odnosno otac. Prema kazivanju Elizabete 
Nekić, Đure Biondić i Grge Nekića, djevojka je mogla na zarukama 
samoinicijativno odbiti momka. 110 U tom je slučaju morala vratiti momku 
darove, a novac je pritom vraćala u dvostrukom iznosu. 111 

Na zarukama su se roditelji dogovarali oko dote. 111 Tako Jure Lopac iz 
Jaruga napominje daje momak mogao tražiti od mlade određeni miraz. 113 O tome 
su pregovarali djevojčin otac i prosci. Pritom je znalo doći i do nesuglasica, 
posebice ako bi prosci 114 precizirali što žele kao miraz. U D. i G. Lopcima, 
Rončević Dolcu, Žuklju i Jarugama dogovaralo se o terminu svadbe. 115 

Na zarukama se spremala bogata večera. U Žuklju, D. Lopcima i Jarugi 
momak je donosio hranu dok je u ostalim selima to bila dužnost domaćina. 
Prema riječima kazivača iz Jaruga, na zarukama su mogli biti i svirači. 116 

Vrijeme od zaruka do svadbe nije točno određeno te se podatci razlikuju 
od sela do sela. U svim selima potvrđeno je daje to razdoblje moglo trajati više 
od godinu dana, za što se koristio izraz duge zaruke} 11 Ako bi zaručnik otišao u 
vojsku, zaručnica ga je bila dužna čekati. No, bilo je slučajeva da bi se u tom 


llls Nije zabilježeno daje netko pratio mladu ili je ona sama dolazila. 

109 Marija Lopac iz D. Lopaca ističe da je mlada trebala poslati darove za svekra i svekrvu 
ako oni nisu bili u momkovoj pratnji. 

110 Elizabeta Nekić, Rončević Dolac; Đura Biondić, Liskovac; Grgo Nekić, Žukalj. 

111 Elizabeta Nekić, Rončević Dolac. 

1L U D. Lopcima dogovor oko dote odvijao se prije sjedanja momkovih uzvanika. 

113 U ponoć otac mlade pita oženju i njegovu pratnju što traže, njemu bi odgovarala majka 
oženjina: mi nismo došli pogađati, što ima ima, što nema, nema. 

114 Taj termin za ovaj sastanak navodi Milan Biondić iz Stolca, što dokazuje isprepletenost 
zaruka i prosidbe. 

115 Za ostale lokalitete nema podataka. 

116 Ružica Lopac i Jure Lopac, Jaruga. 

117 Prema Grgi Nekiću to je moglo trajati i do dvije-tri godine. 

periodu djevojka odlučila udati za nekoga drugog. Jedan od razloga takvom 
trajanju zaruka bio je i redoslijed udaje sestara prema dobi ili nemogućnost 
roditelja da brzo udovolje potraživanjima prosaca. Isto tako, svadba se mogla 
održati i dva do tri mjeseca nakon zaruka. U Krmpotićima, Liskovcu, G. i D. 
Lopcima i Jarugi to je bila stvar dogovora. 118 

Gatanja za vrijeme zaruka nisu zabilježena u ovome kraju. 119 

Ponašanje budućih mladenaca do svadbe 

Od zaruka do svadbe dvije obitelji međusobno su se posjećivale. 120 Prema 
podatcima za Alan i G. Lopce svrha tih posjeta bila je dogovaranje pojedinosti 
vezanih za svadbu. U Rončević Dolcu i Žuklju u posjete su nedjeljom dolazili 
roditelji oženje (mladoženja), ali i njegova rodbina. 121 Pritom su u Žuklju, nevjestu 
i ukućane darivali prema mogućnostima: netko bi donio samo bombone, a znala se 
osigurati i pečenka, ječmeni kruh. a ponajviše boca pića. 122 Prema Đuri Biondić iz 
Liskovca u posjet nevjesti dolazili bi momkovi roditelji osam ili petnaest dana 
prije svadbe i pritom su donosili darove. Nevjesta nije imala obvezu uzvratiti 
posjet. U ostalim lokalitetima najčešće je u posjete dolazila svekrva, a mlada joj je 
uzvraćala. Milka Biondić iz Alana ističe da je mlada posjećivala svekrvu 
nedjeljom, u pratnji majke, ali znala je doći kako bi joj pomogla u kućanskim 
poslovima. Prema kazivanjima iz Alana, Rončević Dolca, Stolca i Žuklja, mlada 
bi osam ili petnaest dana nakon zamka donosila momkovim ukućanima darove. 123 
Darivala je sve ukućane: svekrvu, svekra, divera i zaovu, itd. Svekru i diveru bi 
donosila čarape, ručnik, košulju, čarape i svitice (donje gaće). 124 Svekrvi bi 
donijela maramu, rubac, zaslon (pregača), lipu haljinu, lače (to su ženske čarape 
napravljene od vune, a sezale su do koljena). Zaova bi na dar dobila ručnike, 
plahte, donje rublje, košulju, čarape, rupce i tekstil za šivanje. 125 


118 Migracijom stanovništva u gradove ovi krajevi ostali su bez mladog stanovništva, tako 
da običaje prosidbe i zaruka nije bilo moguće pratiti u njihovoj mijeni. 

119 Pojava je ispitana u Liskovcu, Krmpotićima, G. i D. Lopcima, dok u ostalim 
lokalitetima nisu prikupljeni podatci. 

120 Ljubežine, Stolac, Alan, Liskovac, Žukalj, Krmpotići, G. i D. Lopci. 

121 Prema riječima Grge Nekića iz Žuklja. mogli su dolaziti i žene i muškarci, dok Elizabeta 
Nekić ne precizira tko od rodbine dolazi. 

122 Prema kazivanju Elizabete Nekić nisu se donosili darovi, ali se išlo u posjete radi 
iskazivanja poštovanja. Čak su roditelji mogli spriječiti njihov prekid ako bi došlo do nesuglasica 
između zaručnika. 

122 Prema podatku za Rončević Dolac donosila bi darove ako nije bilo darivanja na 
zarukama. 

124 Elizabeta Nekić, Rončević Dolac. 

128 Darovi su ovisili o imovinskom stanju obitelji; nije se donosilo sve nabrojeno. 

SI. 7. Milka i Vlado Biondić iz Alana, snimio Goran Alempijević, listopad 2003. 


Od ovog je sastanka momak mogao sam pohoditi djevojku. Pri tim 
posjetima mogao je donositi i darove. Kako navode u Ljubežinama, to su 
najčešće bili slatkiši, dok ostali kazivači ne navode konkretnije podatke o 
ovoj pojavi. 

Zapis i napovid 

Zaručnici nakon zaruka odlaze bez pratnje na napovid (oglašavanje 
mladenaca u crkvi). Napovidanje se po pravilu obavljalo tri nedjelje zaredom 
ili, kao što je istaknuo Milan Biondić iz Stolca, to je kod nas bio adet 
(običaj) u selu. U Stolcu, prema kazivanju Milana Biondića, napovid je bila 
prve dvije nedjelje, a treću nedjelju je vjenčanje. Isto je potvrđeno u 
Liskovcu i Zuklju. Elizabeta Nekić iz Rončević Dolca navodi da se nekad 
trebalo samo jednom napovidat. 

Prije odlaska popu (svećeniku) na dogovor za napovid, datum svadbe 
odlučivali su s roditeljima. 

Ako su momak i djevojka iz različitih sela, prema podatcima za 
Ljubežine i Liskovac napovidalo se u djevojčinoj plovaniji (župi), jer se 
tamo održavalo i vjenčanje. 126 U Rončević Dolcu, Žuklju i G. Lopcima 
moglo se oglašavati u obje crkve kao i Liskovcu, ali se napovidalo najčešće 
u njegovu selu. 127 Prema riječima Đure Biondić iz Liskovca oglašavalo se 
samo u momkovu selu jer je bio običaj da mlada prenosi svoje dokumente u 
njegovu plovaniju. 

U Liskovcu kazivači naglašavaju da je razlog zbog kojeg se 
napovidalo tri puta bilo nastojanje da se sazna postoji li kakva zapreka za 
budući brak. U ostalim selima kazivači kao razlog navode potrebu da svi 
suseljani o tome budu obaviješteni. Prema kazivanju Jure Lopca iz Jaruga 
tijekom trajanja napovidi suseljani su znali pričati o mladencima; zabilježen 
je naziv klamati. Grgo Nekić iz Žuklja ističe daje to crkveno pravilo. Rijetko 
se događalo da zaručnici moraju slušati sve tri napovidi kao što je slučaj u 
Ljubežinama, Stolcu, Liskovcu, Žuklju i Jarugi. 128 U Stolcu, Liskovcu, G. 
Lopcima i Žuklju mladenci nisu prisutni na prvoj napovidi. 129 Kao razlog za 
to navodi se vjerovanje da bi im u tom slučaju djeca bila gluha. 110 U 
Rončević Dolcu također se spominje zabrana odlaska na napovid, kao i u 
Krmpotićima, G. i D. Lopcima. Kaja Lopac iz G. Lopaca sjeća se da su 
starije žene savjetovale da se na prvu napovid ne smije ići jer bi im u 
protivnom djeca biti luda. 

Zbog političke situacije u okviru SFR Jugoslavije napovidanja u crkvi 
nije bilo. Mladenci koji su se odlučili na crkveno vjenčanje, potajno su se 
dogovarah s popom. Premakazivanj u Ružice Lopac iz Jaruga, ako je mlada 
bila u drugom stanju, napovid se održavala samo jednu nedjelju. 

Potvrđeno je održavanje vjerničke pripreme za brak u Ljubežinama, 
Rončević Dolcu, Liskovcu, Žuklju i Jarugi. Đura Biondić iz Liskovca 
napominje da se na ispitu, koji se održavao tijekom tri nedjelje, moralo sve 
znati od Oče naš pa do 10 zapovijedi. Vjeronauk je u Jarugama trajao osam 
dana. Ako nisu bih sigurni u svoje znanje, momak bi se dosjetio da ponese 
nešto popu, darak kao ispriku. U ostalim selima kazivači spominju samo 
ispovijed koja se obavljala za vrijeme napovidi. 


126 Ana Koričić, Liskovac. 

127 Ana Koričić, Liskovac. 

128 Milan Biondić, Stolac; Grgo Nekić, Žukalj. 

129 Marija Nekić ( Zvonina ), Stolac; Đura Biondić, Liskovac; Božica Krmpotić, G. Lopci; 
Nada Margeta, Žukalj 

130 Nada Margeta, Žukalj. 


484 



D. Birt - J. Jurković - P. Kelemen: Život mladih, pripreme... 


Senj, zb. 30, 445-538 (2003) 



SI. 8. Muški svatovi na svadbi Ivana Biondića iz Alana, održanoj 1962. Prizor je 
snimljen u Senjskoj Dragi pred gostionicom "Stric Luka". Na snimci je moguće 
razaznati kuma i divera, budući da nose rožice na desnoj strani, za razliku od 
ostalih sudionika, snimio Ivan Stela iz Senja, 1962. 

Vrijeme održavanja i trajanja svadbe 

U selima na obroncima Senjskog bila svadbe su se većinom održavale u 
jesen. Tada su se zgotovili svi poslovi, a zaliha hrane bila je veća. Mladi nisu 
običavah sklapati brak u proljeće, jer prema riječima Jure Lopca iz Jaruga 
proljetna mlada i jesensko stene ne valja. U Rončević Dolcu, Liskovcu i Zuklju 
svadbe su se mogle održavati i ljeti. Milan Biondić iz Stolca kao najpogodnije 
vrijeme za održavanje svadbe navodi razdoblje od svibnja do srpnja, odnosno 
do kosidbe, te poslije jesenskih poslova, u listopadu i studenom. Elizabeta 
Nekić iz Rončević Dolca također spominje nekoliko razdoblja i dana pogodnih 
za održavanje svadbe: od Nove godine do Kandelore (Svijećnica), Pokladnica 
- zadnja nedjelja u mesopostu. Mali Vazam ili Bijela nedjelja - prva nedjelja 
poslije Uskrsa, oko Sisveta, Miholja i Pirovna nedjelja, zadnja nedjelja pred 
advent. 

Svadbe se nisu smjele održavati u razdoblju od Sv. Katarine do Božića, 

što se poklapa s razdobljem zaveze (advent), 131 te u vrijeme korizme. 

Većinom su crkveni propisi uvjetovali da se brakovi ne sklapaju u 
korizmi i adventu. U većini sela toga su se i pridržavali. No bilo je i odstupanja 
od tih propisa, što je potvrđeno u D. Lopcima, Rončević Dolcu, Liskovcu i 
Žuklju. Ako je mlada bila u drugom stanju, vjenčanje se moglo održati i u tom 
razdoblju. Slavlje tada ne bi bilo veliko, a na njemu bi prisustvovali samo kum i 
djever. 

U čitavom kraju svadba se održavala prvo u kući nevjeste, a zatim u 
mladoženjinoj kući. Tako je bilo do kraja sedamdesetih godina 20. stoljeća, 
kada su se svadbe počele održavati u hotelima, a prema kazivanjima iz Jaruga i 
nešto ranije, šezdesetih godina. 132 Početkom svadbenih događanja smatrao se 
sastanak zvan pavenka, koji se održavao subotom kod mlade. U nedjelju ujutro 
bilo je crkveno vjenčanje, a slavlje se nastavljalo do ponedjeljka ujutro, pa čak i 
do popodne. 133 U D. i G. Lopcima, Krmpotićima i Liskovcu bilo je važno da 
svadba bude na blagdan ili u nedjelju. U nekim slučajevima vjenčanja su se 
odvijala nakon nedjeljne mise, koja se održavala u devet ili deset sati, što je 
potvrđeno u Liskovcu, Žuklju i Rončević Dolcu. Drugdje su se vjenčanja 
održavala tijekom same mise, prema podatcima za Alan, Jaruge, G. i D. i 
Lopce, te Krmpotiće. Nakon Drugoga svjetskog rata promijenilo se vrijeme 
vjenčanja, a polako je nestajao i običaj pavenke iz svadbe, te se vjenčanje koje 
se obavljalo nedjeljom ujutro, premjestilo na subotu. Isto tako, sedamdesetih 
godina crkveni brakovi počeli su se sklapati u popodnevnim satima, najčešće 
oko pet sati. 134 Vjenčanje se u crkvi i kod matičara većinom održavalo istog 
dana, pri čemu se najprije išlo u odbor (matični ured), zatim u crkvu. No, zbog 
političke situacije pojedini parovi vjenčavali su se samo u odboru , a tek nakon 
nekog vremena i u crkvi potajice, o čemu se s popom dogovarao kum. 135 

Održavanje više vjenčanja istoga dana nije bilo uobičajeno, ali ako bi se 
to dogodilo, tome nisu pridavali nikakvo značenje. 136 

U Ljubežinama, Stolcu, Krmpotićima, D. i G. Lopcima nije se pazilo da 
svadba bude na dan kada mjesec raste. 137 

131 Elizabeta Nekić R. Dolac; Liskovac, Jaruga. 

132 Podatci su zabilježeni u Rončević Dolcu, Stolcu i Jarugama. 

133 Iznimku čini kazivanje Marije Nekić Zvonine iz Stolca, koja navodi da se moglo 
vjenčati i sredinom tjedna ako su mladenci bili u žurbi. Tada bi na svadbi bili samo kumovi i 
mladenci, a vjenčanje se organiziralo u odboru. 

134 Podatci su zabilježeni u Stolcu, Alanu i Ljubežinama. 

135 Podatci su zabilježeni samo u Rončević Dolcu, Stolcu i Alanu. Usporediti dalje u članku 
s dijelom Vjenčanje u crh’i. 

136 Elizabeta Nekić iz Rončević Dolca ističe da se nije smjelo vjenčati na Uskrs jer je to 
slavni dan. 

Svadba je trajala tri dana. U slučaju smrtnog slučaja ili sličnih 
nepovoljnih okolnosti to se moglo i ubrzati, pri čemu bi svadba trajala samo 
jedan dan, a u njoj bi sudjelovali kum i diver, te dvije svatice , 138 No, trajanje 
same svadbe ovisilo je i o domaćinovoj volji da uzvanike gosti u ponedjeljak, 
pri čemu bi oni ostajali duže, ih bi se u drugom slučaju, razišli u ponedjeljak 
rano ujutro. 139 Pri sklapanju braka siromašnijeg para te udovca ih udovice 
prisutni su bih samo kum i diver, kao mladin kum. 140 Ako je mlada bila u 
drugom stanju, skupila bi se samo manja svadba. U Donjim Lopcima trajanje 
svadbe nije ovisilo o imovinskim prilikama. 

Pozivanje na svadbu 

Na svadbu se pozivala najbliža rodbina, prijatelji, kumovi i susjedi. 
Marija Nekić iz Ljubežina ističe da se iz svake susjedske kuće pozivalo po 
jednog člana. Broj uzvanika varirao je ovisno o imovinskim prilikama obitelji. 
Pozivalo se u pravilu do pedeset ljudi. 141 Prema kazivanju kazivača čini se da se 
broj počeo povećavati krajem sedamdesetih, početkom osamdesetih godina 20. 
stoljeća, tako da se danas u svadbi okupi i po sto sedamdeset do sto osamdeset 
ljudi. 

Momak i djevojka su većinom sami pozivah uzvanike, i to svaki svoje 
svatove zasebno. Pozivači pritom nisu posebno obilježeni niti su sa sobom 
imah nekakve posebne rekvizite. 142 U Liskovcu su kretali u pozivanje iz 
mladine kuće, a u Ljubežinama i Stolcu od mladoženjine. U pozivanje se išlo 
pješice. Nisu postojali posebni oblici pozivanja, već bi se jednostavno reklo: 
Ženim se, osmi ić u svatove? 143 

Kod pozivanja posebno se pazilo da se pozove istovjetan broj momaka i 
cura, bilo da su već bih par ih su to tek mogli postati. 

U Stolcu, Krmpotićima i G. Lopcima kumovi su morah biti posebno 


137 Iznimku čini kazivanje Grge Nekića iz Žuklja, prema kojem su pojedini ljudi gledali na 
Mjesec kad su se ženili, a najbolje je kada su to činili za punog Mjeseca. U drugim lokalitetima 
pojava nije ispitana. 

138 To potvrđuju Elizabeta Nekić iz Rončević Dolca i Grgo Nekić iz Žuklja. 

139 U Liskovcu, Krmpotićima, G. Lopcima, Ljubežinama i Stolcu trajanje svadbe ovisilo je 
o imovinskim prilkama. Za ostale lokalitete nema podataka. Za više podataka vidi dalje u članku 
s dijelom Pir. 

140 Milan Biondić i Marija Nekić ( Zvonina ), Stolac; Nada Margeta, Žukalj, Jure Lopac, 
Jaruga. 

141 Prema kazivanjima iz Liskovca i Rončević Dolca, na svadbi bi bilo najviše dvadeset 

ljudi. 

142 Iznimku čini kazivanje stanovnika Ljubežina, koji navode da su nosili piće. 

143 Elizabeta Nekić, Rončević Dolac. 

pozvani. U Ljubežinama, Stolcu, Liskovcu, Rončević Dolcu i Žuklju kuma se 
prvog pozivalo. Prema podatcima za Krmpotiće i G. Lopce redoslijed pozivanja 
nije bio važan: u to se ne gleda. 144 Pozivanje se obavljalo mjesec dana prije 
svatova, s početkom napovidanja. 

Sastav svatova 

Nazivi za sudionike svatova razlikuju se od sela do sela. Najrašireniji 
naziv za čitavu svadbenu skupinu je svatovi; osim njega koristi se još i izraz 
svadba u Žuklju. Pojam svat i zabilježen je u Alanu, Krmpotićima, Jarugi, D. i 
G. Lopcima, a obuhvaća muške sudionike svadbenih događanja, dok se 
neudane ženske sudionice nazivaju svaticama, što je potvrđeno u Rončević 
Dolcu i Žuklju. Ne koriste se različiti pojmovi za mladoženjine i nevjestine 
svatove, nego oni zajedno čine svatove. Svatovi se međusobno oslovljavaju s 
"Vi" i prema častima, što je potvrđeno u Krmpotićima, Jarugi. D. i G. Lopcima. 

Dok u svatove danas mogu ravnopravno ići muškarci i žene, do polovice 
20. stoljeća to nije bio slučaj. Udane žene nisu išle na svadbu, nego se više 
gledalo da se pozovu cure i dečki. U Liskovcu, Rončević Dolcu, Stolcu i Žuklju 
udane žene nisu sudjelovale na svadbi, kao ni stariji muškarci, s iznimkom 
kumova. 145 Udana žena ne može nositi cvijet na prsima i ići u svadbu, 146 te bi se 
na svadbu uključivale samo nakon vjenčanja. Uglavnom su pozivali mlade. 
Elizabeta Nekić iz Rončević Dolca ističe da danas na svadbu pozivaju i udane 
žene. 

U svim selima mladoženju nazivaju oženja, a nevjestu mlada, dok su 
zajedno mladenci, ili kako je zabilježeno u Krmpotićima, mladi. 141 

Kumovi imaju ulogu svjedoka na vjenčanju. Značajno je da u svim 
selima izričito napominju da je svjedok isključivo muškarac, dok je žena kao 
svjedokinja na vjenčanju, odnosno kuma, novija pojava. Iz kazivanja može se 
zaključiti da se kuma kao svjedokinja na vjenčanju javlja tek krajem 
sedamdesetih, početkom osamdesetih godina 20. stoljeća. Ako je kum oženjen, 
na vjenčanju je prisutna i njegova žena kao kuma, ali bez neke posebne uloge, 
kako navode u Ljubežinama, D. i G. Lopcima, Žuklju. 148 Milan Biondić iz 
Stolca napominje da je još neoženjeni kum smio kao pratnju povesti svoju curu 

144 Kaja Lopac, G. Lopci. 

145 Nada Margeta, Žukalj; Iznimku čine kazivanja Bože Nekića iz Stolca i Grge Nekića iz 
Žuklja, koji potvrđuju da su udane žene mogle na svadbu. 

146 Nada Margeta, Žukalj. 

147 Prema Milanu Biondiću iz Stolca, koristio se i naziv đuvegija. Drugdje taj naziv nije 
potvrđen. 

148 Prema riječima kazivačice iz Krmpotića, kum je morao biti oženjen. 

na vjenčanje. U Rončević Dolcu kuma na vjenčanju nije imala posebnu ulogu, 
ali je trebala pripremiti malo vrjedniji dar. U Liskovcu je donosila košaru s 
kolačima i time je častila svatove. 149 Milan Biondić iz Stolca spominje da je 
pomagala mladoj kod odijevanja i daje pazila na nju tijekom čitave svadbe. 

Mladenci su sami odabirali svaki svojeg kuma. Mladoženja je za kuma 
birao člana rodbine ili prijatelja, dok je mladin kum u pravilu bio netko iz 
njezine rodbine. 150 U Liskovcu se držalo do toga tko će biti kum, pa je bilo i 
slučajeva da se stariji član rodbine uvrijedi ako mu se ne dodijeli ta čast. 
Uzimalo se u obzir i prijateljstvo, ali su važne bile i osobine kuma: dobar, 
veseo, otmeniji , 151 ozbiljniji i spretan čovjek. Nitko ne ističe bogatstvo kao 
važan čimbenik u odabiru kuma, ali svi se slažu da je kum morao biti malo 
bolje stojeći jer se morao financijski iskazati na svadbi. 152 Riječi kazivača 
Milana Biondića iz Stolca to najbolje opisuju: kume, izgori ti kesa. 151 Za kuma 
nije bilo prijeko potrebno uzeti krštenog ili krizmanog kuma, ali je bilo takvih 
slučajeva, a takav se odnos naziva duplim kumstvom (nekoliko puta kumovi). 154 
Tako se kumstvo prenosilo s generacije na generaciju: kumstvo se vodilo dugo i 
dugo. 155 Nasljedno kumstvo potvrđeno je i u Žuklju i Liskovcu. Prema riječima 
Grge Nekića iz Žuklja, često je krsni kum bio vjenčani kum, koji je ujedno 
nakon toga bio kum svoj djeci rođenoj u tom braku. 

U većini mjesta Senjskog bila mladoženjin kum smatrao se važnijim od 
mladinoga, dok je u Stolcu i D. Lopcima, važniji mladin kum. 156 Osim po 
važnosti, mladoženjin i mladin kum razlikuju se i prema nazivlju. Za 
mladoženjina kuma koristi se jednostavan naziv kum, a mladin kum je djever ili 
diver. Elizabeta Nekić iz Rončević Dolca poznaje i nazive prvi i drugi kum, a 
Jure Lopac iz Jaruga mladoženjina kuma naziv stariji kum. U G. i D. Lopcima, 
Jarugama, Alanu i Stolcu za oba se kuma javlja naziv kum, s time da se u 
obraćanju ne precizira čiji je. 157 

Kumovi, osim što su svjedoci, na svadbi imaju brojne druge uloge. 


149 Kazivačica Đura Biondić u prva dva ispitivanja potvrđuje ovaj podatak, dok u trećem 
ispitivanju navodi da među svatovima uopće nije bilo kume. 

150 Milan Biondić, Stolac. 

151 Milan Biondić, Stolac. 

152 Milan Lopac, D. Lopci. 

153 Iznimku čini kazivanje Elizabete Nekić iz Rončević Dolca, koja ovu izreku prepoznaje 
kao nešto što se običavalo govoriti u gradu. U drugim lokalitetima ovaj je izraz potvrđen. 

134 Ilija Biondić, Ljubežine. 

155 Elizabeta Nekić, Rončević Dolac. 

156 Bozo Nekić, Stolac. Kazivačica iz D. Lopaca rođena je u Brinju te ona govori o 
ovakvom odnosu, premda njezin suprug naglašava da ovaj podatak treba uzeti s rezervom. 

157 Kazivači u ovim lokalitetima ne poznaju naziv diver za mladinog kuma. 

Kazivači kuma često nazivaju starješinom svatova, on je određivao kad i što je 
potrebno raditi. Pazio je na održavanje reda među svatovima i na mladence, a 
vodio je brigu i o cjelokupnoj svatovskoj skupini. 158 Prema podatcima za Žukalj, 
Liskovac, 159 Rončević Dolac, Jaruge, Ljubežine i Stolac kumovi su zajednički 
snosili troškove u gostionici. 160 Kum je i za rožice (kitice) davao nešto više 
novaca od ostalih svatova, kao i najveći dar na pavenci. Prema kazivanju Grge 
Nekića iz Žuklja kum je plaćao vjenčanje u crkvi, dok je u Jarugama i G. 
Lopcima to bila dužnost obaju kumova. Kazivači iz Žuklja, Ljubežina i Jaruga 
spominju da je kum vodio mladence na spavanje. 161 Milan Biondić iz Stolca 
navodi daje kum razveseljavao svatove, no nije zabilježeno na koji način. 

Kum je bio zadužen i za zdravice. No, prema podatcima za Rončević 
Dolac, Ljubežine, Alan i Žukalj zdravice su držali roditelji. Ako kum nije 
dovoljno riječit za ovu zadaću, u Liskovcu i Alanu bi se imenovala osoba vješta 
u tome. U Stolcu, Žuklju i D. Lopcima sjećaju se da je zdravice držao mladin 
kum. 162 

Svatovski časnik pod nazivom djever ili diver zapravo je mladin kum. 
Kazivači pod tim nazivom poznaju i mladoženjina brata. U Liskovcu se tim 
nazivom obraćaju samo nevjestinu kumu, a za tu je ulogu biran netko iz rodbine 
ili prijatelja. Odnos djevera - mladinog kuma - te djevera - mladoženjina brata 
- donekle objašnjavaju riječi Elizabete Nekić iz Rončević Dolca: Mlada je 
diverima zvala braću od muža, često joj je pravi diver bio diver na vjenčanju, 
manji je strošak. Čini se da su se te dvije osobe podudarale, odnosno da je 
uloga mladina kuma na vjenčanju ponekad dodjeljivana mladoženjinu bratu. 

Nevjestin kum, diver, imao je nešto više dužnosti u Rončević Dolcu i 
Liskovcu. Diver je skidao mladoj vijenac. U Liskovcu je osim toga bio zadužen 
i za šale. U Žuklju djever je pomagao mladoj pri odijevanju, a zajedno s 
kumom skidao je vijenac. U Ljubežinama, Stolcu, G. Lopcima, Rončević 
Dolcu, Liskovcu i Žuklju mladin kum je njezin čuvar. 161 U svim selima 
zabilježeno je da je djever morao paziti da mladoj ne ukradu cipelu jer je inače 
"štetu" on morao platiti. 164 


158 1 mladin kum vodio je brigu o cjelokupnoj svatovskoj skupini. 

159 Prema Đuri Biondić u gostionici je plaćao samo kum. 

160 U gostionicu bi svraćali na putu prema mladoženjinoj kući. 

191 Marko Margeta i Grgo Nekić, Žukalj; Ružica Lopac, Jaruga. 

162 Nada Margeta, Žukalj. Za više podataka o zdravicama vidi dalje u tekstu u poglavlju 

Pir. 

163 Milan Biondić, Stolac 

164 Nema podataka za Alan. Iznimku čine kazivanja iz D. Lopaca, prema kojima cipelu 
plaćaju oba kuma. Vidi dalje u poglavlju Pir. 

U Rončević Dolcu i Liskovcu bio je običaj da se kumovi i mladenci 
oslovljavaju s "Vi" samo ako je kum stariji, što nije bio slučaj među 
vršnjacima. 165 Prema građi iz Krmpotića, tako su se oslovljavali bez obzira na 
godine, dok u G. i D. Lopcima to nije bila obveza, ali se prakticiralo iz 
poštovanja. To potvrđuju i riječi Elizabete Nekić iz Rončević Dolca: Kumovi su 
se jako poštivali, ako su se svađali, to je bio veliki grijeh. 

Svadbeni časnik zvan stari svat poznat je samo u Žuklju i Ljubežinama. 
Marko Margeta iz Žuklja prisjeća se riječi svoga oca, koji mu je o tome pričao. 
Svatovima njegova oca prisustvovao je stari svat . 166 Ta se čast dodjeljivala 
jednom muškarcu, u pravilu rođaku. Njegova uloga slična je ulozi kuma. Njega 
se moralo slušati, a on je pazio na ponašanje ostalih svatova. Ivan Nekić iz 
Ljubežina navodi da je stari svat komandirao s pićem, on je određivao što će se 
i kada piti. Grgo Nekić iz Žuklja poznaje starog svata, ali se prisjeća da tog 
časnika nije bilo u Žuklju. 167 U ostalim lokalitetima na pitanje o starom svatu 
dobili smo negativan odgovor. 168 No, kazivanja Marka Margete iz Žuklja i 
Ivana Nekića iz Ljubežina navode nas na pomisao da je stari svat postojao, ali 
se sjećanje na njega sačuvalo samo u tragovima. Daljnje istraživanje vjerojatno 
bi produbilo spoznaje. 

Ulogu vođe povorke ima svadbeni časnik, koji je zadužen za nošenje 
barjaka. Za tog časnika zabilježeni su nazivi barjaktar ili zastavnik, od kojih je 
barjaktar ustaljeniji naziv u svim selima. Za tu se ulogu u čitavom kraju birao 
mladin brat, a ako mlada nije imala brata, njezin bratić ih neki drugi rođak. 169 U 
Rončević Dolcu, Liskovcu, Stolcu i Žuklju u tom slučaju barjak je mogao nositi 
i netko od mladoženjine strane. 170 Milan Biondić iz Stolca navodi podatak s 
vlastite svadbe, prema kojem je barjak iz mladoženjine kuće nosio netko od 
njegovih ukućana, a da bi pri polasku iz mladine kuće nosio njezin brat. 171 U 
Liskovcu, Stolcu i Rončević Dolcu barjaktara je mogla pratiti i djevojka, bilo 
njegova odabranica bilo rođakinja. 172 Taje djevojka išla s njim pod barjakom 
sve do crkve, ispred koje su oni zastajali jer je bio običaj da se barjak ne unosi u 
crkvu. Ana Koričić iz Liskovca navodi da je barjaktar morao biti lijep i bogato 

165 Elizabeta Nekić, Rončević Dolac; Ana Koričić, Liskovac. 

166 Otac je rođen 1900. 

167 Hrmotine, Lopci, Razbojište, Pandore, Oltari. Jure Lopac iz Jaruga spominje da se 
običaj starog svata mogao naći u Lici. 

u,s Marija Nekić, Ljubežine; za Alan i Rončević Dolac nema podataka. 

169 Alan, Liskovac, Žukalj. 

170 Milan Biondić, Stolac. 

171 Potvrdu za ovaj podatak nisam pronašla ni kod jednog kazivača te bi ga trebalo uzeti s 
rezervom. 

172 Za ostale lokalitete nema podataka. 

okićen. Kazivači iz Stolca i Liskovca navode da su za čitavo selo upotrebljavali 
jedan barjak, koji im je služio za svadbena događanja ili neke druge prilike. 
Svaka kuća nije mogla imati barjak pa bi ga stoga selo zajednički kupilo, a bio 
bi povjeren na čuvanje starješini sela. Zastava koja se u tu svrhu koristila, bila 
je nacionalna i imala je natpis izvezen zlatnim slovima koji je glasio: Vjera u 
Boga i seljačka sloga. Na zastavi bi izvezli naziv sela pa se prema njemu moglo 
razaznati odakle su svatovi. Kazivačica iz Krmpotića navodi da se barjak u 
ovom selu posuđivao iz crkve. Prema mišljenju Đure Biondić iz Liskovca, do 
barjaka se dosta držalo jer on je bij a svet. 

Podatci o ukrašavanju barjaka razlikuju se, ali imaju i pojedina zajednička 
obilježja. Svi kazivači navode tri ukrasa koja su se stavljala na barjak: ručnik, 173 
jabuka i vijenac od pavenke. Ručnik koji se stavljao na barjak, imao je natpis, 
najčešće živjeli mladenci. 174 Vijenac koji se stavljao na barjak, bio je od biljke 
pavenke, a pleo bi se na istoimenom sastanku kako je potvrđeno u Krmpotićima, 
Ljubežinama, Alanu, Rončević Dolcu, Liskovcu, Žuklju, Stolcu i D. Lopcima. 175 
U Rončević Dolcu i u Ljubežinama na barjak su vezali čarape i rupčiće, i to u 
djevojčinoj kući. Ti bi ukrasi na kraju slavlja pripadali barjaktaru. 176 

Barjak je na pavenku donosio momak iz svoje kuće, i to bez dodatnih 
ukrasa, pa se govorilo tom prigodom barjak je doša mršav. 177 U Ljubežinama, 
Jarugama i G. Lopcima barjak se kitio uvečer na pavenci, dok se u ostalim 
lokalitetima kitio u nedjelju ujutro, prije odlaska u crkvu. 178 U Liskovcu barjak 
je kitila cura koja je pratila barjaktara. 179 Maramu i ručnik za barjak osiguravala 
je nevjestina majka. U ostalim lokalitetima barjak su kitile mladine neudane 
prijateljice. 180 Ukrase koje bi stavljale na barjak, davala je nevjestina kuća. 

Nakon što bi momak donio barjak, ukućani bi ga izvjesili na kuću, što je 
znak da je u toj kući mlada. 181 Isto bi napravili kada bi došli nakon vjenčanja 
kod mladoženje. 


173 Razlika je samo u tome stavljaju li jedan ili dva ručnika. 

174 Jure Lopac, Jaruga. 

177 Iznimku čini kazivanje Ružice Lopac iz Jaruga, koja navodi da se na barjak stavljao i 
bršljan. 

176 Prema riječima Grge Nekića iz Žuklja ukrasi s barjaka pripali bi kumu, dok Đura 
Biondić iz Liskovca navodi da bi ih dobila djevojka koja ide s barjaktarom. 

177 Elizabeta Nekić, Rončević Dolac. 

178 Za Krmpotiće nema podataka. 

174 Prema riječima Đure Biondić, u drugom ispitivanju, barjak je kitila nevjestina majka. 

180 Iznimku predstavlja kazivanje Grge Nekića iz Žuklja, koji navodi da su barjak kitili 
nevjestini ukućani, Marije Nekić iz Ljubežina, koja navodi da nije bilo važno tko će okititi barjak, 
te Nade Margete iz Žuklja, koja navodi daje kum kitio barjak. 

181 Marija Lopac, D. Lopci. 

Elizabeta Nekić iz Rončević Dolca navodi da se jabuka dijelila, ali nije 
bila sigurna u način dijeljenja. 182 To potvrđuje i Grgo Nekić iz Žuklja, koji 
ističe da bi ta jabuka na koncu pripala kumovima i kumama, koji bije podijelili, 
dok Đura Biondić iz Liskovca navodi da se ponegdje jabuka dijelila među 
svatovima. U Žuklju su na kraju pira kumovi i mlada dijelili jabuku među 
bližom rodbinom. 183 Jure Lopac iz Jaruga kaže da su kum i mladenci morali 
pojesti jabuku s barjaka u ponoć, kad se mlada preoblačila. 

Iz barjaka su se iščitavala određena značenja, što je potvrđeno u 
Liskovcu, Rončević Dolcu, Alanu, Stolcu i D. Lopcima. Prema njemu se 
ocjenjivala mladina imućnost, odnosno ima li dotu. U Alanu se znalo pjevati: 

Barjak vije sirota djevojka 
Barjak vije da sirota nije. 

Ljudi bi stoga pred crkvom promatrali kako je ukrašen barjak. Marija 
Lopac iz D. Lopaca i Jure Lopac iz Jaruga navode da je barjak potvrda 
nevinosti djevojke zbog biljke pavenke, koja je u ovom kraju simbol nevinosti. 

U Stolcu i danas u svadbi nose barjak, no i on je doživio promjene. 
Danas se na svadbu ide automobilima, zbog čega je barjak izgubio svoj prijašnji 
izgled. Od ukrasa su se zadržali samo ručnici, dok su jabuka i vijenac od 
pavenke nestali, čini se, iz praktičnih razloga. 

U Krmpotićima, Jarugama, D. i G. Lopcima ne poznaju svatovskog 
časnika koji bi najavljivao dolaženje povorke. Iznimka je kazivanje Milana 
Biondića iz Stolca, koji ističe da se uvijek našao neki momak koji bi došao prije 
svatova i najavio njihov dolazak. 

Mladenci nisu u svatove zvali neku posebnu osobu koja bi zbijala šale. 
Tu je ulogu donekle preuzimao sam kum, kako je zabilježeno u Stolcu, 
Liskovcu, Žuklju, Rončević Dolcu i u Ljubežinama, ali uvijek bi se našlo ljudi 
koji su bili spremni za zbijanje šala. 184 U Rončević Dolcu i Stolcu to je bilo 
prilično izraženo, a najčešće bi ismijavali osobu koja bi se tijekom svadbe 
pripila. Momci su bili glavni akteri tih pomalo grubih šala, dok su u Žuklju to 
vodili kumovi. 185 

U većini lokaliteta mladoženjin otac nije imao neku posebnu ulogu. U 
Ljubežinama i Liskovcu mogao je pripomoći u čašćenju gostiju, ali je u 


182 U drugom ispitivanju kod iste kazivačice zabilježen je podatak da je jabuku mladoženjin 
otac zaticao u glavu odojka i na nju skupljao novce. 

183 Nada Margeta, Žukalj. Podatci nisu potvrđeni kod Marije Nekić Zvonine iz Stolca, a za 
ostale lokalitete nema podataka. 

184 Ivan Nekić, Ljubežine; Krmpotići, D. Lopci, Rončević Dolac. 

183 Usporedi dalje u članku s poglavljem Pir. 

Rončević Dolcu imao nešto zapaženiju ulogu. On bi poslije ponoći, kada su 
svatovi bili na odlasku, otkinuo glavu bravetu (odojku) te bi mu u usta ugurao 
jabuku, na koju je prikupljao novac od svatova. 

Prema podatcima za Ljubežine, Žukalj i Liskovac, promatrače svatova 
nudili su pićem, vinom i rakijom. 186 U Ljubežinama i Žuklju to je radio kum, ali 
i ostali svatovi. U Liskovcu piće je nudio nevjestin otac ili osoba zadužena za 
to, a kod mladoženje je tu ulogu preuzimao njegov otac. 187 

U Krmpotićima, G. i D. Lopcima, Jarugi i Liskovcu nije potvrđen časnik 
koji se posebno brinuo da gosti imaju dovoljno pića i hrane na stolu. U Žuklju 
kazivači navode da je tu dužnost obavljao domaćin kuće, komšija (susjed) ili 
netko od rodbine. 188 

Mlada je imala i svoje pratilje, svatice, prema kazivanjima iz Rončević 
Dolca, Žuklja i Krmpotića. 189 Marija Lopac iz D. Lopaca spominje drugi naziv: 
spremalje. Naziv proizlazi iz njihove dužnosti spremanja mlade. Elizabeta 
Nekić iz Rončević Dolca i Nada Margeta iz Žuklja navode da su se sve neudane 
žene u svatovima zvale svatice. U Rončević Dolcu bilo ih je šest ili više. U 
Krmpotićima svatice su pomagale mladoj pri odijevanju. U Liskovcu Đura 
Biondić ističe da su to najčešće bile mladine bliže rođakinje, koje su se zadnje i 
opraštale s mladom kad se raspuštala svadba. 

Svirači su važan segment svatovske svečanosti. Unajmljivali su ih 
mladenci, prema navodima iz Krmpotića i G. i D. Lopaca, dok je u 
Ljubežinama to bila dužnost mladoženje. 190 Najčešća glazbala na kojima su 
svirali bile su tambura dangubica, usna harmonika, svirale dvojnice. 191 U D. 
Lopcima i Krmpotićima spominju se i cintare. Grgo Nekić iz Žuklja navodi da 
je u njegovu selu bilo momaka koji su znali svirati tambure pa bi njih najčešće i 
zvali u svatove, ali bilo je svirača i u drugim selima: Stolcu, Liskovcu, Senjskoj 
Dragi, a znali su u ovaj kraj dolaziti čak iz Senja. U svadbi je mogao biti samo 
jedan svirač, a ponegdje od tri do šest, što ističu kazivači Stolca, Ljubežina i 
Žuklja. Svirači su dolazili uvečer na pavenku kao momkova pratnja i ostajali bi 
dok se i posljednji gost nije uputio kući. Ujutro su se ponovno okupljali kod 
mlade i nastavljali slavlje. 

U Žuklju su se o plaćanju svirača brinuli kumovi, dok je u Stolcu to bila 


189 U G. Lopcima nisu častili promatrače. Za ostale lokalitete nema podataka. 

187 Nije zabilježeno tko je bio za to zadužen. 

188 U ostalim lokalitetima nisu zabilježeni podatci o ovom postupku. 

189 U Krmpotićima nije zabilježen naziv. 

190 Iznimku čini kazivanje kazivačice iz Krmpotića koja navodi da su mladenci pozivali 
svako svoje svirače. 

191 Grgo Nekić, Žukalj. 

dužnost mladoženje. Uz novce svirači su u Žuklju i Stolcu dobivali i ručnike. 
Novac koji bi dobili, bio je simboličan, ali su uz novac dobivali lijepe ručnike. 
U Ljubežinama, Jarugi, Liskovcu nije im se ništa plaćalo . 192 Kaja Lopac iz G. 
Lopaca ističe daje dužnost mladenaca bila platiti svatove. 


Pribavljanje i priprema hrane za svadbu 

Posao oko pripremanja hrane započinjao je uglavnom oko tjedan dana 
prije svadbe . 193 Hranu pripremaju podjednako obje obitelji, svaka u svojoj kući, 
a tako su raspoređeni i troškovi svadbe; svaka strana brine se o hrani za svoje 
goste. 

Sama priprema hrane povjerena je ženskim osobama, većinom 
rođakinjama, pri čemu se uvijek imenovala glavna organizatorica . 194 Posebno 
se pozivala jer je bila na dobrom glasu po svom kuhanju i već je znala što i 
kako treba pripremiti za veći broj ljudi. Naziv za tu osobu je jednostavno 
kuharica 195 ili kuvarica 196 . Ona unaprijed određuje što će se i koliko jesti, pa 
domaćini prema njezinim uputama pribavljaju hranu. Kuharice nisu bile 
posebno plaćene za svoj posao. U Ljubežinama, Stolcu i Liskovcu, Rončević 
Dolcu, Žuklju, Jarugama i D. Lopcima dobivale bi naknadu u hrani . 197 

U Ljubežinama, Liskovcu, Žuklju, Jarugi i Stolcu kolače za svatove 
pekle su kuharice, a pritom su im pomagale ostale žene. Ni u jednom 
lokalitetu nije zabilježeno pečenje posebnog kolača . 198 Svadbena torta je 
novija pojava. Grgo Nekić iz Žuklja ističe da se torta počela pojavljivati u 
svadbi nakon Drugoga svjetskog rata . 199 Prema kazivanju iz Žuklja, Liskovca 
i Rončević Dolca možemo zaključiti da se u njihovo vrijeme nije pekla 
torta . 200 Gosti nisu bili dužni na svadbu donositi hranu i piće . 201 


192 Jure Lopac iz Jaruga navodi da se prije ne bi plaćalo jer su svirači najčešće bili kolege 
mladenaca, ali u današnje vrijeme svirače bi platili. 

193 Milan Biondić, Stolac. 

194 Krmpotići, G. i D. Lopci. 

195 Liskovac, Stolac, G. Lopci. Rončević Dolac. 

196 Stolac, Ljubežine, Krmpotići, D. Lopci. 

197 Detaljnije se o hrani govori u poglavljima Pavenka (pletenje svadbenog vijenca) i Pir. 

198 Grgo Nekić iz Žuklja govori kako su u Razbojištu imali takav kolač, koji su mladenci 
lomili i dijelili svatovima. Pritom su svatovi stavljali novac na tacnu, kumovi su ga prebrajali i 
davali mladoj. Kazivač sam to nije vidio, nego su mu pričali. 

199 Jure Lopac iz Jaruga spominje da bi na svadbi bila torta koju bi mladenci zajednički 
rezali, a vrijeme kada je to bilo, kazivač ne navodi. 

200 Grgo Nekić, Žukalj; Đura Biondić, Liskovac; Elizabeta Nekić, Rončević Dolac. 

201 Jure Lopac iz G. Lopaca navodi daje toga bilo u Lici. 

Pavenka (pletenje svadbenog vijenca) 

Pavenka (lat. vinca major-apocynaceae) niska je zimzelena biljka kojoj je 
prirodno stanište šuma, ali je na području Senjskog bila ljudi često uzgajaju u 
vrtovima. Jedan od razloga tome je i taj što je pavenka neizostavni element u 
svadbenim običajima ovoga kraja. Takvo istaknuto mjesto u svadbi pavenka 
ima najviše zbog svoje simbolike. Pavenka je simbol mladine nevinosti i 
čistoće. Ona je, prema riječima kazivača, Majke Božje cveće ili blago zeleno. 202 

Zbog tolike važnosti pavenke u svadbenim običajima došlo je do 
postupnog prenošenja naziva pavenka na druge elemente i dijelove svadbe. 
Tako se taj izraz proširio i na običaj pletenja vijenca pa i na sastanak u mladinoj 
kući na kojem se pleo mladin vijenac. Taj se običaj naziva jednostavno 
pavenka. Pavenka se održavala subotom, pa se i čitav taj dan prije vjenčanja 
naziva pavenka jer je pletenje pavenke bio najznačajniji događaj toga dana. 
Običaj pletenja vijenca više se ne obavlja u ovim selima, ali sjećanje na to još je 
uvijek snažno, što opet upućuje na važnost pavenke u svadbenim običajima. 

Od pavenke se u prošlosti, između ostalog, plelo mladino svadbeno 
oglavlje. Premda se takav vijenac od pavenke zamijenio od polovice 20. 
stoljeća kupovnim oglavljem, simbolika pavenke ipak se održala. 203 Pavenku na 
glavi nije smjela nositi mlada koja više nije nevina, cura se po pavenki 
poznavala, ako nije pavenke na njoj, nije cura. 204 Do pavenke se puno držalo 205 
a to najbolje vidimo iz ovih stihova: 

Oj pavenko. Majke Božje cveće, 
teško onom tko te nosit neće. 206 

Grgo Nekić iz Žuklja spominje da se padanje vijenca s mladine glave 
tumačilo kao znak da je ona prije braka bila grješna, a ako se znalo da nije 
prava djevojka , nije smjela nositi pavenku. Elizabeta Nekić iz Rončević Dolca 
pamti vjerovanje prema kojem bi biljka pavenka na glavi mlade u drugom 
stanju uvenula. 207 

U Alanu se sastanak pavenka organizirao i za mladu u drugom stanju, pri 
čemu se i darivalo, ali nije to više bila pavenka ka u djevojke. 208 Tu bi se 
okupila samo najuža rodbina pa je bilo svega petnaest do dvadeset osoba. 

202 Zabilježeno u D. Lopcima. 

203 Promjenu potvrđuju svi kazivači. 

204 Đura Biondić, Liskovac. 

205 Elizabeta Nekić, Rončević Dolac. 

206 Elizabeta Nekić, Rončević Dolac. 

2117 Usporedi s poglavljem Ponašanje djevojaka i mladića. 

208 Vlado Biondić, Alan. 

Premda se do pavenke držalo, ipak je u nekim selima trudna mlada smjela nositi 
pavenku. 209 

Kao i svaki drugi običaj, i pavenka je doživljavala brojne promjene 
tijekom vremena. Vijenac od pavenke pleo se sve do 1965., 210 kada ju je 
zamijenio vijenac od umjetnog cvijeća. 211 No, postojalo je i prijelazno razdoblje 
u kojem se u taj umjetni vijenac umetala pavenka jer, kako kaže Grgo Nekić iz 
Zuklja, običaj je bio da mlada mora malo odnijeti pavenke od kuće. Podatci iz 
ostalih lokaliteta govore da se vijenac kupovao te da bi se umetala samo pokoja 
grančica pavenke. Pavenka bi se umetala i u mladin šlajer (veo). Vijenci od 
umjetnog cvijeća kupovali su se u senjskim trgovinama. U vijenac se prema 
većini kazivača umetala isključivo pavenka, dok Milan Biondić iz Stolca 
navodi da su znali umetati još nekog zelenila, bršljana: zeleno je moralo biti. 
Božo Nekić iz Stolca svjedoči da su se kitice pavenke isprepletale ruka preko 
ruke, 212 dok Grgo Nekić ističe da se pavenka upletala u vijenac kao pletenica. 

U Žuklju i Stolcu na pavenci se poslije pedesetih godina 20. stoljeća pleo 
samo vijenac za barjak, koji je također predstavljao simbol mlade. Vijenac za 
barjak izrađivao se u obliku narukvice koja se nataknula na vrh barjaka. Od 
pavenke bi izrađivah i rožice (kitice) koje su se zaticale svatovima za zapučak 
te su tako bile znak svadbe. U svim ispitanim lokalitetima kazivači navode da 
su se rožice kupovale, a umetala se i grančica pavenke. Đura Biondić iz 
Liskovca i Milan Biondić iz Stolca navode da bi se, uz pavenku, stavljale i 
grančice jele, dok Nada Margeta iz Zuklja spominje da se stavljalo i malo 
ružmarina. 213 Ističu se kazivači iz Stolca, Alana i Žuklja kojima se kazivači 
prisjećaju da su se rožice mogle izrađivati samo od pavenke . 214 Djevojke su 
brale livadno cvijeće i od njega pravile rožice, u koje su umetale pavenke. Tek 
nakon Drugoga svjetskog rata, prema sjećanju istih kazivača, rožice su se 
počele kupovati u Senju ih Rijeci. Rožice su u nedjelju ujutro svatovima 
prišivale mladine prijateljice koje je ona sama odabirala. U Jarugama rožice su 
prišivale djevojke s muške strane, dok su u Rončević Dolcu mogle biti s 
njegove, ah i s njezine strane. U Jarugama, Rončević Dolcu, Liskovcu i 
Ljubežinama o tome se brinula samo jedna djevojka, dok su u ostalim 
lokalitetima za to najčešće bile zadužene dvije djevojke. Rožice su se 


209 Marija Nekić Zvonina, Stolac, Marija Nekić, Ljubežine. 

210 Grgo Nekić, Žukalj; Ana Koričić, Liskovac. 

211 Iznimku čini kazivanje Marije Nekić iz Ljubežina, koja kazuje da se vijenac nije 
kupovao, već se pleo od pavenke. 

212 Nije jasno je li to vijenac za barjak ili za mladu. 

213 Na koje se to vremensko razdoblje odnosi, nije zabilježeno. 

' I4 Milan Biondić, Stolac; Grgo Nekić, Žukalj; Vlado Biondić, Alan. 

muškarcima prišivale na kapute, a ženskim svatima na bluze. Plaćali su ih samo 
muški svatovi. 215 U Rončević Dolcu netko bi platio do pedeset dinara, netko 
sto, u skladu s mogućnostima. Isto navodi i Milan Biondić iz Stolca. Sav novac 
koji bi se tom prilikom skupio, djevojke su predavale mladoj. Rožice koje su 
nosili kumovi i mladoženja, razlikovale su se od onih koje su nosili svatovi: 
Kumovi su imali različite, malo drugačije jer kako bi se znalo ko je kum, ko je 
diver. 216 Njihove su bile malo veće i bogatije. Kumovi su svoje rožice nosili na 
desnoj strani, a obični svatovi na lijevoj.' 17 Mladoženja je također nosio rožicu, 
dok mlada nije. 

U običajima vezanim uz pavenku dominantnu ulogu imale su mlada, 
njezine prijateljice i bliža rodbina. U Ljubežinama, Krmpotićima, D. i G. 
Lopcima pavenka se bere u subotu na sam dan vjenčanja. Grgo Nekić iz Žuklja 
ističe da je mlada brala pavenku nekoliko dana prije u vrtu, a stavljala ju je u 
okruglu posudu. Božica Krmpotić iz G. Lopaca spominje da su ubranu pavenku 
djevojke stavljale na tacnu (pladanj). 

U Rončević Dolcu za stolom su dvije ili tri djevojke sjedile i plele 
vijenac. U Alanu su za stolom, gdje se plela pavenka, mogle sjediti i udane žene 
koje su znale pjevati prigodnu pjesmu, jer, trebalo je znat pjevat po redu da se 
neko ne uvrijedi . 218 Ovdje je sigurno riječ o mijenama tog običaja jer su 
djevojke koje su plele pavenku u pravilu bile neudane. 

Nevjesta je prisutna kod pletenja, ali ne sudjeluje u njemu, u Liskovcu ni 
k stolu ne dolazi - 219 U G. i D. Lopcima te Krmpotićima nevjesta sudjeluje u tom 

v 220 

crnu. 

Momak je na pavenku u nevjestinu kuću dolazio sa svojim svatovima. S 
mladoženjom je dolazio njegov kum, dok je mladin kum već bio kod mlade. U 
Alanu i Stolcu na pavenku se dolazilo oko 21 sati. Kada bi pristigli, kum je pjevao: 

Dobro veče i cure i snaše, 
bil primile nas u selo vaše. 

ili 

Dobro dođe ja u selo vaše. 2 " 1 


215 Rožice se nisu plaćale u Liskovcu. 

216 Elizabeta Nekić, Rončević Dolac. 

217 Jedino se kazivačica iz Liskovca i Grgo Nekić iz Žuklja točno prisjećaju gdje su svatovi 
morali nositi rožice, dok se ostali kazivači sjećaju da se rožica nije nosila na istoj strani kod svih 
svatova, ali se ne prisjećaju točno kako je bilo. 

218 Vlado Biondić, Alan. 

219 Ljubežine, Rončević Dolac; Liskovac. 

' Na koji način mlada sudjeluje, nije zabilježeno. Za ostala mjesta nema podataka. 

Prema kazivanjima iz Stolca, Žuklja, Ljubežina, Alana i G. Lopaca, tom 
prilikom mladoženju nisu puštali u kuću, najčešće su na vrata stavljali kolac. 222 
Na vratima je stajao mladin otac, koji je glumio da je bos te je nagovarao 
mladoženju da mu da novaca kako bi si nabavio cipele. 223 U Žuklju se kazivači 
prisjećaju da je mladoženjin kum s mladinim ocem vodio pregovore, dok su 
prema riječima Nade Margete iz Žuklja i kazivača iz Ljubežina i Stolca, 
pregovore vodili mladin otac i mladoženja. Nakon što bi mu mladoženja dao 
novac, otac je svatove puštao u kuću, pri čemu su oni tražili da vide mladu.” 24 
Kada bi ga nevjestin otac upitao što traže, kum je odgovarao da traže ovcu koju 
su izgubili te da su čuli da je ona tu. Grgo Nekić iz Žuklja, kazuje da su 
mladoženjini svatovi znali tražiti i nepoznato čeljade, a njegov trag doveo ih je 
do nevjestine kuće. Tada bi umjesto prave mlade izvodili lažnu. 225 Broj lažnih 
mlada nije bio određen. U Stolcu, G. Lopcima i Žuklju izvodili su dvije lažne 
pa onda pravu, u Ljubežinama samo jednu. Uvijek bi se našla neka mladina 
prijateljica koju bi preodjenuli. U Alanu, Žuklju i Stolcu znali su obući staru 
babu, ali i stariju djevojku ili malo ružniju djevojku. 226 Ako je mladoženja 
prepoznao da to nije njegova djevojka, odbijao bi je riječima: Takve ja ne 
poznam , te ja neću i ja bi svoj cvit koji sam izabraŽ 21 U Alanu, Žuklju i Stolcu 
znali su izvesti i muškarca. 228 Muškarca bi preodjenuli u žensku robu, stavili bi 
mu rubac i nešto preko lica da ga se teže može prepoznati, a time bi se uspješno 
prikrili i brkovi. Prerušeni bi muškarac pri ovom predstavljanju mijenjao glas. 
Taj bi se momak zatim počeo ulaskavat oko mladoženje (pokušavao bi ga 
poljubiti). Prema riječima Vladimira Biondića iz Alana, ako je muškarac bio 
manje bistar, mogli bi ga prevaliti pa bi on tu lažnu mladu čak poveo sa sobom 
i na taj način izazvao smijeh svih prisutnih. Grgo Nekić iz Žuklja ističe da je 
mladoženjin kum morao provjeravati je li to prava ili lažna mlada, tako da 
izbjegne prevaru. Prema kazivanju Nade Margete iz Žuklja momak koji bi 
pogodio koja je prava djevojka, ne bi morao ništa platiti. To bi najčešće izbjegli 
tako da mu je mlada dala znak prema kojem ju je mogao prepoznati. U D. 


221 Milan Bondić, Stolac. 

222 Božica Krmpotić, G. Lopci. 

223 U Rončević Dolcu i Liskovcu to se odvija u nedjelju ujutro, dok Krmpotićima i 
Jarugama nije pitano. 

” 24 Marija Nekić Zvonina iz Stolca navodi da su mladoženju tada počastili s pićem. 

225 Milan Biondić i Božo Nekić, Stolac; u Alanu. Žuklju, G. i, D. Lopcima. Marija Nekić 
Zvonina iz Stolca navodi da je danas lažna mlada prisutna na svadbi. U Jarugama nije 
zabilježena. 

226 Nada Margeta, Žukalj. 

227 Milan Biondić, Stolac. 

228 Grgo Nekić, Žukalj. 

Lopcima mladoženja je morao platiti tek kada bi izveli pravu mladu. U Alanu 
su spretniji momak i njegove kolege mogli prevaliti njezina oca i ući u kuću 
prije nego što bi on stao na vrata; tada nisu morali ništa platiti. 

U Rončević Dolcu i Stolcu, gdje nije zabilježena pojava lažne mlade, na 
pavenci bi ukućani dočekali momka na vratima, s bocom pića. 229 Gosti su, 
nakon ispijanja, ulazili u kuću. Momak je odmah sjedao za stol; njegovo mjesto 
bilo je na vrhu stola, oko njega sjedila bi njegova i mladina najuža rodbina. 
Ukućani nisu smjeli sjediti za stolom. 

Kad su se obavile sve pripreme, djevojke su započinjale pjesmu, a zatim 
bi slijedilo darivanje mlade. Darovi koji bi se tom prilikom donijeli, vjenčani su 
darovi za mladence i kasnije tijekom svadbe više nije bilo darivanja. Poznate su 
dvije vrste sastanaka: javna i pozvata, odnosno pozvana pavenka , 230 Na javnu 
pavenku dolazio je tko je htio, ali je imao obvezu darivati mladence. Svi se 
kazivači slažu da je pozvatih pavenki bilo jako malo. Pozvana ili pozvata 
pavenka je sastanak na koji se pozivaju gosti, a najčešće su to oni koji će 
sudjelovati u svatovima. Na toj pozvatoj pavenci okupilo bi se svega dvadeset 
do trideset ljudi jer bi se tu i nešto bolje častilo. 231 

Djevojke su pjevale posebnu pjesmu vezanu isključivo za tu prigodu i 
tako pozivale goste i ukućane da daruju mladu. 2 2 Za tu su se ulogu posebno 
pozivale djevojke koje su znale pjevati. Djevojke su kroz pjesmu pozivale po 
dvoje, imenom i prezimenom, a oni su darivali mladu. Tekst pjesme koja se 
pritom pjevala, zabilježen je u različitim varijantama, odnosno, kazivači su se 
sjećali različitih dijelova teksta. Na temelju usporedbe tih tekstova 
pretpostavljam da bi tekst pjesme mogao glasiti kako ga je izrekla Elizabeta 
Nekić iz Rončević Dolca: 


Lipa (ime mlade) vinac plete 
od pavenke zelene 
i od ruže rumene, 
daruj, dragi, daruj dobro 
svoju dragu na pavenki, 
oj pavenko zelena nepovenuta, 
daruj oče, daruj majko, 
sestra i brat..., 


22M Marija Nekić ( Zvonina ), Stolac. 

230 Stolac, Alan, Liskovac, Žukalj, Rončević Dolac. 

231 Elizabeta Nekić, Rončević Dolac. 

232 U Stolcu i Ljubežinama nije potvrđeno da bi za to dobivale naknadu. 

Kazivačica upozorava da bi u velikoj skupini uzvanika to pjevanje trajalo 
i po sat vremena. Na kraju samog darivanja pjevali su se ovi stihovi: 

Koje vani, daj se uvuci, 
i u ruci dar dovući, 
dići ćemo piti dati, 
dica će nas darovati, 
daruj ko bolje i ko more, 
našu mladu najbolje. 

Djeca bi simbolično darovala nešto novca, jer su svi sudionici pavenke 
bili obvezni darivati. U D. Lopcima zabilježena je nešto drugačija pjesma pa i 
nju donosimo: 

Lijepa (ime mlade) vijenac plete 

od pavenke zelene 

i od smilja primorskoga, 

traži Boga blagoslova 

i svojega starijega, 

tata daruj svoju kćerku 233 

na rastanku, 

sutra će ti odlaziti 

Doje dvore napustiti, 

tuđe dvore pohoditi... 234 

U Liskovcu, kada bi došao red na oca i majku da daruju, pjevalo se: 

Daruj tata, daruj mama, 
svoju kćerku na pavenci, 
sutra će ti putovati... 

Bitna je razlika u redoslijedu darivanja. U Stolcu i Alanu prvo daruju 
otac i majka, dok, prema sjećanju Elizabete Nekić iz Rončević Dolca i Đure 
Vukelić iz Stolca, prvi daruje mladoženja. Od darova žene su uglavnom 
donosile tekstil: stolnjake , ručnike, čarape, plahte, robu , posuđe , 
posteljinu 238 . U Alanu mladine najbliže rođakinje donosile su kopertu (plahta), 
jastuk od perja sa štikanom jastučnicom. Muškarci su većinom darivali novce. 


233 

234 

235 

236 

237 

238 


Ovaj se stih mijenja prema osobi koja daruje. 
Marija Lopac, D. Lopci. 

Liskovac. 

Ljubežine. 

Stolac. 

Stolac. 

Vrijednost dara ovisila je o odnosu gosta i mladenaca, a bliži rođaci donosili su 
vrjednije darove. Ostali gosti na pavenci darivali su u skladu s mogućnostima. 
Prema kazivanju Elizabete Nekić iz Rončević Dolca, siromašniju curu manje 
nekako obadiralo, a cli je cura bila na glasu, curu se bolje poštivalo, bolje 
darivalo. Kumovi su bili glavni kod darivanja: pred njih se na stolu postavljalo 
pladanj na koji se stavljao novac. Na samom kraju njihova je dužnost bila da 
zbroje koliko su novca mladenci dobili, pri čemu bi znali reći: Evo večeras naši 
su mladenci toliko dobili od naši gostiju, naših prijatelja i tako. Nadalje, kako 
su žene donosile tekstilne predmete, kumovi su morali procijeniti vrijednost 
svakog dara u novcu. Obvezno se objavljivalo koliko su mladenci dobili. 

Uglavnom su svi darivali na pavenci. Kum je bio dužan dati veći dar: pri 
njegovu darivanju novac se brojao pa bi svi znali koliko je tko dao. Ana Koričić 
iz Liskovca sjeća se daje ona jednom na svadbi dala više novca od kuma, što je 
za njega bila sramota te joj je on to poslije predbacio. Mladoženja je čak mogao 
posuditi kumu određenu svotu, tako da bi on dao najveći iznos. Upravo zbog 
toga kum je darivao prvi pa bi ostali mogli prema njemu odrediti koliko će dati, 
jer nisu smjeli više od kuma. Milan Biondić iz Stolca navodi daje bilo važno da 
kum daruje prvi i da daruje nešto više novaca da bi zaigrao ostale svatove. Kum 
i diver uglavnom bi se dogovorili tako da su darivali podjednako. 

Nakon što bi svi darovali, djevojke bi znale zapjevati: 

Ispletosmo vijenac od pavenke 
što djevojka gojila kod majke. 239 

Nakon darivanja slijedila je večera koju bi pripremila nevjestina kuća. U 
G. Lopcima, Alanu i Stolcu zabilježeno je da se najčešće jela juha, koja se prva 
posluživala, gulaš i tjestenina, pečenka, a nakon svega dolazili bi kolači. 240 Pića 
je uvijek bilo na stolovima. Svirači su bili zaduženi za dobro raspoloženje pa su 
nakon večere gosti mogli plesati i pjevati. Zabilježeni su bećarci koji su se tom 
prilikom pjevali: 

Curuj, curo, dok si kod matere, 
kad udadu, curovat ne dadu. 

Curuj, curo, curuj, bela vilo 
kod mame sve je dobro bilo. 

Curuj, curo, dok si kod matere, 
a kod muža curovati nećeš. 241 

239 Elizabeta Nekić, Rončević Dolac; pavenku su u ovim krajevima majke znale saditi oko 
kuće, posebice one koje su imale više ženske djece tako da bi im bila pri ruci. 

240 U ostalim lokalitetima nije zabilježeno što se jelo. 

241 Jela i Marko Margeta, Žukalj. 

Znalo se ostajati i do pred zoru budnim, jedino je mlada odlazila ranije, 
ostali sudionici po želji. Prema podatcima za Stolac, Krmpotiće, Žukalj i 
Rončević Dolce momak iz udaljenijeg kraja nije odlazio kući, već bi njegovi 
svatovi prespavali kod mlade. Ako je bilo nešto više svata, njih se moglo 
smjestiti i kod susjeda. U tom slučaju mladoženja, ali i ostali svatovi, morali su 
sa sobom na pavenku donijeti odjeću koju su pripremili za svadbu. Ako je 
momak živio u blizini, vraćao se kući. 

Premda se danas sastanak pavenka, na kojem se daruje mlada, više ne 
održava, kazivačica Nevenka Biondić iz Stolca ističe da i danas ima Paga 
pavenki na svadbi. U svakoj kući u kojoj se održavala svadba, ukućani su na 
stol stavljali malo pavenke. Najčešće bi majka uzela pladanj i na njega stavila 
ubrus te pavenku. Prema riječima kazivača iz Stolca danas je darivanje postalo 
dio pira. 242 

Nije zabilježeno daje mlada obilazila rodbinu kako bi dobila dar. 

Momačka večer nije se organizirala. To je novija pojava koja se javlja od 
pedesetih godina dvadesetog stoljeća. 243 Momačka večer, na kojoj se okupljaju 
momkovi prijatelji, održava se subotom prije svatova, 244 a u Donjim Lopcima 
petkom. 245 U Ljubežinama i Stolcu okupljali su se i u gostionici, dok Milan 
Biondić navodi da su se okupljali u mladoženjinoj kući. 246 Prema riječima 
Milana Biondića iz Stolca, mladoženja je okupljao svoje prijatelje i bližu 
rodbinu te bi ih počastio večerom i pićem. Pritom su obvezno sudjelovali i 
svirači. Kazivačica Marija Nekić Zvonina iz Stolca ističe da je momak samo 
častio svoje kolege u gostionici. Hranu i piće morao je osigurati mladoženja. 
Sviračima nisu morali plaćati, jer su oni bili mladoženjini prijatelji. Đura 
Biondić iz Liskovca navodi daje pavenka zapravo djevojačka večer. 247 

Tijek svadbe 

Pripreme nevjeste i mladoženje za svadbu 

Pripreme mladenaca za svadbu obavljale su se na sam dan vjenčanja. 
Kako su se vjenčanja sve do kraja sedamdesetih godina 20. stoljeća odvijale 
nedjeljom, pripreme za vjenčanje počinjale su toga dana rano ujutro, a točno je 

242 Kazivanja se odnose na razdoblje nakon sedamdesetih godina 20. stoljeća. 

243 Podatci nisu ispitani u Alanu i G. Lopcima. 

~ 44 Ljubežine, Stolac, Ivica Lopac, Jaruga. 

245 Kazivač Jure Lopac iz Jaruga ističe da su se i ranije znale održavati momačke večeri, ali 
samo kod bogatijih ljudi. 

246 Ivan Nekić, Ljubežine; Marija Nekić Zvonina, Stolac. 

~ 47 Podatci nisu zabilježeni u drugim lokalitetima. 

vrijeme ovisilo o dogovorenom terminu vjenčanja u crkvi. Na ispitanom 
području potvrđeno je kupanje nevjeste, ali bez osobitih postupaka. 248 Slični su 
odgovori dobiveni i za brijanje mladoženje - on se brijao, ali nije bilo posebnog 
obreda. Milan Biondić iz Stolca tumači: Istog jutra si se morao svjež obrijat, 
umit, ako si ima kakvih mirisa, al toga nije bilo, toga je bilo jako malo, namazi 
se rakijom. 

Nevjesta se odijevala tog jutra, a odgovori o tome tko joj je pritom 

249 250 251 

pomagao, razlikuju se: mogla je to biti sestra, prijateljice, rođakinja, 
šnajderica (krojačica) koja je šivala odjeću, kumova žena ili djevojka. 
Vladimir Biondić iz Alana objašnjava kako su to radile žene jer one su znale, 
kako će je obuć, što ide, kako se vijenac taj meće. Iznimku predstavlja 
kazivanje Grge Nekića iz Žuklja, koji navodi da je nevjesti u odijevanju 
pomagao i njezin kum. 

Mlada je za vjenčanje oblačila dugu, bijelu haljinu ili kostim, kostimić. 
Ovisilo je to o željama same mlade, o tome kako je ova mlada zamišljala i 
odrastala , kako djevojčin izbor oprave na vjenčanju objašnjava Nada Margeta 
iz Žuklja. Kostimić je mogao biti bijele boje, ali i boje bijele kave, plave, sive, 
rože. Mladina se odjeća šivala ili kupovala, s tim da kazivači naglašavaju kako 
se šivala prije, a da je kupovanje postalo uobičajeno sredinom 20. stoljeća. 254 
Odjeću su šivale šnajderice, šnajderke u Senju ili u selima, a kupovina se 
obavljala u Senju ili Rijeci. Đura Biondić iz Liskovca naglašava kako su se 
haljine počele kupovati sedamdesetih godina 20. stoljeća: Kad se počelo ići u 
Trst, pa se iz Trsta donosilo takve stvari. Ova je kazivačica odjeću koju je 
nosila na vjenčanju, dobila od svog strica iz Amerike, a kasnije ju je posudila za 
vjenčanje djevojci koja si ju nije mogla kupiti. O posuđivanju odjeće govore i 
Milan i Nada Margeta iz Žuklja - Milan kaže: U jednoj se njih deset vjenča, ko 
je to ima. Posudi. Nada dodaje: Tko je moga, taj je kupija, ko nije, taj se mora 


248 Iznimku predstavlja kazivanje Đure Biondić iz Liskovca, koja u samo jednom od 
istraživanja potvrđuje da su se u vodu u kojoj se nevjesta kupala, dodavale prokuhane trave, 
poput bazgovine i primorskog smilja. Drugim kazivačima nije poznat ovaj postupak. 

244 Marija Krpotić, Krmpotići; Božo Nekić, Stolac. 

250 Grgo Nekić, Žukalj; Marija Krmpotić, Krmpotići; Đura Vukelić, Stolac; Marija Nekić 
Zvonina, Stolac. 

251 Marija Nekić, Ljubežine. 

252 Milan Biondić, Stolac, Đura Biondić, Liskovac; Elizabeta Nekić, Rončević Dolac, Mile 
Lopac, D. Lopci. 

253 Ivan Nekić, Ljubežine; Milan Biondić, Stolac. 

254 Kazivači nisu odredili vrijeme kada je šivanje bilo jedini način pribavljanja odjeće. U 
vrijeme njihovih vjenčanja odjeća se ili šivala ili kupovala, a ne sjećaju se točno kako je to bilo 
prije, tj. u vrijeme njihovih roditelja. 

snać dok se povjenča. Božo Nekić iz Stolca i Elizabeta Nekić iz Rončević 
Dolca također potvrđuju daje mlada mogla posuditi odjeću, a Mile Lopac iz D. 
Lopaca dodaje daje mogla posudit od sestre ako nije bila u mogućnosti. 

Posebno je teško bilo vrijeme Drugoga svjetskog rata i neposredno nakon 
njega. Drugi svjetski rat je bio gadan, bilo gadno za robu i glavno da se 
povjenčalo. A danas se povjenča, sutra je mora ić na bojište. 1 ^ Đura Biondić iz 
Liskovca i Elizabeta Nekić iz Rončević Dolca pričaju o tome kako se u to 
vrijeme znalo i potplaćivati radnike u trgovinama, donositi im i špeka, i mesa, i 
kokoš iju , 256 ii ga podmitija bilo čim. Onda ti je on izvuka odneklen komad 
robe. 257 Također su se u to vrijeme, prema riječima Elizabete Nekić, djevojke 
vjenčavale i u običnoj robi, nekom lijepom kostimiću ili haljici koju su nosile 
prije rata, a često su i posuđivale jedne od drugih. 

Svadbenu odjeću nevjeste, odnosno platno za njezino šivanje, kupovali 
su nevjesta i mladoženja zajednički, ali je mladoženja morao platiti. Jedino se 
Grgo Nekić iz Žuklja prisjeća pričanja kako su mladoženjini roditelji kupovali 
nevjestinu odjeću i donosili je na zaruke. Mladoženja je kupovao i cipele te 
vijenac i šlajer . 258 Elizabeta Nekić iz Rončević Dolca naglašava da je 
sedamdesetih godina 20. stoljeća prestala ta obveza mladoženje da kupuje 
nevjesti njezinu opremu za vjenčanje. 

Slajer koji je mlada nosila, bio je dugačak, bijele boje. Elizabeta Nekić iz 
Rončević Dolca opisuje izgled mladinog oglavlja za vrijeme Drugoga svjetskog 
rata, kada se zbog neimaštine nisu mogli kupiti šlajeri. Tada je mlada nosila 
krunčicu i tri-četiri kurdele (trake), koje su joj visjele niz leđa. Te su trake bile 
dugačke oko 75 cm, mogle su biti različitih boja, a u pojedinim slučajevima bile 
su crvene, bijele i plave boje. 

Elizabeta Nekić iz Rončević Dolca naglašava kako nevjesta, ako je bila u 
drugom stanju, nije nosila bijelu odjeću, nego svijetlozelenu, svijetloplavu ili 
sivu. Također ona nigdje nije imala umetnutu pavenku. 

Nevjesta je u ruci nosila buket, puket. 159 Svi kazivači pamte nevjestin 
buket sa svojih vjenčanja, ali se ne sjećaju kako je bilo u razdoblju prije nego 
što su se oni vjenčavali, tako da nije bilo moguće utvrditi kada su se buketi 
počeli pojavljivati. Elizabeta Nekić iz Rončević Dolca priča kako se gledalo na 
mladu koja nije imala buketa: Malo su zagledali bez puketaje, pa su znali reć 
da je buket pod trbuhon, pod pason. A sumnjali su da je puna. Neki kazivači 


255 Elizabeta Nekić, Rončević Dolac. 

256 Elizabeta Nekić, Rončević Dolac. 

237 Đura Biondić, Liskovac. 

238 Izgled mladinog vijenca opisan je u poglavlju Pavenka (pletenje svadbenog vijenca). 
259 Neki kazivači govore buket, a neki puket, a i isti kazivači kadšto upotrijebe oba naziva. 

naglašavaju da se buket kupovao, 260 dok drugi govore kako se on mogao ili 
kupiti ili napraviti kod kuće od pavenke i drugog cvijeća. Ovisilo je to o tome je 
li bilo cvijeća u vrijeme održavanja vjenčanja. Đura Biondić iz Liskovca 
objašnjava kako pavenka ljeti ima lijepe plave cvjetiće te ništa drugo nije ni 
trebalo dodavati. No, i kad se buket kupovao, u njega se obvezno umetala 
pavenka. Buket je mlada uvijek bacala. 261 Većina kazivača govori kako je ona 
to radila pri svom presvlačenju, oko ponoći. No prema riječima Đure Biondić iz 
Liskovca, mlada je bacala buket kod izlaska iz crkve, dok Milan Biondić iz 
Stolca ističe daje to činila pred mladoženjinom kućom pri dolasku s vjenčanja. 
No, bez obzira na razlike u vremenu bacanja, u čitavom kraju bilo je prisutno 
vjerovanje da će se djevojka koja gaje uhvatila, ubrzo udati. Jedino Grgo Nekić 
iz Žuklja kazuje da je mlada rožice iz buketa bacala po svadbi kad bi došla s 
vjenčanja. 

Mladoženja se sam odijevao. Elizabeta Nekić iz Rončević Dolca dodaje 
kako bi u njegovoj kući isto bilo žena koje bi njega srihtale, sredile kako to sve 
stoji. Nosio je odijelo, tamnoplave ili crne boje, bijelu košulju i šešir ako 
nosi . 262 Josip Margeta iz Žuklja dodaje da su muškarci nosili i kravate. Odijela 
su se ili kupovala ili su ih šivala u selu ili u Senju. Prema sjećanju Vladimira 
Biondića iz Alana, mladoženja je, kao i mlada, mogao posuditi odjeću za 
vjenčanje. O imovinskim prilikama ovisilo je i to je li oblačio novo odijelo - on 
kupuje robu za zakonit sebi drugu 263 ili je odijevao već nošeno odijelo - mogo 
se ženit ne u staroj, ali ipak nekakvoj toj polu-novoj, ali obavezno se gledalo da 
je bilo odijelo možda i nošeno, alje bilo novo. 264 Marija Krmpotić iz Krmpotića 
sjeća se kako je nevjesta davala mladoženji košulju za vjenčanje, a to potvrđuje 
i Nada Margeta iz Žuklja kada govori kako je nevjesta večer prije pavenke 
mladoženji darivala košulju, peškir (ručnik), čarape i kravatu. 

Nastojalo se, dakle, da odjeća za vjenčanje bude nova, da se tom 
prigodom oblači prvi put, ali zbog imovinskih prilika morala se ona nekad i 
posuditi ili se nabavljala siromašnija odjeća, posebice za vrijeme Drugoga 
svjetskog rata i u razdoblju neposredno nakon njega. No, kako govori Elizabeta 
Nekić iz Rončević Dolca: kako je ko bija moguć, kako se komu sviđala roba da 


260 Elizabeta Nekić, Rončević Dolac; Marija Lopac, D. Lopci; Marija Nekić Zvonina, 
Stolac; Milka Biondić, Alan; Josip i Jela Margeta, Žukalj. 

261 Iznimku predstavlja kazivanje Elizabete Nekić, koja govori da se buket nije bacao, nego 
se, zajedno s nevjestinim vijencem davao djevojci koja je na redu za udaju, a daje bacanje buketa 
počelo prije dvadesetak godina. 

21,2 Milan Biondić, Stolac. 

263 Božo Nekić, Stolac. 

264 Milan Biondić, Stolac. 

bude što svečanija i lipša, ipak je bilo posvećeno dosta pozornosti odjeći za taj 
svečani dan. Božo Nekić iz Stolca kazuje kako ima jednih koje su tu robu 
čuvale i u tom se zakapale. 

Nije potvrđeno izlaganje ruha pogledima, kao ni opasivanje nevjeste 
muškim pojasom. Jedino Elizabeta Nekić iz Rončević Dolca govori kako su 
babe, ženetine koje su volile vračat, susede stavljale mladoj, dok se ona 
odijevala, nekoliko novčića pod desni nožni palac u cipelu, jer da će tako uvik 
novaca imat. 

Nevjesta se presvlačila na piru oko ponoći. To je bio znak da se udala, 
da je žena, presvlači se u snašu, više mlada nije. 265 Oblačila je tada lijepu, 
svečanu odjeću, dvodijelni komplet ili haljinu, 266 a tu joj je odjeću majka 
donosila na pir. 267 Pri presvlačenju nevjesta je skidala i vijenac. Iskazi kazivača 
o tome tko joj je skidao vijenac, razlikuju se: diver, 268 kum, 269 oba kuma, 270 
žene koje ju oblače, a također su dobiveni podatci da se to čini rukama" " ili 
vilicama, pinjurima 213 . Većina kazivača potvrdila je da nevjesta nakon skidanja 
vijenca ništa nije stavljala na glavu, neki navode daje mogla biti bez ičega ili je 
vezala rubac. Jedino Đura Biondić iz Liskovca govori kako je svekrva metila 
maramu prida nju, ali ju nije morala svezati. Prema riječima Elizabete Nekić iz 
Rončević Dolca, vijenac se stavljao na glavu ili nevjestinoj sestri koja je na 
redu za udaju ili svotici koja je pred udajom, a najčešće djevojci njezina divera. 
Vijenac se poslije vjenčanja mogao čuvati, ali nije bilo obvezno. Marija Nekić 
iz Ljubežina govori daje nevjesta pri presvlačenju uz buket bacala i vijenac, a 
Ivan Nekić iz istog lokaliteta dodaje kako je tada nevjesta povlačila djevojke za 
nos, s ciljem da se brzo udaju. 

Mjesto okupljanja svatova i odlazak po mladu 

Mjesto okupljanja svatova ovisilo je poglavito o udaljenosti između 
nevjestine i mladoženjine kuće. Naime, dok Marija i Ivan Nekić iz Ljubežina i 


265 Elizabeta Nekić, Rončević Dolac. 

266 Elizabeta Nekić, Rončević Dolac. 

267 Potvrdili su to: Elizabeta Nekić, Rončević Dolac; Đura Biondić, Liskovac; Grgo Nekić, 
Žukalj; Nada Margeta, Žukalj; Milan Biodnić, Stolac; Marija Nekić Zvonina, Stolac; Vlado 
Biondić, Alan. Detaljniji je opis u poglavlju Pir. 

~ 68 Ljubežine, Stolac, Rončević Dolac, Nada Margeta, Žukalj. 

269 Krmpotići, D. Lopci, G. Lopci, Jaruga, Liskovac. 

270 Grgo Nekić, Žukalj. 

271 Alan. 

272 Ljubežine, Liskovac. 

273 Kazivači upotrebljavaju oba naziva; Jaruga, D. Lopci, Rončević Dolac. 

Jure Lopac iz Jaruge naglašavaju kako svatovi nakon pavenke nisu odlazili 
kući, kazivači iz Krmpotića, Liskovca, Jaruge, D. Lopaca, Alana, G. Lopaca i 
Stolca govore kako su svatovi nakon pavenke odlazili kućama spavati i ujutro 
ponovno dolazili po mladu. Nadalje, kazivači iz Rončević Dolca i Žuklja i 
Milan Biondić iz Stolca objašnjavaju kako je to ovisilo o udaljenosti 
mladoženjine kuće od nevjestine kuće u kojoj se održavala pavenka. Ako je 
mladoženja bio iz udaljenog mjesta, ostajao bi u nevjestinoj kući. Elizabeta 
Nekić iz Rončević Dolca objašnjava kako bi susjedi primili i njegove svatove te 
bi tako oni mogli malo odspavati i ujutro se spremiti za vjenčanje. Ukoliko su 
se svatovi vraćali svojim kućama, ujutro su se mladoženjini uzvanici okupljali u 
njegovoj kući te uz pratnju svirača odlazili po mladu u njezinu kuću, gdje su se 
skupili njezini svatovi. 274 

Prepirku i izvođenje lažnih nevjesti pri dolasku mladoženjinih svatova 
potvrdili su Elizabeta Nekić iz Rončević Dolca, Đura Biondić iz Liskovca, 
Božica Krmpotić iz G. Lopaca i Marija i Mile Lopac iz D. Lopaca. 275 Elizabeta 
Nekić priča kako je neki susjed koji zna ceremonije izuo cipelu i prosio te bi 
kumovi morali plaćati. Odvijao bi se tada razgovor dviju strana. S mladoženjine 
strane govorio je kum, a s nevjestine njezin rođak ili susjed. Pri izboru 
pregovarača važno je bilo da je to netko tko zna dobro govorit. Nevjestina bi 
strana pitala: Sto vi tražite? a odgovor bi bio: Tražimo jednu ovcu ili ovčicu, da 
je ona odlutala i da su čuli da je u ovoj kući. Nevjestina bi strana na to rekla: 
Nije ode, ode se nije izgubila, produžite dalje. Dovodili bi tada lažne mlade. 
Marija i Mile Lopac iz D. Lopaca te Elizabeta Nekić iz Rončević Dolca navode 
da bi doveli dvije-tri lažne mlade, Božica Krmpotić iz G. Lopaca govori o 
dvije, a treći put bi onda izveli mladu, dok Đura Biondić iz Liskovca kazuje 
kako su lažne dovodili tri-četiri puta. Te bi djevojke ili žene zamaskirali, pokrili 
platom (plahtom) ili zavjesom. Elizabeta Nekić iz Rončević Dolca sjeća se 
pričanja svog strica koje se odnosi na vrijeme od tridesetih godina 20. stoljeća 
do Drugoga svjetskog rata, kako bi tako doveli i muškarca, također ga zatrpali 
u plahtu , obukli žensku kiklju. Obično su za to izabrali muškarca koji je bio 
slične građe i jakosti kao i nevjesta, a grudi su mu napravili tako da su mu 
uvalili što, krpetina. Tako zamaskirani muškarac nije ništa govorio, a kum, koji 
je vodio cijeli taj dijalog, pipao bi ga da vidi ima li prsa i kazao da to nije naša. 
Isto bi govorio i kad bi izvodili krive djevojke ili žene. Znali su, naime, 


274 Iznimku predstavlja kazivanje Vlade Biondića iz Alana, koji govori da se mladoženjini 
svatovi ujutro nisu okupljali kod njega, nego su sami dolazili u nevjestinu kuću, dok Grgo Nekić 
iz Žuklja spominje da se početkom 20. stoljeća kod bogatijih obitelji odlazilo po kumove i 
njihove obitelji, koji su donosili vino, pečenku i kolače. 

~ 75 Ostali kazivači govore o izvođenju lažnih nevjesti kod dolaska na pavenku. 

preobući i starije žene. Rekao bi kako to nije njihovo janje, kako je njihovo 
janje ljepše ili da to nije njihova ovčica,” da njihova ima zvono ili da joj je 
odrezano pola uva, da je šarena. 278 Također, Elizabeta Nekić govori da su pri 
izvođenju lažnih nevjesti znali baciti i benkicu (košuljicu) - ako bi sumnjali da 
je mlada već trudna. 

Nevjesta je za to vrijeme u kući, u sobi, a prema kazivanju iz Alana i 
Liskovca, pritom je promatrala mladoženju. Đura Biondić iz Liskovca govori 
da nevjesta to čini kroz prozor, a Vladimir Biondić iz Alana kroz viticu. 219 Iz te 
prostorije ona je izlazila sama 280 ili ju je vodio diver 281 ili kum 282 . 

Mladoženjini su svatovi tada ulazili u kuću. Svi bi zajedno doručkovali 
jer u crkvu od cure nije išlo mršavo, kako objašnjava Elizabeta Nekić iz 
Rončević Dolca. Ista kazivačica govori: Kad bi prošla pavenka, kuharice su 
odmah nastavile, juhu stavile za sutra ujutro, dok su mladenci ča išli. 
Pripremale su se juhe, gulaši, pečenka, meso, kruh, salate, kolači, a počastili su 
se i vinom i rakijom. 

Ako se barjak kitio na sam dan vjenčanja, obavljalo se to toga jutra, a 
svatovima su se također prišivale i rožice. 2 * 3 

Prije odlaska u crkvu obavljao se blagoslov mladenaca. To su najčešće 
činili nevjestini roditelji, ali mogao je i netko iz obitelji - stric, tetka, određeni 
rođak koji je bio dobar govornik. Elizabeta Nekić iz Rončević Dolca ovako 
opisuje ovaj postupak: Mladenci su morali kleknit na vrata iz kuće i svakom bi 
se dala čaša vina i staja bi otac ii ko od njezinih dotičnih. Dica što vi tražite od 
nas? Tražimo blagoslov od Boga i svoga starijega. Ovaj bi uzea blagoslovljenu 
vodu i blagoslovija: blagoslovio te Bog Otac i Marija i zaželio im sreću, 
Zaželili im zdravlje i sreću, da se slušaju i poštivaju, da odgajaju svoju dicu 
kako treba. Grgo Nekić iz Žuklja prisjetio se ovog dijela teksta blagoslova: 
širilo, višilo, puno diče imali, šenica rodila, oko kuće dica letila... Mladenci su, 
dok ih se blagoslivljalo, klečali na pragu kuće, na jastuku ili na krpi. 284 Marija 
Lopac iz D. Lopaca, Božo Nekić i Milan Biondić iz Stolca rekli su da su 
mladence pritom posipali žitom, dok drugi kazivači govore da su ih poškropili 

276 Đura Biondić, Liskovac. 

~ 71 Marija Lopac, D. Lopci. 

~ 7S Elizabeta Nekić, Rončević Dolac. 

' 7M Nije ispitano objašnjenje. 

280 Krmpotići, Jaruga. 

” 81 Ljubežine, Liskovac, Rončević Dolac, Žukalj. 

282 Stolac, Alan. 

283 O kićenju barjaka govori se u poglavlju Sastav svatova, a o izgledu i prišivanju rožica u 
poglavlju Pavenka (pletenje svadbenog vijenca). 

' 84 Ivan Nekić, Ljubežine. 

blagoslovljenom vodom. Mladenci su u rukama držali čaše s vinom, 285 malo bi 
popili, a onda bacili preko sebe - ili bi izlili samo vino 286 ili bi bacili zajedno s 
čašom. 287 Đura Biondić iz Liskovca kazuje da se onda gledalo čiji je trag vina 
na zidu veći - ako je bio nevjestin, bit će ženska djeca, ako mladoženjin, 
muška, dok Grgo Nekić iz Žuklja objašnjava daje, ako su se čaše razbile, to bio 
znak da će biti muška djeca, dok je trag na zidu ostajao roditeljima kao 
uspomena na taj dan. Josip Margeta iz Žuklja kazao nam je da je nevjesta prije 
odlaska bacala čašu preko kuće kako bi se razbila, što je trebalo osigurati sretan 
brak i muško potomstvo. Iskazi Nade Margeta iz Žuklja i Marije Nekić Zvonine 
iz Stolca razlikuju se od prethodnih. Prema riječima Đure Biondić, nevjesta bi 
uzela čašu ili bocu kad bi izlazili iz kuće i negdje bi je na cesti bacila da se 
razbije, s namjerom da izazove muški porod, dok Marija Nekić objašnjava daje 
nevjesta za sreću morala razbiti bocu vina. 

Grgo Nekić iz Žuklja ispričao nam je da je on kao dječak od desetak 
godina u Rončević Dolcu vidio kako je mlađa sestra na odlasku nevjeste iz kuće 
prodrmala plot da bi se i ona brzo udala. Elizabeta Nekić iz Rončević Dolca 
kaže da je nevjesta putem srušila kamen za sobom, tako da mlađa sestra odlazi 
za njom brze. Tumačeći izreku da je mlađa sestra skočila na policu, Đura 
Biondić iz Liskovca jedina opisuje kako je mlađa sestra uistinu skakala na stol. 
Ako ne bi mogla - a skočila na stolicu di je mogla™ 

Nije zabilježeno da su mladenci prije odlaska iz nevjestine kuće morali 
obilaziti oko ognjišta ili stola. 

Elizabeta Nekić iz Rončević Dolca sjeća se pjesme koju su nevjestine 
prijateljice pjevale kad je ona odlazila iz svoje kuće na vjenčanje: 

Udaje se kolegica moja, 
sunce šija, naskoro ću i ja. 

Vjenčanje u crkvi 

Na vjenčanje u crkvu išli su svi svatovi, osim roditelja - nevjestini su 
roditelji svoju kćer otpratili, a njegovi roditelji su dočekivali svatove. 289 Osim 
na vjenčanje u crkvi, od Drugoga svjetskog rata išlo se i u odbor na civilno 
vjenčanje. To se moglo obaviti istog dana prije crkvenog vjenčanja, ali i 


88 Đura Biondić, Liskovac; Grgo Nekić, Žukalj; Nada Margeta, Žukalj. 

~ 86 Đura Biondić, Liskovac; Nada Margeta, Žukalj. 

287 Grgo Nekić, Žukalj. 

288 Kazivačica se prisjeća svoje jetrve, koja je bila vrlo spretna i mogla je vrlo visoko 
skočiti. 

28g Iznimku predstavlja kazivanje Jure Lopca iz Jaruge, Marije Nekić iz Ljubežina i Marije 
Krmpotić iz Krmpotića, koji govore kako su nevjestini roditelji odlazili na vjenčanje. 

nekoliko dana prije, a prema kazivanju Nade Margeta iz Žuklja, čak i mjesec 
dana prije vjenčanja u crkvi. No, ta kazivačica naglašava: I onda isto ako si ti u 
odboru vjenčan, isto nije bilo pristupa mladoj dok se nije vjenčala u crkvi. To 
se drza taj red, to nije bilo daje bilo neke bedastoće - evo sad smo mi vjenčani 
sudbeno pa sad možemo radit što oćemo, nije. Oni koji su se bili upisali u 
Partiju nisu odlazili na crkveno vjenčanje ili su to, prema riječima Elizabete 
Nekić iz Rončević Dolca, Milana Biondića iz Stolca i Vladimira Biondića iz 
Alana, činili kriomice, potajno, te su u dogovoru sa svećenikom znali odlaziti u 
crkvu i navečer kako ih se ne bi vidjelo. 

Prema riječima kazivača iz Krmpotića, Stolca, Alana, Rončević Dolca i 
Žuklja, 290 vjenčanje je plaćao mladoženja, a prema drugim kazivanjima iz 
Žuklja," Jaruge i G. Lopaca činili su to kumovi. " Kazivač iz D. Lopaca kaže 
da su to obavljali kumovi i oženja zajedno. 293 Vladimir Biondić iz Alana 
naglašava kako kum, iako mladoženja plaća vjenčanje, na kraju, ako je ugledan 
i ima nešto, onda on još da nešto popu. 

Misa je bila većinom prijepodne, a točno se vrijeme dogovaralo sa 
svećenikom. Jure Lopac iz Jaruge pripovijeda sa smijehom kako se on vjenčao 
po mraku jer su malo više popili i kasnije došli u crkvu. 

Mladu je na vjenčanje vodio diver , 294 odnosno kum 295 . Elizabeta Nekić iz 
Rončević Dolca precizira da je tako bilo do prije deset godina, a sada nevjestu 
do oltara vodi njezin otac ili brat. Također, ova kazivačica napominje kako 
mlada na ulazu u crkvu nije smjela stati na prag, nego ga je trebala desnom 
nogom prekoračiti: to su gat ali da ako priđeš desnom nogom priko praga u 
crkvu, da ćeš imat svu mušku dicu. 

Ispred oltara stajali su mladoženja i mlada, s njezine je strane bio njezin, 
a s njegove njegov kum. Oni su bili svjedoci na vjenčanju. 

Ivan Nekić iz Ljubežina priča kako je njegova žena od njega tražila 
novac pred oltarom, dao joj je što je imao u džepovima, a poslije mene došlo u 
glavu dok budeš živ, ona će imat novce i tako i bilo. Njegova žena Marija 
kazuje kako ju je u to uputila majka, te dodaje kako je nevjesta morala paziti da 
joj mladoženja ne stane na haljinu, jer će u tom slučaju on biti gospodar. Ovo 
posljednje vjerovanje potvrdili su i Đura Biondić iz Liskovca, Josip Margeta iz 


29(1 Nada Margeta, Žukalj. 

291 Grgo Nekić, Žukalj. 

292 Grgo Nekić iz Žuklja naglašava kako je to većinom radio mladoženjin kum. 

293 Iznimku predstavlja kazivanje Đure Biondić iz Liskovca, koja govori da se vjenčanje u 
crkvi nije plaćalo. 

294 Alan, Liskovac, Rončević Dolac, Žukalj. 

295 Krmpotići, D. Lopci, G. Lopci, Jaruga, Stolac. Ljubežine. 

Žuklja i Elizabeta Nekić iz Rončević Dolca, koja se toga prisjeća iz vremena 
svoga djevojaštva. Zbog toga mlada pazi na svoju odjeću i smota je ona čvrsto 

i 296 

pod noge. 

Jure Lopac iz Jaruge kazao je kako se vjeruje da će gospodar u kući biti 
onaj tko prvi zgrabi prstenje na vjenčanju, a Marija Nekić Zvonina iz Stolca 
govori: (...) to su babe govorile a nije niko obadira, znale bi reć ideš u crkvu, 
prva moraš nešto reć, a što ću reć. 

Nije zabilježeno da se na izlasku iz crkve pazilo na to tko će prvi izaći, 
jedino je Đura Biondić iz Liskovca kazala daje mlada pazila na to na koju će se 
stranu okrenuti kad je kretala prema izlazu: Mora se okrenit za suncon. Ako se 
mlada na lijevo okrene, onda je sve naopako. Najviše su ljudi onda govorili, 
nije se znala okren it i kako je to išlo naopako i sve će joj ić naopako. 

Ista kazivačica opisuje kako je mlada na izlasku hvatala djevojke za nos 
- da se one idu udati isto. 

Kaja Lopac iz G. Lopaca govori da su mladence pri izlasku iz crkve 
posipali rižom ili žitom, Elizabeta Nekić iz Rončević Dolca navodi žito, Marija 
Krmpotić iz Krmpotića ječam i pšenicu, a Ivan Lopac iz Jaruge žito i bombone. 

U Rončević Dolcu, Krmpotićima, Zuklju" i Ljubežinama potvrđeno 
je da je mlada pri izlasku iz crkve bacala bombone, a u Liskovcu kako su to 
radili i mlada i mladoženja. 

Povorka 

Svadbena povorka kretala se većinom pješice, premda kazivači 
potvrđuju da su se svatovi mogli i voziti kolima, ali su to činili oni mogućniji, 
odnosno oni koji su imali konje. 299 Kočijašu su u tom slučaju plaćali oženja i 
kum, a cijena je bila prilično visoka. 300 Kazivači iz Senjske Drage također 
navode kako se povorka mogla kretati i pješice i kolima, ali više pozornosti 
posvećuju opisu kola. Zbog smještenosti lokaliteta Senjske Drage uz 
prometnicu i njihove lakše pristupačnosti, kretanje kolima ovdje je bilo 
olakšano. Istodobno je put do ostalih lokaliteta bio teško prohodan te se 
kolima do njih dolazilo puno teže. Kola i konji okitili bi se šarenicama 
(prekrivačima), peškirima, kupljenim papirima 301 , pavenkom. Đura Biondić iz 
Liskovca kaže kako je mladoženjina majka kitila kola kojima su se vozili 

296 Đura Biondić, Liskovac. 

297 Nada Margeta, Žukalj; Grgo Nekić, Žukalj. 

29S Marija Nekić, Ljubežine. 

299 Grgo Nekić, Žukalj. 

300 Đura Biondić, Liskovac. 

301 Grgo Nekić, Žukalj. 

njegovi svatovi, a nevjestina majka ona kojima su se vozili njezini svatovi. 
Također naglašava da mladoženja i mlada na putu do crkve nisu sjedili u istim 
kolima, dok su se u mladoženjinu kuću vozili zajedno. Grgo Nekić iz Žuklja 
ističe kako se znalo dogoditi i to da se mladenci i kumovi voze kolima, a 
ostali idu pješice. 

Ako se povorka kretala pješice, na njezinu je čelu je išao barjaktar, 
zatim mlada i njezin kum, mladoženja i njegov kum, a zatim ostali svatovi. 
Svatovi koji su dolazili u crkvu iz udaljenih mjesta, nisu morali ići strogo u 
redu cijelim putem, već bi se povorka poredala u parovima u blizini crkve. Pri 
povratku s vjenčanja mlada i mladoženja mogli su ići zajedno. 

Povorku su promatrali suseljani koji nisu bili pozvani u svatove. 
Vladimir Biondić iz Alana o tome govori: Ljudi su bili radoznali, ti koji nisu 
bili pozvani, iz svih sela okolnija, ko je znao, kaže, iz svih sela, danas se ženi 
taj i taj, idemo kod crkve da vidimo svatove, onda je to gledalo svatove da 
vidi kako je ko obučen, kakve su djevojke i tako, kako se ponašale, onda su to 
babe gledale, to buljile i poslije prepričavale. Njih se častilo pićem - rakijom 
i vinom. 302 Grgo Nekić iz Žuklja navodi kako je to radio diver (nevjestin 
kum), a Marija Nekić iz Ljubežina da su za to bili zaduženi kum i svat i. 
Promatrači su, pak, na svatove bacali ječam, 303 pšenicu, 304 bombone 305 ili 
rižu. Radili su to za porod, da jim bolje rodi, za sreću, da budu imali 
zdravlje i sreću, da im zemlja rađa, da dicu imaju. 310 

Na putu do crkve znale su biti postavljane zapreke - drva, grane, 
kamenje, kola. 311 Te su zapreke postavljali dečki iz zafrkancije ili zbog 
ljubomore što se cure udaju. 312 Grgo Nekić iz Žuklja dodaje kako su, u slučaju 
da se djevojka udavala u drugo selo, momci iz njezina sela bacali kamenje na 
povorku. 


302 Grgo Nekić, Žukalj; Marija Nekić, Ljubežine; Vlado Biondić, Alan; Đura Biodnić iz 
Liskovca jedina donosi podatak kako je kumova žena nosila košaru s kolačima i častila 
promatrače, no kako nitko drugi nije potvrdio taj podatak, treba ga uzeti s oprezom. 

303 Elizabeta Nekić, Rončević Dolac; Grgo Nekić, Žukalj; Mile Lopac, D. Lopci; Marija 
Nekić, Ljubežine; Vlado Biondić, Alan. 

304 Jure Lopac, Jaruga; Vlado Biondić, Alan. 

305 Grgo Nekić, Žukalj; Jure Lopac, Jaruga. 

306 Elizabeta Nekić, Rončević Dolac. 

307 Jure Lopac, Jaruga. 

3(ls Mile Lopac, D. Lopci. 

309 Grgo Nekić, Žukalj. 

310 Elizabeta Nekić, Rončević Dolac. 

311 Đura Biondić, Liskovac; Grgo Nekić, Žukalj. 

312 Đura Biondić, Liskovac. 

SI. 9. Sudionici svadbe Ivana Biondića iz Alana održane 1962. Prizor je snimljen pred 
crkvom na Vratniku, snimio Ivan Stela iz Senja, 1962. 

Ako bi se srele dvije svadbene povorke, one su se samo obilazile, 113 
veselili su se zajedno, 314 no ponekad je bilo i tuče jer je bilo pijanih. 315 Đura 
Biondić iz Liskovca donosi jedinstveno objašnjenje, prema kojemu se dvije 
mlade nisu smjele vidjeti jer će jedna umrit, od nji dvi jedna umre te se zbog toga 
susret dviju povorki izbjegavao. Ova kazivačica sjeća se i susreta svadbene i 
pogrebne povorke. Svadba je izlazila iz crkve, a mrtvaca su upravo unosili. 
Mlada se onesvijestila i rekla da joj se ne piše dobro. Za nekoliko dana joj je 
poginuo brat, a kasnije i muž. Zabilježena su i vjerovanja kako susret svadbene i 
pogrebne povorke znači nesreću u braku, 316 da će mladencima biti loše u 

T 1 -7 O 1 Q 

životu, kako susret nije dobar za porod, dok pojedini kazivači samo ističu da 
se pazilo da se ove dvije povorke ne sretnu, 319 odnosno kako je svadbena povorka 

313 G. Lopci, D. Lopci. 

314 Stolac, Žukalj. 

315 Grgo Nekić, Žukalj. 

316 Grgo Nekić, Žukalj. 

317 Marija Nekić Zvonina, Stolac. 

318 Đura Biondić, Liskovac. 

319 Mile Lopac, D. Lopci; Elizabeta Nekić, Rončević Dolac. 

morala stati, 320 ne navodeći razlog tome. Iz svih se ovih kazivanja može zaključiti 
kako se vjerovalo da susret pogrebne i svadbene povorke znači nesreću. 

Nevjesta se u povorci, prema kazivanju Đure Biondića iz Liskovca, nije 
smjela okretati jer da će se dica uvrć sva na nju, a ne na oženju. A ako bude 
oženja ružan, onda reče cura da se ona obazirala deset puta. Grgo Nekić iz 
Žuklja govori da se mlada ne smije okretati jer je vikano da more na porodu dite 
falično biti, da more se okrenit joj sasvin sve nevaljano, dok Marko Margeta iz 
istog lokaliteta kaže da se nije smjela okretati da se ne bi vratila u svoj dom. 

Nada Margeta iz Žuklja jedina govori o tome kako se mlada na putu iz 
crkve u mladoženjinu kuću trebala sakriti svojem kumu. Mlada se, naime, s 
jednom svoticom negdje sakrila, a njezin ju je kum morao pronaći. Ako ju nije 
pronašao, morao je platiti mladoženji jer nije pazio na mladu. Jela Margeta iz 
Žuklja navodi vjerovanje po kojem svadba ne srni popriko ići, onda mlada kad 
se uda, vaik da će prije, da popriko leti. E, da mlada leti posle kad se uda, vaik 
kud je kraći put , 321 

Povorku su pratili i svirači. Zabilježena je pjesma koja se pjevala nakon 
izlaska iz crkve: 

Veseli se, stara majko moja, 
oženi se rasip kuća tvoja. 

Pjesmu su pjevali momci koji su tako zadirkivali oženju, koji se 
ženidbom opraštao s prelima i momačkim načinom života. 322 

Pri dolasku u mladoženjinu kuću nakon vjenčanja, pjevalo bi se: 

Svekrvice, izađi pred vrata, 
evo tebi gosta nepoznata , 323 


Pir 

Nakon vjenčanja svatovi su odlazili u gostionicu. Ako je vjenčanje bilo u 
Svetom Križu, odlazilo se u gostionicu "Stric Luka", 324 a ako je bilo na 
Vratniku, onda u gostionicu "Putnik". Tamo je bilo sve pripravljeno za svatove, 
tu su se počastili pićem - vinom i rakijom, 325 a onda su krenuli k mladoženji. 

320 Ivan Nekić, Ljubežine. 

321 Budući da kazivačica nije rodom iz ispitanih lokaliteta, a i zbog toga što njezino 
kazivanje predstavlja iznimku, ovaj podatak treba uzeti s oprezom. 

32 ~ Elizabeta Nekić, Rončević Dolac. 

323 Elizabeta Nekić, Rončević Dolac. 

324 Elizabeta Nekić iz Rončević Dolca sjeća se kako je gostionica "Stric Luka" u Svetom 
Križu otvorena još dok je ona išla u školu, dakle tridesetih godina 20. stoljeća. 

325 Elizabeta Nekić iz Rončević Dolca kaže da bi svatovi nešto jeli ako je mladoženjina 
kuća bila jako daleko, ali najčešće se ipak samo častilo pićem. 

Podatci o tome tko je plaćao troškove u gostionici, razlikuju se: radila su to oba 
kuma, " mladoženjin kum, kumovi i oženja, sam oženja. Svatovi su u 

-ion -201 

gostionici ostajali dva, tri sata, već su predvečer dolazili k dečku, a 
pojedini kazivači’ 32 naglašavaju kako je kum određivao kad će se krenuti: a 
zadržavali bi se dugo kako su imali kakvog kuma koji je prašija da se ča iđe. m 

Većina kazivača nije spomenula postojanje glasnika koji su najavljivali 
dolazak svatova u mladoženjinu kuću. Jedino Milan Biondić iz Stolca govori da 
je neki momak, koji je bio brz, dolazio prije svatova i rekao da se svatovi 
približavaju kući. 334 

Svadba (pir) održavala se u mladoženjinoj kući. 335 Promjene su počele 
sedamdesetih godina, kada usporedno s napuštanjem sela i odlaskom u Senj u 
potrazi za poslom, prestaje i održavanje svadbe po selima. Kazivači se sjećaju 
zadnjih svadbi krajem sedamdesetih godina 20. stoljeća, a od tada je uobičajeno 
da se one održavaju u restoranima i hotelima, ponajprije u samom Senju. 

Za ovu svečanu priliku mladoženjina kuća se posebno čistila i uređivala. 
Na vidljivo mjesto izvan kuće postavljao se barjak, a unutrašnjost se ukrašavala 

20/: 'I'IH oto -ion 

stolnjacima, cvijećem na stolu i prozorima, peskirima (ručnicima), 
šarenicama , 340 kupljenim papirima, 341 zelenilom iznad vratiju - pavenkom, 
jelom, cvijećem. 342 Niti na jednom ispitanom lokalitetu nije bila poznata 
svatovska grana kao poseban ukras. 


326 Elizabeta Nekić, Rončević Dolac; Marko Margeta, Žukalj; Marija Nekić, Ljubežine, 
Milan Biondić, Stolac; Marija Nekić Zvonina, Stolac. 

327 Grgo Nekić, Žukalj; Jure Lopac, Jaruga. 

328 Nada Margeta, Žukalj. 

329 Đura Biondić, Liskovac. 

330 Elizabeta Nekić, Rončević Dolac. 

331 Grgo Nekić, Žukalj; Đura Biondić, Liskovac. 

332 Milan Biondić, Stolac; Elizabeta Nekić, Rončević Dolac; Grgo Nekić, Žukalj. 

333 Elizabeta Nekić, Rončević Dolac. 

334 Ovo kazivanje predstavlja iznimku. Nije sigurno radi li se samo o pojedinačnom slučaju 
te podatak treba uzeti s oprezom. 

335 Iznimku predstavlja kazivanje Ivana i Marije Nekić iz Ljubežina: nakon što su se 
vjenčali na Vratniku, vratili su se u njezinu kuću na Vratniku, objašnjavajući to time što je 
mladina kuća bila smještena u blizini. 

336 Elizabeta Nekić, Rončević Dolac. 

337 Đura Biondić, Liskovac; Elizabeta Nekić, Rončević Dolac. 

338 Elizabeta Nekić, Rončević Dolac. 

339 Đura Biondić, Liskovac; Grgo Nekić, Žukalj; Ivan Nekić, Ljubežine. 

340 Đura Biondić, Liskovac; Ivan Nekić, Ljubežine. 

341 Grgo Nekić, Žukalj; Ivan Nekić, Ljubežine. 

342 Grgo Nekić, Žukalj; Ivan Nekić, Ljubežine; Marija Nekić Zvonina, Stolac; Nada 
Margeta, Žukalj. 

SI. 10. Pir pred kućom Mate Lopca (cestara) u Mlinici (Senjska Draga), 
snimljeno 1937. fotograf nepoznat 


Mladence su pred kućom dočekivali mladoženjini roditelji. Oni su ih 
blagoslivljali blagoslovljenom vodom, onim istim riječima kojima su ih 
blagoslivljali pri odlasku iz njezine kuće. Mladenci su, klečeći na jastuku ili 
nekoj tkanini, držali u rukama čaše s vinom, koje su nakon blagoslova morali 
baciti i razbiti za sreću. Grgo Nekić iz Žuklja dodaje kako su mladenci u 
rukama držali i komadić kruha koji su poslije blagoslova pojeli. 

Nada Margeta iz Žuklja, Marija Lopac iz D. Lopaca i Jure Lopac iz 
Jaruge potvrdili su da se nevjesti pri ulasku u kuću davalo u krilo, u naranak , 343 
muško dijete. 344 Pritom nije bilo važno čije je to dijete, a radilo se to kako bi 
mlada imala mušku djecu - nek ima djecu, nek ima muškarčiće . 345 Elizabeta 
Nekić iz Rončević Dolca također govori o ovom postupku, ali ističe da se to 
radilo kad je mlada sjedala za stol, kako bi imala djece. Po njezinu je mišljenju 


343 Nada Margeta, Žukalj. 

344 Marija Lopac iz D. Lopaca donosi naziv nakrilče. No, budući daje kazivačica rodom iz 
Brinja, a nitko drugi od kazivača nije potvrdio ovaj naziv, podatak treba uzeti s oprezom. 

345 Nada Margeta, Žukalj. 

ovaj običaj ovisio o tome je li bilo djece u toj kući u koju je mlada dolazila, a 
sjeća se kako se to činilo u Rončević Dolcu, Ljubežinama, Stolcu i Žuklju. 

Đura Biondić iz Liskovca jedina govori o bacanju jabuke preko kuće 
prije ulaska u kuću i priča da će mlada ako baci: bit sritna, da će ić naprivo 
krenut sve. A ako nije uspjela, zadirkivali su je: Ha, ha, nisi uspila, neće ništ bit 
od diče. To se govorilo da neće ona diče imat, a neće vraga imat... (smijeh). 346 

Također, ova se kazivačica prisjeća kako je svekrva mladoj donosila sito 
sa žitom da ona primi u ruke i u situ žita da to bude diče puno, dodajući, a bilo 
je kod nas puno, ne bojte se. I bez sita i bez rešeta. 

Mladu nisu prenosili preko praga, a također nije dobivala kolač od svojih 
prijateljica. 

Nakon ulaska u kuću nevjesta je, prema sjećanju pojedinih kazivača, 
morala jednom obići ognjište. 347 Vodila ju je svekrva, 347 odnosno njezin kum. 349 
Radilo se to radi toga da ne bi utekla , 350 da ne bi pobigla kući, da bi ostala tu, 351 
a Grgo Nekić iz Žuklja dodaje kako je mlada pritom prošarala vatru i pogledala 
u komoštre da u kući vlada mir. Marija Nekić Zvonina iz Stolca govori kako je 
taj običaj živio prije njezina vjenčanja, a Vladimir Biondić iz Alana čuo je za 
njega iz pričanja starijih. Njegova žena Milka priča kako je mlada bacala drvo u 
šparet (štednjak) jer da je to kao sreća da je mlada došla, da je stavila drvo u 
šparet. Očito, s nestajanjem otvorenih ognjišta, nestajao je i ovaj običaj, a s 
pojavom špareta javio se novi, a moguće je da se i transformirao neki otprije 
postojeći. 

Svi su svatovi sjedili zajedno, uzvanici mladoženje i nevjeste nisu bili 
odvojeni, a također se nisu odvajali muškarci od žena. Jedino Grgo Nekić iz 
Žuklja spominje da je čuo kako su prije odvojeno sjedili muški i ženski 
uzvanici - ili u posebnim prostorijama ili, ako je bila samo jedna prostorija, za 
odvojenim stolovima. Mladenci su u tom slučaju sjedili među muškim 
svatovima. Ako je bilo lijepo vrijeme i ako je kraj kuće postojao prikladan 
prostor, stolovi su se mogli postaviti i izvan kuće. 352 Mladenci su sjedili zajedno 


346 Budući da kazivačica u kontrolnom ispitivanju nije potvrdila ovaj podatak, nego je rekla 
da se jabuka baca na kraju pira i da je, ako je mlada uspjela prebaciti, to značilo da će dugo 
živjeti, treba s oprezom uzimati oba podatka. 

347 Nije potvrđeno u Rončević Dolcu, Liskovcu. Nema podataka za Krmpotiće, G. i D. 
Lopce, Jarugu. 

348 Ivan i Marija Nekić, Ljubežine; Božo Nekić, Stolac. 

349 Grgo Nekić, Žukalj; Milan Biondić, Stolac; Marko Margeta, Žukalj. 

350 Ivan i Marija Nekić, Ljubežine; Grgo Nekić, Žukalj. 

351 Milan Biondić, Stolac. 

352 Elizabeta Nekić, Rončević Dolac; Grgo Nekić, Žukalj; Nada Margeta, Žukalj; Ana 
Koričić, Liskovac; Marija Nekić Zvonina, Stolac. 


518 




D. Birt - J. Jurković - P. Kelemen: Život mladih, pripreme... 


Senj, zb. 30, 445-538 (2003) 


s kumovima, uvrh stola. 353 Elizabeta Nekić iz Rončević Dolca govori: Posle bi 
se sve uskomišalo, kud će ko. Svi su svatovi, nakon što su doveli mladu, ostajali 
na piru, a u mladoženjinu su kuću mogli doći i oni koji nisu bili dio svadbe te 
nisu nosili rožice, ali dođi uvečer kada dođi od crkve svatovi. 354 Oni su dolazili 
u gostinju 355 kao gosti. Obično bi stariji ljudi koji su tako dolazili, sjedili 
posebno, 356 pjevali svoje starinske pjesme, a mladi narod je hita kud koji. 351 Za 
jelo, koje je obično počinjalo navečer, spremalo se u skladu s mogućnostima, 
ali se uvijek nastojalo da sve bude što bolje i obilnije. Nada Margeta iz Žuklja o 
hrani na piru govori: Budi, budi, ljudi su bili siromašni, ali spremi. Blaga, pa 
nakolji, pa ispeci pečenke. Dobro je bilo. Ja san se u ratu ženila, ali opet je 
bilo. Glavna jela su bila: juha, gulaš, paprikaš, sarma, filana paprika, šnicli u 
saftu, pohanje, pečenka, pire krumpir, police, salate. Od kolača su se pripremale 
štrudle (savijače), pite od jabuka, obični beli kruh, keksi (izrađeni strojem ili 
ručno), orahnjača, a znali su se i kupiti gotovi kolači u senjskim trgovinama. 
Nije potvrđeno postojanje svadbenog kolača. 358 Na stolovima je uvijek bilo pića 
- vina i rakije. 

Na piru su prisutni i nevjestini roditelji, koji nisu išli u crkvu, ali su uvečer 
dolazili na pir. 359 Nada Margeta iz Žuklja govori: Prije je otpravi ča na vjenčanje 
i onda mi pospremi, pozatvaraj ono što je bilo, kuću i to i onda bi potrpali to i 
došli. S roditeljima bi dolazila i manja djeca, 360 netko od nevjestine braće ili 
rodbine. 361 Elizabeta Nekić iz Rončević Dolca kaže kako bi došli nevjestini 
ukućani koji su tijekom dana ostajali kod kuće i brinuli se za blago, a Đura 
Biondić iz Liskovca napominje kako bi ih znalo doći i dvadesetak. Javljaju se 
različiti nazivi: pohođani, " pohodi, pohode, dolaze u pohode, doša u 

365 366 367 

pohode, ' ili se samo reklo da dolaze prijatelji ili nije bilo posebnog naziva. 


353 Liskovac, Rončević Dolac. 

354 Nada Margeta, Žukalj. 

355 Elizabeta Nekić, Rončević Dolac. 

356 Elizabeta Nekić, Rončević Dolac; Ivan Nekić, Ljubežine. 

357 Elizabeta Nekić, Rončević Dolac. 

358 O svadbenom kolaču detaljnije se govori u poglavlju Pribavljanje i priprema hrane za 
svadbu. 

359 Nema podataka za Jarugu, D. i G. Lopce, Krmpotiće, Ljubežine. 

360 Nada Margeta, Žukalj. 

361 Elizabeta Nekić, Rončević Dolac. 

362 Josip Margeta, Žukalj. 

363 Grgo Nekić, Žukalj. 

364 Nada Margeta, Žukalj. 

365 Marija Nekić Zvonina, Stolac; Đura Biondić, Liskovac. 

366 Elizabeta Nekić, Rončević Dolac. 

367 Milan Biondić, Stolac; Vlado Biondić, Alan. 

Sa sobom su donosili jastuke, pokrivače, plahte, tako da za prvu ruku 
mlada ima na šta leć 36% nevjestinu robu (odjeću) koja joj je dostajala za osam 
dana nakon svadbe - ono najosnovnije što ima za te prve dane . 369 

Na pira su se plesali plesovi koji su bili uobičajeni i u dragim prilikama - 
kolo, kukunješće/kukunešće, polka, valcer, bećarac, tango, fox, swing, sretnica. 
Plesalo se i izvan kuće . 370 Mlada je također plesala jer, prema riječima Milana 
Biondića iz Stolca, pa kako bi mlada bila da se okunji tamo da u kutu, mora 
mlada bit vesela da bi svadbe bila, da se vidi da to ipak. Isti kazivač govori da 
je nevjesta najviše plesala s kumom i oženjom, dok drugi kazivači govore da je 
plesala sa svima . 371 Grgo Nekić iz Žuklja i Vladimir Biondić iz Alana kažu da 
je za to dobivala novce - ko je zahteva, mora je platit i da je ne znan ko zove, 
morala je . 311 

Đura Biondić iz Liskovca sjeća se teksta dvaju bećaraca i objašnjava: to 
kad počne se plesat bećarac, onda piva što mu padne na pamet : 

Bećarskoj se vjeri ne vjeruje, 
čuvat ću se da me ne miluje. 

Oj, bećaru, štranjga ti se plete, 
nek se plete, nije bećar dijete. 

Jure Lopac iz Jaruge dodaje: 

Lika goji konje i junaka, 
a Slavonija lipih divojaka. 

Mala moja, iz gore zelene, 
pošalji mi dve ruže rumene. 

Okreni se, kolo moje malo, 
već te nisam igrala odavno. 

Sve sam svoje potrošio dane 
na granici Ijubeć Talijanke. 

Misliš, mali, da si samo jedan, 
takvih imam u tucetu sedam. 


368 Đura Biondić, Liskovac. 

369 Elizabeta Nekić, Rončević Dolac. 

370 Elizabeta Nekić, Rončević Dolac; Grgo Nekić, Žukalj; Nada Margeta, Žukalj; Milan 
Biondić, Stolac; Ivan i Marija Nekić, Ljubežine. 

371 Elizabeta Nekić, Rončević Dolac; Đura Biondić, Liskovac; Grgo Nekić, Žukalj; Marija 
Nekić, Ljubežine, Vlado Biondić, Alan. 

372 Grgo Nekić, Žukalj. 

Grgo Nekić iz Žuklja, koji je i sam kao svirač sudjelovao u svadbenim 
zbivanjima, sjeća se kako je sviraču morao plaćati onaj koji je želio da za njega 
svira, te govori ove stihove: 

Oj, bećaru, devojačko lane, 
nes od mene dok zora ne svane. 

Oj, devojko, garava i mala, 
bi li se za mene udala ? 

Ovaj kazivač jedini potvrđuje kako je mlada obilazila i ljubila svatove - 
samo muškarce, a oni bi joj davali novac, koji je ona stavljala u škrinju. 

Poseban zadatak na piru imao je nevjestin kum, koji je morao paziti 
mladu i plaćao je ako bi joj ukrali cipelu . 373 U Krmpotićima i Liskovcu za 
nevjestinu cipelu morao je platiti kum, a u D. Lopcima oba kuma . 374 Kazivač iz 
Jaruge kaže kako su svi svatovi morali plaćati tom prigodom . 375 Elizabeta 
Nekić iz Rončević Dolca ove šale opisuje: Jer oni su delali komedije, sazuli sa 
mlade cipelu, sakrili ispod stola i mlada bosa i kum [njezin] daj neku sitnicu. 
Nevjestinom kumu bi znali tako dobacivati: kume, pazi, jel ti mlada obuvena . 376 
Ivan Nekić iz Ljubežina govori da su tako sakrivali i mladu te je diver morao 
platiti jer je on bio zadužen da pazi na nju do ponoći. Novac koji bi se skupio, 
bio je namijenjen nevjesti. Prema kazivanju Đure Biondić iz Liskovca, znalo se 
dogoditi i da barjaktaru ukradu barjak ili izuju cipelu ako je on zadrima te je on 
sam to morao plaćati. 

Kazivači spominju i šalu koju nazivaju brijanje ? 11 Elizabeta Nekić iz 
Rončević Dolca opisuje kako su znali glumiti brijača : Jest, brijača su znali 
glumit. Tamo di su natezali onaj kajiš zada, na zadnjem kraju natezali pa da 
briju i to. Te ljude koje su brijali, namazali bi kiselinom (sirutkom), skorupom 
ili nečim, brijali bi nekim nožem, a radili bi to onome ko bi bij a malo već šenija 
pićem. Prema riječima kazivačice, brijali bi tako i one koje nisu smjeli, već 
starije muškarce koji su došli u posjet. Milan Biondić iz Stolca prisjeća se: 
nešto nađi, neku pjenu ili nešto, brašno. On veli - nisi ti baš sređen, morat 
ćemo te sredit, onda ga side na stolicu onako pijanoga, ne moš sutra takvi bit 

373 Elizabeta Nekić, Rončević Dolac; Marija Nekić Zvonina, Stolac; Vlado Biondić, Alan; 
Kaja Lopac, G. Lopci; Ivan Nekić, Ljubežine; Grgo Nekić, Žukalj. 

374 Marija Krmpotić, Krmpotići; Đura Biondić, Liskovac; Mile Lopac, D. Lopci. 

375 Jure Lopac, Jaruga. 

376 Elizabeta Nekić, Rončević Dolac. 

377 Elizabeta Nekić, Rončević Dolac; Grgo Nekić, Žukalj; Đura Biondić, Liskovac; Božo i 
Marija Nekić, Stolac; Milan Biondić, Stolac; Đura Biondić iz Liskovca jedina spominje kako su 
djevojkama tako šišali pramen kose, ali taj podatak nije drugdje zabilježen pa ga treba uzeti s 
oprezom. 

međ ljudima drpav i neobrijan. Onda ga svale na stolicu njih dva, tri, on sidi i 
brico si odmah sveze na se neku bijelu haljinu, obuče oni od kuvarice, tobože 
on je brijač, donesu onu kuvaču, s tom ga obrije i to traje jedno sat vremena, 
tako skratiš vrime. Đura Biondić iz Liskovca priča kako je kum brijao troskom 
od drveta, a Grgo Nekić iz Žuklja napominje kako bi one koji su se napili, 
kadšto stvarno obrijali. 

Elizabeta Nekić iz Rončević Dolca spominje i druge šale kojima su ljudi 
zabavljali i kratili vrijeme: Bilo je dečki koji su znali šale izvodit i metni 
naopako šešir ii što na se naopako obuci i sidi nasrid kuće, prikriži noge i 
prosi, okreni šešir naopako i bacaj mu novce, ko je što tija. I tako su se šalili, 
već kad se to sve ponapilo bilo. Izvali se nasrid kuće, okreni šešir, donesi mu 
tanjir i unutra hrane, onda okreni šešir i tanjur stavi s ono hranon i govori da 
je gladan i svašta bi to bilo. Bilo je onda lipo, i lipa vrimena i lipo je bilo svega. 
Sad po selu više nije ništa... Također, neka žena koja je došla puna šale, 
zabavljala bi ljude ismijavajući pijane svatove: Bija bi se zna napit i cucne dole 
ka i raširit noge i pukne mu među nogan gaće, ova bi donijela cvijeće ono na 
stolu što je, pa bi zvala - ote, ote, pukle mu gaće, ote, procvjeta je, i takve 
stvari. 

Tijekom pira bilo je uobičajeno nazdravljanje mladencima. Činili su to 
roditelji i kumovi. Kako nije postojala neka duža zdravica koja se govorila 
u svakoj prilici ili se kazivači njezinog teksta u cijelosti više ne sjećaju, uspjeli 
smo zapisati neke varijante: 

- Da bi bili zdravi i veseli i da bi im rodila pšenica bjelica i u kući 

dječica! m 

- Da rodila šenica, kurata dječica i živila svadba i popijmo u zdravlje 

~ <381 

naše! 

- Rodila pšenice bjelica, u kući dičica muška! 38 " 

- Rodila vam pšenica bjelica i u kući sva kurata dječica ! 383 

- Da bi sretni bili, sretno dicu porađali ! 384 

Kako kaže Grgo Nekić iz Žuklja, govorili bi što im pade na pamet. I di 
koji puno nabraja po ure. 


378 Grgo Nekić, Žukalj; Marija Krmpotić, Krmpotići; Nada Margeta iz Žuklja ističe oca. 

379 Grgo Nekić, Žukalj; Jure Lopac, Jaruga; Ružica Lopac, Jaruga; Đura Biondić, Liskovac; 
Marija Nekić Zvonina, Stolac. 

38(1 Nada Margeta, Žukalj. 

381 Jure Lopac, Jaruga. 

382 Milan Biodnić, Stolac. 

383 Marija Lopac, D. Lopci. 

384 Grgo Nekić, Žukalj. 

Oko ponoći mlada je skidala vijenac i oblačila drugu odjeću. 385 Pritom se 
pjevalo: 

Skini, mlada, vinac i pavenku, 

pa ti stavi/pa navišaj vodu za palentu . 386 

Na piru se nije darivalo, to se obavljalo na pavenci. Jedino je Elizabeta 
Nekić iz Rončević Dolca govorila daje onaj tko nije darivao na pavenci, mogao 
to uraditi na piru pri skidanju mladina vijenca, kada se darivao novac, dok je 
Marija Lopac iz D. Lopaca kazala da je kod skidanja vijenca rodbina darivala 
mladu. 

Ivan Nekić iz Ljubežina spominje kako je kum, kad je skidao mladoj 
vijenac, s oženje skidao rožicu i stavljao na stol, te se vjerovalo da će se onaj 
momak koji je dohvati, prvi ženiti. 

U vezi sa svođenjem mladenaca zabilježeni su različiti podatci. 387 Đura 
Vukelić iz Stolca i Marija Krmpotić iz Krmpotića ističu kako mladenci nisu 
odlazili na spavanje, a Đura Biondić iz Liskovca objašnjava kako kod nas je, 
kad san se ja udavala [1952.], bija običaj da mlad ne iđe nikuda dok se svi 
svatovi ne razađu. Jure Lopac iz Jaruge, pričajući o vlastitom vjenčanju, govori: 

E, sad treba mladenci spavat, da odvedu u sobu. A ja vičem, ja sad ću ostavit 
svadbu i ići u sobu, pa nije prisa, imat ćemo cijeli život skupa. Kazivači iz 
Rončević Dolca, Žuklja i Stolca 388 govore kako su mladenci mogli ići spavati, 
ali nisu morali: (...) kako su volili plesat, kakvo je društvo bilo, m Grgo Nekić iz 
Žuklja objašnjava da to je taj kavo običaj, ali mlada i oženja nisu morali 
spavati. U Jarugi i Žuklju potvrđeno je da su mladence svodili kumovi, 390 
odnosno kum, s kojim jedu obaška (odvojeno od svatova). 391 Nije bilo točno 
određeno vrijeme za svođenje mladenaca, nego se to odigravalo prema njihovoj 
želji, a Grgo Nekić dodaje da im je kum namještao jastuk i pokrivao ih, a za 
dobrobit u braku morao je svatko od njih pojesti polovicu jabuke koju im je 
dala svekrva. Svatovi bi im dobacivali: spavajte, nemojte se dirat i ono kavo 
zafrkancije. 3,92 Najdetaljniji opis dobiven je u Ljubežinama - pa kad se ide 


385 O tome se govori u poglavlju Pripreme nevjeste i mladoženje za svadbu. 

38,1 Elizabeta Nekić, Rončević Dolac; Jela Margeta, Žukalj. Kazivačica Jela Margeta iz 
Žuklja govori kako se njoj ne sviđa tekst ove pjesme jer se već na samom piru mladu upućivalo 
na to da treba raditi. 

387 Nema podataka za G. i D. Lopce, Alan. 

388 Elizabeta Nekić, Rončević Dolac; Grgo Nekić, Žukalj; Marija Nekić Zvonina, Stolac. 

389 Elizabeta Nekić, Rončević Dolac. 

390 Ružica Lopac, Jaruga; Marko Margeta, Žukalj. 

391 Grgo Nekić, Žukalj. 

392 Grgo Nekić, Žukalj. 

svodit, kum poslije mladu skida vinac s nje, pa onda vodi mladoženju i mladu 
spavat u ponoć. Kum je u ponoć skidao mladu — skidao joj je vijenac i robu i 
neprimjereno se šalio s mladoženjom: Nemoj da te kuma sruši poda se, te zatim 
mladu počme za stolom vatat, da joj pokaže kako će joj bit, vako će ti bit, a 
ostali se smiju, a on vodi akrobacije. Zatim je mladence vodio u sobu i 
zaključao ih, e ima ključ u 6 ujutro otvara, ako zauzete ove sobe odemo u štalu i 
ujutro kad se rasvane, izvede nas van i onda se moramo limit, onda idemo za 
stol. 393 

Nije zabilježeno da bi se mladi trebali suzdržavati prve bračne noći, niti 
da je netko s njima bio u prostoriji. Također, na svadbi se nisu pojavljivali 
nikakvi maskirani likovi. 

U više je lokaliteta potvrđena provjera mladine nevinosti. ' 94 Elizabeta 
Nekić iz Rončević Dolca rekla je kako je prva bračna noć bila ispit te ispričala 
kako bi nevjestina majka, da bi zaštitila svoju kćerku, znala proliti po plahti krv 
od klanja kokoši - polit nešto po toj kad bi se životinja zaklala i tako, kokoša ili 
nešto. Marija Nekić iz Ljubežina potvrđuje daje znak bila krvava plahta i tko je 
držao do toga, radio je tako da svi vide, a Vladimir Biondić iz Alana govori da 
je krv na plahti bila znak, ali da se to sve sakrivalo. Milan Biondić iz Stolca 
kazuje da je on samo čuo da se plahta, na kojoj je mlada spavala, prostirala 
vani: Pripovidale su babe nekad, da bi se ujutro ta plata morala bacit na 
prošće, na plot, negdi vani di su spavali mladenci, da se to vidi da je došla 
nevina u kuću. Grgo Nekić iz Žuklja prisjeća se priča kako su mladu koja nije 
bila nevina, mogli vratiti kući, a roditelje bi joj upregnuli u jaram kao znak 
sramote. S nevjestinom nevinošću povezan je i njezin vijenac od pavenke. 

Svadbeni pir trajao je do ponedjeljka ujutro, najkasnije što je zabilježeno 
je do podneva. 395 Đura Biondić iz Liskovca priča kako su svatovi odlazili kako 
koga padne na pamet. Nije to bilo da se to rastajalo onako sad sve najedanput, 
te kako su njegovi prijatelji mogli ostajati i do večeri ili onaj ko se napija pa se 
probudija, pa je opet zaspa. Nada Margeta iz Žuklja govori kako su kumovi 
ostajali duže jer kum je svaki bija duže jerbo radi naroda, da više ostane 
naroda, kad se digne kum, onda će se dignut sve ča. Mladenci nisu trebali 
pratiti sve svatove kući. Jedino Grgo Nekić iz Žuklja i Đura Biondić iz 
Liskovca potvrđuju da su kumove malo pratili, a Elizabeta Nekić iz Rončević 
Dolca dodaje da su kumove pratili sve do kuće ako je bila blizu, i u tom su se 
slučaju kod njih malo pogostili. Ivan Nekić iz Ljubežina govori da su nevjestine 

393 Ivan Nekić, Ljubežine. 

394 Rončević Dolac, Ljubežine, Alan, Stolac. 

395 Elizabeta Nekić, Rončević Dolac. 

roditelje mladenci pratili polovicu puta, a Vladimir Biondić iz Alana opisuje 
kako je oproštaj s roditeljima znao biti i tužan: savjetovanje, budi malo i plača, 
ćerka ostaje tamo, malo otac njezin, mater zaplače za njom. 

Mlada je na rastanku darivala kumove košuljom, čarapama, peškirom 
(ručnikom), maramicom. 396 Te su darove na pir donijeli njezini roditelji. 397 
Đura Biondić iz Liskovca kaže da je darivala i svekrvu i svekra košuljom i 
čarapama, te zaove, stidne, stričeve, bratiće peškirima, rupcima i čarapama. 
Grgo Nekić iz Žuklja kaže da je darivala njegovu obitelj - svekrvi haljinu, 
maramu, nešto od robe, svekru cipele ili nešto drugo, no darivanje muževe 
obitelji, prema ovom kazivaču, nije bilo obvezno na piru, već je to mlada mogla 
činiti npr. nakon petnaest dana. 

Neki kazivači donose podatak da se jabuka koja je bila na barjaku, 
dijelila svatovima pri odlasku.' 98 Đura Biondić iz Liskovca kaže da se to 
događalo samo ponegdje, a drugdje da se nije ništa radilo s tom jabukom. Jure 
Lopac iz Jaruge govori da su kum i mladenci morali pojesti jabuku s barjaka u 
ponoć, kad se mlada presvlačila. Marija Krmpotić iz Krmpotića sjeća se kako 
se jabuka tijekom pira stavljala na stol te su u nju svatovi umetali novčiće. 

Elizabeta Nekić iz Rončević Dolca donosi još dva događaja prije 
rastanka svatova: Da bi kad bi išlo ovin našin putin pa da je di zastava zapela 
pa da se rasparala, onda bi ujutro prije nego što bi se svatovi razašli, odrza bi 
se govor, ka neka prošnja - da bi se moralo nešto baciti, da nije zastava u redu, 
da je isparana, da bi se još nadodalo štogod, to bi isto za mladu bilo. I kad bi 
se svatovi razašli, domaćin od kuće bi donija od janjeta glavu, razvalija mu 
vilice i uvalija jabuku i stavija na stol. I na to se pitalo. Novac koji se tada 
darivao, bio je namijenjen nevjesti. 

Nakon svadbe 

Običaj odlaska na vodu nije zabilježen, što je uvjetovano i time što, 
prema kazivanju, na ovom području nije bilo izvora vode. 

Mlada je odmah počela raditi kućanske poslove - čišćenje kuće: omest 
kuću, ribali se podovi , 399 prala je posuđe, brinula se o blagu, prala je rublje. 
Milka Biondić iz Alana ovako opisuje obveze i položaj mlade snahe: (...) 
svakog jutra se dignut prva, naložit vatru, pa onda je morala ić prva must u 

396 Elizabeta Nekić, Rončević Dolac; Đura Biondić, Liskovac; Grgo Nekić, Žukalj; Nada 
Margeta, Žukalj; Ružica Lopac, Jaruga. 

391 Elizabeta Nekić, Rončević Dolac; Đura Biondić, Liskovac; Grgo Nekić, Žukalj, Nada 
Margeta, Žukalj. 

398 Elizabeta Nekić, Rončević Dolac; Đura Biondić, Liskovac; Grgo Nekić, Žukalj. 

399 Đura Biondić, Liskovac. 

štalu krave ii telad ii davat blagu vode, pojila, nevista je bila dosta 
zapostavljena. 

Mlada je prva posjećivala svoje roditelje. Činila je to osam dana nakon 
vjenčanja. Nije zabilježen nikakav poseban naziv za taj posjet. U razdoblju od 
vjenčanja do te nedjelje ona nije posjećivala roditelje: Da ti je ne znan što 
trebalo, nisi iša po to. Nije bija običaj. 400 U posjet je odlazila zajedno sa svojim 
mužem, ostajala je samo taj dan, nosila je na dar piće, kavu, šećer. 401 Tog je 
dana prenosila svoj miraz u novi dom. 402 Roditelji su nevjestu posjećivali 
obično nedjeljom. 403 Đura Biondić iz Liskovca i Grgo Nekić iz Žuklja 
naglašavaju kako su mladenci obvezno na Stipanje (blagdan sv. Stjepana) 
posjećivali nevjestine roditelje. Pritom je zet darivao punicu: To je bilo da joj 
zet donese jednu robu punici, jednu robu da joj kupi ili platno neko za haljinu 
ili za kostimić ili bilo što. 404 

Također, međusobno su se posjećivali i mladenci i kumovi. 405 Elizabeta 
Nekić iz Rončević Dolca naglašava kako su se posebno posjećivali u božićnom 
razdoblju, a to se redovito događalo prvu godinu kad su se mladenci uzeli, a 
malo se je kasnije to i ispuštalo. Kao darove nosili su vino, kekse, kavu, rakiju, 
šećer. Grgo Nekić iz Žuklja dodaje daje mlada pritom kumu nosila i pletenicu, 
kolač s rupom u sredini, koji je sama i rezala te dijelila svim prisutnima. Isti 
kazivač potvrđuje da su mladenci kuma posjećivali i na prvi Uskrs poslije 
vjenčanja kada mu je nevjesta darivala cvijeće, piće i jaja. 

Nije bilo posebnog uvođenja nevjeste poslije svadbe u crkvu. Grgo Nekić 
iz Žuklja kazuje da je nakon rođenja prvog djeteta žena išla na blagoslov, a 
Đura Biondić iz Liskovca opisuje taj događaj: Samo kad rodi, onda je bio 
običaj poseban. Joj mene, to bilo ružno ka vrag. Joj mene kad se ja toga sitin. 
Mlada kad rodi, nije smila ić 40 dana na zemlju, mislin komad zemlje delat ii 
nešto. Ništa. Samo oko kuće šećat. I onda nije nikako sa mužon spavala tih 40 
dana. Onda morala ić na blagoslov. Joj mene, kad se ja toga sitin. Onda išla na 
blagoslov, onda kad dođe u crkvu, onda je morala, nije tila ić priko crkve 
daleko, nego samo uđi u crkvu di je kamenica i tu je stala uz kamenicu, onda 
pop dođi pa je vodi ka majmuna priko ćele crkve da je blagoslovi. Ja san samo 


4n " Nada Margeta, Žukalj. 

401 Đura Biondić, Liskovac; Grgo Nekić, Žukalj. 

402 Iznimku predstavlja kazivanje Jure Lopca iz Jaruge, koji govori kako su roditelji 
nevjestu posjećivali osam dana nakon vjenčanja, ona njih tjedan dana nakon toga, a miraz je 
prenosila tek mjesec dana nakon svadbe. 

403 Ivan Nekić, Ljubežine; Đura Biondić, Liskovac. 

404 Đura Biondić, Liskovac. 

405 Elizabeta Nekić, Rončević Dolac; Grgo Nekić, Žukalj; Đura Biondić, Liskovac. 

jedanput bila, nikad više. Ajme meni. Koju sramotu podnila. Ajme meni. Sama. 
A oni dečki počnu zafrkavat, pa vikat, pa zvat, ajme meni. Vidi vraga, vidi 
vraga, vraga vodi kroz crkvu, Bože, oslobodi. Ovaj blagoslov potvrđuje i 
Elizabeta Nekić iz Rončević Dolca, objašnjavajući kako se to činilo zato jer 
Majka Božja kad je rodila Isusa, nakon četrdeset dana je išla na blagoslov 2. 
veljače, zato se zove Svijećnica. Nevjesta je dolazila na crkveni prag, pod ložu, 
pred nju je istupio svećenik, dao joj svijeću u ruke, blagoslovio je 
blagoslovljenom vodom, bacio na nju stolu i uveo ju u crkvu. 406 

Sto se tiče razlika u odjeći koje bi označavale status mlade žene, kazivači 
većinom ne navode nikakve pojedinosti, a na pitanje kako bi se moglo 
razlikovati udanu i neudanu ženu. Nada Margeta iz Žuklja kaže da se to po 
odjeći nije moglo vidjeti, a znalo se koja je udana. Jedino Elizabeta Nekić iz 
Rončević Dolca govori kako su udane žene nosile malo duže rukave, dužu robu 
i one na sebi pregače. Također, ova kazivačica precizira kako su djevojke 
nosile dvije pletenice, a udane žene plele su kosu na zatiljku, motale kola. No, 
nisu morale pokrivati glavu rupcem. Sve su djevojke i udane žene nosile rupce 
prema vrimenu , tj. stavljale su ih kada je bilo ružnije vrijeme. 407 

Miraz 

Miraz je u svoju novu kuću donosila svaka djevojka. Nazivi koji su 
zabilježeni na istraživanom području su: dota, prćija i miraz■ U Krmpotićima te 
D. i G. Lopcima zabilježen je samo naziv dota. U Jarugi, Ljubežinama, Stolcu, 
Liskovcu i Alanu javljaju se nazivi dota i prćija - dota je označavala robu, a 
prćija blago koje je nevjesta donosila. U Rončević Dolcu i Žuklju zabilježena 
su sva tri naziva: dota, miraz i prćija. Elizabeta Nekić iz Rončević Dolca 
objašnjava značenje svakoga naziva: dota je nevjestina roba, prćija blago - 
krava i ovce, a miraz volovi i novac te naglašava kako su novac donosile 
djevojke iz bogatijih lugarskih i činovničkih kuća. 408 Grgo Nekić iz Žuklja 
također potvrđuje da je prćija naziv za blago, a miraz za novac: A imalo, bilo 
ljudi koji su bili mogući, koji su bili po Meriki i to, imali su i novaca, onda daj 
nešto novaca. 

Djevojka je u miraz donosila: 

- dotu: svoju odjeću, posteljinu, biljce, ručnike, plate (plahte), deke, 


406 Elizabeta Nekić, Rončević Dolac. 

407 Elizabeta Nekić, Rončević Dolac. 

408 Volovi su se ubrajali u miraz za razliku od ostalog blaga, njih su donosile bogatije 
djevojke. 

jastuke, poplune - krpature, 409 koperte s čipkom, plate prostiračice, šarenice - 
stavljale se na krevet, dimenzije: 1.5 m širine, 1.8 - 2 m dužine, 410 tepihe - 60 
cm široke, nekoliko metara dugačke, stavljale su se na zid, 411 torbe, vreće za 
žito, bisage, slamarice, salvete (kipe za suđe); 

- škrinje, namještaj, ormar, krevet, ormarić, stolice, stolić, stol. Elizabeta 
Nekić iz Rončević Dolca objašnjava da se namještaj počeo nositi nakon 
Drugoga svjetskog rata, a Grgo Nekić iz Žuklja da se ormare počelo nositi 
četrdesetih godina 20. stoljeća, kad se on ženio, 1946., već je toga bilo, ali su 
nosile samo imućnije mlade. 

- motika, sip, grablje; 

- vreteno i preslica, iglica, igle; 412 

- blago - ovce (kazivači najčešće kao normu navode pet, najviše desetak 
ovaca), krava, volova. Volove su nosile bogatije djevojke i njih se, prema 
kazivanju Elizabete Nekić iz Rončević Dolca, ubrajalo u miraz, dok se kravu i 
ovce nazivalo prćijom i one su bile obvezan dio nevjestine opreme; 

- zemlja - samo Nada Margeta i Grgo Margeta iz Žuklja te Ivan Lopac iz 
Jaruge spominju da su nevjeste u miraz donosile zemlju, s tim da Nada Margeta 
kaže daje to bila rijetkost koju su si mogle priuštiti samo imućnije obitelji. Mile 
Lopac iz D. Lopaca govori da su sestre dijelile zemlju ako ne bi imale braće, ali 
ako su imale braće, onda je ona ostajala njima; 

- da su djevojke nosile novac, potvrđuju Elizabeta Nekić iz Rončević 
Dolca i Grgo Nekić iz Žuklja, ali činile su to samo one bogatije. 

Minimum koji je mlada morala imati, nije precizno utvrđen u svim 
lokalitetima. Prema riječima Elizabete Nekić iz Rončević Dolca, svaka je 
djevojka obvezno morala imati svoj sip, motiku, preslicu, vreteno, igle, radnu i 
svetačnu robu (odjeću), platice (plahte) da ima za prisvuć krevet. Đura Biondić 
iz Liskovca naglašava kako je mlada obvezno nosila dvije slamarice, tri 
jastuka, desetak plata, desetak salveta (kipe za suđe). Prema sjećanju Grge 
Nekića iz Žuklja, nevjesta je obvezno nosila krevetninu. 

Neki kazivači potvrđuju naziv dotarica za djevojku koja je puno toga 
donijela u svoj novi dom. 413 Prema njihovim riječima, taj naziv označivao je da 

409 Vlado Biondić, Alan. 

410 Vlado Biondić, Alan. 

411 Vlado Biondić, Alan. 

412 Mile Lopac iz D. Lopaca navodi daje nevjesta u miraz donosila i taru (tkalački stan), ali 
budući da je u istraživanom području, prema kazivanju, bilo vrlo malo žena koje su tkale, ovaj 
podatak treba uzeti s oprezom. Nitko od ostalih kazivača nije potvrdio da su žene iz Senjskog bila 
donosile taru. 

413 Elizabeta Nekić, Rončević Dolac; Đura Biondić, Liskovac; Grgo Nekić, Žukalj; Nada 
Margeta, Žukalj; Marija Nekić Zvonina, Stolac. 

djevojka ima puno robe, puno svega, 414 daje dosta donijela. 415 Milan Biondić iz 
Stolca i Mile Lopac iz D. Lopaca ne poznaju taj naziv, a Jure Lopac iz Jaruge 
prepoznaje naziv, ali dodaje kako se za djevojku koja ima svega, kaže da je 
nadotala. 

Mile Lopac iz D. Lopaca naglasio je kako se za dotu pogađalo na 
zarukama, a Đura Vukelić iz Stolca kako je momak kod prosidbe tražio miraz i 
roditelji ako neće dat, onda je neće zenit. Pojedine obitelji precizirale su što 
nevjesta mora donijeti, a neke nisu. 416 Elizabeta Nekić iz Rončević Dolca smatra 
daje to ovisilo o momkovoj obitelji, te da nije bilo zgodno ako je došla cura, išla 
pomust kravu od svekrve, znala joj je prigovorit di je t\>oja krava. Znali su joj 
prigovorit di su tvoje ovce. Također ističe kako je djevojka, ako je bila trudna prije 
braka, morala (je) nešto i donit da se to sve ugladi. Milka Biondić iz Alana 
također naglašava kako su svekrve znale prigovarati mladoj kako su ju roditelji 
loše spremili, govorila bi joj znala si se udat, al nisi se znala pripremit. Drugi 
kazivači govore kako je mlada donosila što je mogla. 417 Božica Krmpotić iz G. 
Lopaca spominje slučaj ako se starija djevojka udavala: II ako je cura stara, pa joj 
naprave bolju dotu. Stav o bogatstvu i nevjestinoj opremi odaju i sljedeći stihovi: 

Goni lipu bar sirota bila, 
nego ružnu daje na njoj svila. 

Milan Biondić iz Stolca objašnjava da se to pivalo jer svila se brzo 
podere, a ružna ostaje. 

Ruho koje je mlada nosila kao dotu, izrađivali su ona i njezini roditelji, a 
pomoć su predstavljala i prela na kojima se čijalo perje ili čupala vuna. Tkani 
predmeti nosili su tkaljama većinom na Vratnik ili su se kupovali gotovi od žena 
iz Like. 

Oprema nevjeste nije se razgledavala, a nije se ni prevozila zaobilaznim 
putem. Prevozili su je mladoženja i mlada nedjeljom nakon vjenčanja, kada je 
mlada dolazila prvi put u posjet svojim roditeljima. Uz opremu, prenosili su se i 
darovi koje je mlada dobila na pavenci. Dočekivali su ih ukućani, mladenci su 
ostajali na ručku i kolima odlazili natrag. U Stolcu je zabilježeno da su na konje 
stavljali peškire i kite. Na kolima bi sve prenijeli, a blago je išlo za njima. U 
Krmpotićima je potvrđeno daje pritom mladin brat pratio mladence, a u Stolcu, 
Alanu i Rončević Dolcu da su to činili njezini roditelji. 418 Nije potvrđeno 

414 Đura Biondić, Liskovac. 

415 Marija Nekić Zvonina, Stolac. 

416 Elizabeta Nekić, Rončević Dolac; Grgo Nekić, Žukalj; Ivan Nekić, Ljubežine. 

417 Đura Biondić, Liskovac; Nada Margeta, Žukalj. 

418 Marija Krmpotić. Krmpotići; Milan Biondić, Stolac; Vlado Biondić, Alan; Elizabeta 
Nekić, Rončević Dolac. 

pogađanje oko miraza niti naknada za miraz. 

Posebne običaje pri prevoženju miraza spominju dvije kazivačice. 
Elizabeta Nekić iz Rončević Dolca priča kako je nevjestina mlađa sestra sjela 
na kola i mladoženja joj je trebao darovati najčešće novac, a mogao joj je i 
kupiti rubac, bluzu, cipele. Đura Biondić iz Liskovca opisuje kako je susjeda 
nevjesti darivala preslicu, vreteno, kudjelju, vunu i igle da joj djeca ne budu 
pestoruka (da ništa ne znaju). 

Na povratku u mladoženjinu kuću dočekivali su ih roditelji i ukućani. 
Netko je pomogao unijeti opremu - npr. mladoženjin otac, brat, susjed, 419 a 
mlada je sama slagala svoje ruho. 420 

Mile Lopac iz D. Lopaca sa smijehom pripovijeda kako su djevojke znale 
puno toga donijeti u svoju novu kuću, ali bi, kada su im se sestre udavale, 
kradomice to odnosile natrag kako bi i sestre imale dovoljno opreme. 

U slučaju da se momak priženio, i on je donosio miraz. Mile Lopac iz D. 
Lopaca govori: Dobiju bi nekakvu opravu od kuće, pa bi otac njemu nešto 
da. 421 Najčešće je donosio volove, 422 zemlju, 423 rjeđe novac. 424 Prema kazivanju 
Kaje Lopac iz G. Lopaca i Vladimira Biondića iz Alana zabilježeno je da nije 
nosio ništa. Božica Krmpotić iz G. Lopaca i Elizabeta Nekić iz Rončević Dolca 
objašnjavaju kako doveden nije obvezno donosio miraz, ali možda je tražila 
cura ili njegovi roditelji ili on sam, možda njegovi roditelji nisu ga tili prazna 

. 425 

opremit. 

Vjerovanja i gatanja vezana uz svadbene običaje 

Premda kazivači nisu rado govorili o vjerovanjima i gatanjima vezanima 
uz svadbene običaje, ipak smo uspjele sakupiti neke podatke vezane uz ovu 
temu. 

Samo su Đura Biondić iz Liskovca i Grgo Nekić iz Žuklja potvrdili da su 


414 Đura Biondić, Liskovac. 

420 Marija Krmpotić, Krmpotići. 

421 U razgovoru je dobiven dojam da za kazivača ovo ne znači jednak miraz kao za 
djevojku. Iz prikupljenih podataka nije uvijek jasno koristi li se naziv miraz i za imetak koji je 
donosio doveden. 

42 ~ Elizabeta Nekić, Rončević Dolac; Đura Biondić, Liskovac; Jure Lopac, Jaruga; Mile 
Lopac, D. Lopci; Marija Krpotić iz Krmpotića ne precizira, nego samo govori da je donosio 
blago. 

422 Đura Biondić, Liskovac; Mile Lopac, D. Lopci; Marija Krmpotić, Krmpotići. 

424 Elizabeta Nekić, Rončević Dolac. 

425 Elizabeta Nekić, Rončević Dolac - muž ove kazivačice bio je doveden i on nije donio 
ništa jer je njezina obitelj imala svega dovoljno. 

djevojke odlazile Cigankama da im gataju. Nada Margeta iz Žuklja priča kako 
su Ciganke prolazile kroz sela i kad bi naišle, pola bi toga one pogodile. Muča 
si, ona je divanila, vidiš da je ona to sve pogodila što se događalo. Ljudi bi im 
davali nešto od hrane, vunu ili dinar koji. Milan Biondić iz Stolca samo zna 
nešto o tome da su djevojke išle ženama u selu, dok drugi kazivači nisu o tome 
govorili. 

Djevojke su same od svoje mladosti zamišljale svoje vjenčanje, o čemu 
nam govore i sljedeći stihovi kojih se prisjetila Elizabeta Nekić iz Rončević 
Dolca: 

Oj, pavenko, kad te budem plela, 
pazi, dragi, da te ne bi klela. 

O gatanjima djevojaka od kazivača se saznalo sljedeće: 

- Gatanje pomoću vijenaca od bijelih cvjetova (Elizabeta Nekić iz 
Rončević Dolca i Đura Biondić iz Liskovca objašnjavaju da su to ivančice): 
djevojke su plele vijence i bacale ih na krov. Kazivačica u Ljubežinama 426 
objasnila je da se gledalo na kojem će se šavu (redu, krov je bio od šimle - 
dasaka) krova zaustaviti. Ako je pao na prvi red, to je značilo da će se ta 
djevojka prva udati, dok kazivači u Rončević Dolcu, Stolcu, Liskovcu i 
Žuklju 427 govore daje broj reda značio broj godina za koji će se djevojka udati. 
Đura Biondić iz Liskovca dodaje da je, ako je vijenac pao, to značilo da će se 
udati brzo, a ako je otišao preko kuće, da se ne će nikada. Pojedini kazivači 
naglašavaju da se to radilo na Ivanje. 428 

- gatanje pomoću cvijeta ivančice: o tome govore kazivači u 
Ljubežinama, Rončević Dolcu i Žuklju. 429 Djevojke su trgale jednu po jednu 
laticu i govorile ljubiš me, ne ljubiš me, 430 voli me, ne voli 431 hoće li se udati ili 
neće za nekog dečka. 432 Marko Margeta iz Žuklja naglašava da su i dečki to 
radili, pa i on sam puno puta, te daje često otkinuo jednu laticu kako bi na kraju 
ispalo da ga voli. 433 

- Elizabeta Nekić iz Rončević Dolca navodi gatanje na Božić: gledalo se 


42< ’ Marija Nekić, Ljubežine. 

427 Nada Margeta i Milan Margeta, Žukalj; Elizabeta Nekić, Rončević Dolac; Đura Biondić, 
Liskovac; Marija Nekić Zvonina, Stolac. 

" Đura Biondić, Liskovac; Elizabeta Nekić, Rončević Dolac; Nada Margeta, Zukalj. 

429 U Žuklju jedan kazivač - Marko Margeta ne kazuje da se radi o ivančicama, ali opisuje 
cvijeće bijelih latica. 

430 Elizabeta Nekić, Rončević Dolac. 

431 Ivan Biondić, Ljubežine; Marko Margeta, Žukalj. 

432 Grgo Nekić, Žukalj. 

433 Marija Krmpotić iz Krmpotića govori samo da su se kidale latice, ali dalje nije ispitano. 

žito koje se za Božić sijalo, a ako je poprimilo oblik vijenca, to je značilo udaju. 

- Grgo Nekić iz Žuklja govori da su djevojke gatale pomoću kave, ali ne 
objašnjava kako su to radile. 

- Isti kazivač priča kako su djevojke gledale kamo je nagnuta rožica : kud 
je nagnuta, tud će se udat. I same bi izabirale cvjetove za to gatanje: (...) i onda 
su već i one gledale kud bi imale želju. A onda otiđe na drugu stranu. 

- Marko Margeta i Nada Margeta iz Žuklja te Đura Biondić iz Liskovca 
spominju gatanje i djevojaka i mladića pomoću kukca kojeg su zvali šaka-baka 
(bubamara). 434 Kad bi kukac doletio na šaku, mladići su mu govorili: šaka- 
baka, pr, kaži kud ću se ženit, a djevojke: šaka- baka, pr, kaži kud ću se udat, 435 
kaži mi put kud ću se udat, 436 te se gledalo u kojem će smjeru odletjeti. Marko 
Margeta na kraj u zaključuje: Jel to istina bila ii ne, to smo mi čuli od starijih. 

- Đura Biondić iz Lisko vca jedina govori o gatanju pomoću božične 
svijeće: nakon što se ona ugasila vinom, gledalo se prema kojoj djevojci ide 
dim i to je značilo da će se ona brzo udati. 437 

O pojavljivanju budućega bračnog druga u snu doznali smo samo od dviju 
kazivačica: Elizabeta Nekić iz Rončević Dolca govori da se trava vidić na dan 
svetog Vida stavljala pod jastuk pa ako je djevojka sanjala nekog momka, to je bio 
znak da će njemu pripasti. Slično potvrđuje i Ana Koričić iz Liskovca: momak čije 
ime je djevojka sanjala na Vidovdan, bit će joj dečko. 438 Grgo Nekić iz Žuklja kaže 
da su djevojke sanjale, ali su, prema njemu, one to samo zamišljale. 

O zadobivanju naklonosti kazivali su Vladimir Biondić iz Alana, Grgo 
Nekić iz Žuklja i Elizabeta Nekić iz Rončević Dolca: Babe s posebnim 
umijećem stavile bi momku u kavu ugljen ili malo svoje kr\n (menstrualne), ali 
ne previše, nego par kapi 439 ili je to znala raditi majka koja je imala puno kćeri 
za udaju i sviđao joj se dečko koji je dolazio k njima u kuću. 4411 

O utjecaju uroka i zlih sila kazivači također nisu rado govorili. 441 Neki su 


434 Podatke o gatanju momaka donosi samo kazivač, a kazivačice tvrde da momci nisu 
gatali, tako da podatak treba uzeti s oprezom. 

435 Marko Margeta, Žukalj. 

436 Đura Biondić, Liskovac; Nada Margeta, Žukalj. 

437 Grgo Nekić iz Žuklja govori kako se pomoću dima božićne svijeće gatalo o prinosima 
na zemlji: Kud dim iđe, da će bit rodna goditia, na onoj strani. Navedeno gatanje o udaji nije mu 
poznato. 

438 Ova kazivačica ne spominje travu koja se stavljala pod jastuk kao prethodna. 

439 Vlado Biondić, Alan. 

440 Elizabeta Nekić, Rončević Dolac. 

441 Ispitivanje o urocima obično je dolazilo pred kraj razgovora, kada se već dobilo 
određeno povjerenje kazivača. No, usprkos tome, nisu svi rado govorili o ovoj temi. Povezano je 
to, vjerojatno, s kršćanskom vjerom kazivača. 

odmah odgovarali da se nije vjerovalo u uroke. 442 Đura Biondić iz Liskovca 
govori: Niko njizi nije moga ureć ako se oni vole. Mile Lopac iz D. Lopaca 
pričao je kako muž i žena oko šest mjeseci nisu mogli imati djecu, a zatim su 
neke babe skinule uroke s muškarca. Grgo Nekić iz Žuklja kazao je, pozivajući 
se na priče svojih roditelja i roditelja svojih vršnjaka, kako je čovjek iz Žuklja 
kojeg su se svi bojali jer daje tako ima te oči, napravio jednom muškarcu u selu 
da četrdeset dana nije moga običavat sa ženon. Uzrok tomu je bio taj da mu se 
taj čovjek zamjerio i nakon što mu se poslije četrdeset dana došao požaliti, sve 
je opet bilo u redu. Inače je taj čovjek mogao nauditi i stoci: Ko mu se zamjeri, 
e taj nije dobro prolazija. Kazivač dodaje kako su uroke mogle skinuti neke 
žene u Bosni, a također su ljudi odlazili radi toga na Krasno. Elizabeta Nekić 
sjeća se žene koja je tri miseca bila u braku, nije bilo niš. Napravila joj je to 
djevojka koja je bila zaljubljena u njezina muža, a nakon što joj je to skinuto, 
sve je bilo u redu. Žene su, prema riječima ove kazivačice, najčešće odlazile u 
Bosnu - Bosanski Brod i Bihać, k ljudima koji su znali skidati te uroke. 

Marko Margeta iz Žuklja opisuje kako su vračare, vještice, kako ih on 
naziva, mogle nauditi. Riječ je bila o ljubomornim djevojkama koje su se 
okomile na muškarce kad su već bili oženjeni. Dolazile bi noću, sjedile na 
prsima i izgnjavile im ih tako da im je sve pocrvenilo. Kazivač govori da je 
tako i njemu jednom sjela na lice te se probudio, nije mogao disati i mučio se. 
Ako ju je muškarac uspio zgrabiti za ruku, znao je koja je i sutradan bi ju 
istukao. Kazivač sam nije u tome uspio, ali kaže da je jedan njegov susjed uspio 
i da ju je istukao, a ta je žena živjela, po njegovim riječima, u blizini. Inače je 
bilo više takvih žena. Isti kazivač govori i o zlom oku: kaže da neka je imala zle 
oči i onda ako mlada vidi, nije niš rekla, ni pozdravila, nije niš rekla, isto je 
mogal učinit. Mladu je onda boljelo. Kazivač nastavlja kako je bilo i takvih 
žena koje su mogle učiniti daju više ne voliš. No, nije ih se moglo prepoznati, 
tak kada bi više ljudi potvrdilo, moglo se znati tko je. Te je uroke, po riječima 
kazivača, mogla skinuti jedna žena u Lici, isto bila neka vračara, koja je umrla 
prije 20 godina. 

Nada Margeta iz Žuklja je o ovoj temi ispričala; Onda baš nije bilo tolko 
glasa, više se danas čuje o tome nego što se prije čulo. A morda su pojedine 
znale i napravit. Bilo je ljudi više nego žena koje su znale. Učaraj ih što i onda 
ne bi bija brak. Dvoje se oženilo i to su ljudi baš bili bezobrazni. Stari. E kad se 
je ta mlada došla žet žito, ječam onaj i onda je žela, a druga je naišla k njoj i 
kaže: O, Mande, jesi se umorila? Ma jesam, veli i ož.e ona taj snop i kaže - op, 
devojački snop. A već je udana prije, dugo već. Mande, kako to? E, to je 


442 Krmpotići, G. Lopci, Stolac, Rončević Dolac, Liskovac. 

posridi, napravija jedan drugome da ne spava sa ženom. A ona jadna opet ože, 
ova stala dugo š njon i sad motre što će ona ožet. / opet ona ženje, ženje, ženje, 
meće, ženje, meće, kaže, op, devojački snop i opet devojački snop, ona je 
divojka, udana je, al je djevojka. I tako se to poslije pročulo da je taj i taj 
napravija, onda ovaj mu nosija ponude. Oni su znali napravit i vratit.... Onda 
se valjda podrugiva i posmjehiva pa se na njemu i poznalo pa su to se suglasili 
daje to napravija on, jedno drugom tamo častili dok je... Kazivačica potvrđuje 
kako se to dogodilo u Žuklju, u stara vremena, kad ona još nije bila ni rođena, 
pa se prema tome može pretpostaviti da je to bilo u drugoj polovici 19. ili 
početkom 20. stoljeća. 

Nitko od kazivača nije spominjao postupke za dobrobit u braku. 
Elizabeta Nekić iz Rončević Dolca o tome govori: Ja činila nišan nikada, ja ne 
znan koje su što. Kod mene je bilo jedino da se poštivamo i da žena mora bit 
pristojna... nije više lutanja. Ako si dobija dicu, moraš dicu odgajat, muža 
poštivat, ako si na primer sa svekron i svekrvon, moraš donekle imat osjećaja 
prema svima. Ako je pravi brak, žena ne smije bez osjećaja muža nikud otić, 
kao da bi nekamo otišla, u neka društva da muž ne zna, to isto nije dobro, to 
mora bit dogovor. 

Marko Margeta iz Žuklja spominje vjerovanje po kojem nije bilo dobro 
da se dan vjenčanja poklopi s danom nečije smrti ili pogibije: Ako se udaju pa 
da taj dan neko umre ili pogine, onda ne bi bilo sretno toj mladoj i mladoženji 
ćeli život. Bilo ko ko pogine kad ta mlada ide na vjenčanje. To je bila istina 
prava. Đura Biondić iz Liskovca pak govori da se vjerovalo da je dobro ako se 
na dan vjenčanja krstilo dijete: Ali je naj bilo veselije kada u crkvu budi vjenčat 
se mladoženja i mlada i dođe se dite krstit. Onda bude veselo, veli, krsti se dite, 
bit će života. 

Pojedina vjerovanja vezana uz svadbene običaje opisana su već u 
prethodnim poglavljima. 

Zaključak 

U ovom prilogu izložena je građa prikupljena terenskim radom među 
primorskim Bunjevcima u lokalitetima: Jaruga, Donji Lopci, Gornji Lopci, 
Krmpotići, Ljubežine, Stolac, Rončević Dolac, Alan, Liskovac i Žukalj. 

Prvi dio započeo je prikazom predbračnog života mladih, koji je 
obuhvatio teme: ponašanje djevojaka i mladića, načini upoznavanja mladih, 
izvanbračna djeca i sprečavanje trudnoće. Uslijedio je opis izbora bračnog 
druga, pri čemu su prikazane teme: značenje braka, dob stupanja u brak, način 
biranja bračnog druga, poželjne osobine bračnog druga, odnos seoske 

endogamije i egzogamije, zapreke za sklapanje braka, sklapanje braka redom 
prema dobi unutar obitelji, levirat i sororat, homoseksualne veze, višestruko 
sklapanje brakova iz dvaju domaćinstava ( pašanci i jetrve ), uksorilokalno 
stanovanje te ponovno sklapanje braka udovica i udovaca. 

U drugom dijelu opisani su običaji koji prethode svadbi, i to: običaji do 
prosidbe, prosidba, zaruke, zapis i napovid, pozivanje na svadbu, pribavljanje i 
priprema hrane za svadbu. Također je izloženo ponašanje budućih mladenaca do 
svadbe, vrijeme održavanja i trajanje svadbe te sastav svatova. U zaključku 
cjeline prikazan je običaj pavenke, pletenja svadbenog vijenca i održavanja 
djevojačke večeri. 

Posljednji dio sastoji se od ovih tema: tijek svadbe, miraz te vjerovanja i 
gatanja vezana uz svadbene običaje. Odlomak Tijek svadbe obuhvatio je prikaz 
priprema nevjeste i mladoženje za svadbu, mjesta okupljanja svatova i odlaska po 
mladu, vjenčanja u crkvi, povorke, pira te običaje nakon svadbe. 

Sve su pojave analizirane u vremenskom presjeku, kronološki, što je 
omogućilo uočavanje postupnog nestanka pojedinih pojava (kao u slučaju starog 
svata), ali i njihovih transformacija i prilagodbe novom kontekstu (primjerice, 
svadbeno oglavlje). Kazivanja se uglavnom odnose na razdoblje tijekom i 
neposredno nakon Drugoga svjetskoga rata, a tek se pojedina vezuju uz prvu 
polovicu 20. stoljeća. Prijelomnicu u opisivanju odabranih pojava čine 
sedamdesete godine 20. stoljeća, kada većina bunjevačkog stanovništva iseljava u 
gradove. Zbog te depopulacije ovoga kraja, brojni se opisani elementi nisu mogli 
dalje promatrati u obiđenim lokalitetima. Međutim, kad je to bilo moguće, 
predsvadbena i svadbena zbivanja pratila su se među bunjevačkim stanovništvom 
naseljenim u Senju. 

Isto tako, premda je osnovni obrazac opisanih pojava zajednički za čitavo 
područje, tijekom obrade prikupljene građe uočene su kako lokalne, tako i 
individualne varijante. Pokazuje to primjer svatovskih časnika: dok je za mladina 
kuma na području Ljubežina, Stolca, Rončević Dolca, Liskovca i Žuklja potvrđen 
naziv diver, on nije poznat u Alanu i lokalitetima Senjske drage (Jaruga, Donji 
Lopci, Gornji Lopci i Krmpotići). Istodobno, pojedine individualne razlike mogu 
se objasniti i sjećanjem kazivača, ali i njihovim različitim iskustvima. 

U usporedbi s predsvadbenim i svadbenim običajima drugih hrvatskih 
regija, uočena je osobitost pojedinih tradicijskih elemenata ove etničke skupine, 
poput prela kao načina upoznavanja mladih, običaja pletenja mladina vijenca - 
pavenke, te istaknute uloge kuma i njegovog odnosa s diverom i starim svatom. 
Sve navedene pojave zahtijevaju podrobniju analizu, pri kojoj bi se utvrdile 
moguće paralele s pojavama svojstvenim drugim bunjevačkim granama. U tu 
svrhu, dobivenu građu trebalo bi usporediti s podatcima vezanim uz život mladih, 

pripreme za brak i sklapanje braka zabilježenim među ličkim Bunjevacima, 443 ali 
i s građom vezanom uz skupinu podunavskih Bunjevaca. Daljnji uvid u 
specifičnosti tradicijske kulture primorskih Bunjevaca dobio bi se istraživanjem 
prikazanih pojava među ostalim skupinama stanovništva nastanjenog u 
primorskoj regiji. 

Popis kazivača 
Jaruga: 

- Jure Lopac Pizdelin, rođen 1929. 

- Ivan Lopac Perdas, rođen 1926. 

- Ružica Lopac, rođ. Lopac Pizdelinova, rođena 1930. 

- Milan Lopac Pizdelin , rođen 1934. 

Donji Lopci: 

- Mile Lopac Joškov , rođen 1924. 

- Marija Lopac Joškova , rođ. Fumić, rođena 1925. u Letimcu kod Brinja 
Gornji Lopci: 

- Kaja Lopac, rođ. Babić, rođena 1925. u Stolcu 

- Jure Lopac, rođen 1958. 

- Božica Krmpotić Matajijina, rođ. Tadić, rođenal944. u Perdasima 
Krmpotići: 

- Marija Krmpotić Matajijina , rođ. Nekić, rođena 1906. u Sv. Križu 

- Mileva Krmpotić Matajijina , rođ. Bijelac, rođena 1950. u Tesliću kod Doboja (BiH) 

Ljubežine: 

- Marija Nekić Sljevina, rođ. Biondić, rođena 1939. u Melnicama 

- Ivan Nekić Sijeva , rođen 1937. 

- Ilija Biondić Sebalj , rođen 1943. 

Stolac: 

- Milan Biondić Verda, rođen 1939. 

- Nevenka Biondić Verdina , rođ. Biondić, rođena 1949. 

- Božo Nekić Božina, Jakodović, rođen 1915. 

- Marija Nekić Božinova, rođ. Biondić, rođena 1920. 

- Marija Nekić Zvonina, rođ. Biondić, rođena 1940. 

- Đura Vukelić, rođ. Nekić, rođena 1936. Živi u Senju. 

Rončević Dolac: 

- Elizabeta Nekić Beta, rođ. Rončević, rođena 1922. 


Alan: 

- Vladimir Biondić Dujanov, rođen 1938. 


443 Za usporedbu vidi tekstove, koji obrađuju navedene teme, objavljene u časopisu 
Etnološka tribina, 22, 1999. 

- Milka Biondić Dujanova, rođ. Margeta, rođena 1943. u Batinovcu 
Lisko vac: 

- Đura Biondić Aćimova, rođ. Margeta, rođena 1932. u Žuklju 

- Ana Koričić, rođ. Margeta Josetina, rođena 1939. Živi u Senju. 

Žukalj: 

- Jela Margeta Jackova, rođ. Rogić, rođena 1921. u Tuževcu 

- Josip Margeta Jackov, rođen 1915. 

- Marko Margeta Begar , rođen 1931. 

- Milan Margeta Jackov. rođen 1950. Živi u Senju. 

- Nada Margeta Jackova, rođ. Biondić, rođena 1929. u Liskovcu. Živi u Senju. 

- Grgo Nekić Vaboja, rođen 1918. 

Svim kazivačima zahvaljujemo na susretljivosti i svesrdnoj pomoći u izradi 
ovoga rada. 

YOUTH’S LIFE, PREPARATION FOR WEDDING AND THE CONTRACT OF MARRIAGE 

ON THE SIDE OF SENJ’S RIDGE 

Summary 

In the article ‘Youth's life, preparation for wedding and the contract of marriage on the side of 
Senj’s ridge’ was published material collected through field work taken from the Coastal Bunjevci 
areas of: Jaruga, Donji Lopci, Gornji Lopci, Krmpotići, Ljubežine, Stolac, Rončević Dolac, Alan, 
Lisko vac and Žukalj. 

Based on questionnaires about pre-marriage and wedding customs, but also using non- 
structural interview techniques where the interviewees have the chance to share their own experiences 
about wedding events in this region, without extra questioning or suggestions, which every work 
without questionnaire inevitable must include, researchers collected the most possible data about this 
as yet not fully discovered area. 

The first part of the article starts with the presentation of pre-marital life, which includes 
subjects as: the behavior of girls and boys, how they introduced each other, illegitimate children and 
contraception. After this was how they choose their partners and the following subjects: the meaning 
of marriage, the correct age for marrying, how to choose a partner, the desirable characteristics of 
future partnere, the relationship between a village’s endogamy and exogamy, the barriers between the 
contraction of marriage, the contract of marriage by rule of age inside a family, unmairied men and 
women, homosexual relationships, multiple marriage contractions between two homes (brothers-in- 
law and sisters-in-law), uxorial-local living and the marriages of widows and widowers. 

The second part describes the customs which anticipate a wedding: customs before the 
marriage proposal, the marriage proposal, engagement, notice and announcement of marriage, the 
invitation to the wedding and the collecting and preparing of food for the wedding. Also presented 
here is also how the future couple before their wedding, the time of wedding and duration of the 
ceremony as well as the list of the wedding guests. This part concludes with the customs of 
‘pavenka’, the making of wedding wreath and the hen night’s customs. 

The last part of the article contains the following subjects: the wedding procedure, the dowry, 
beliefs and fortune telling connected to the wedding customs. The chapter ‘The tvedding procedure’ 
includes description of the bride and groom’s preparation for their wedding, where the wedding 
guests assemble, the custom of taking the bride to the church. the church wedding, the wedding 
procession, the wedding feast and customs after the wedding. 

The stories are mostly related to the period during and immediately after WWII. Only a few of 
them are related to the flrst half of 20 th century. The tuming point in these customs comes in 1970’s 
when most of the Bunjevci population moved to the towns and cities. The research could not continue 
because of the depopulation of the researched localities. Nevertheless, whenever it was possible the 
wedding customs were observed among the Bunjevci who now live in the town of Senj. 

Further insight into specific traditions and cultures of the Coastal Bunjevci could be taken 
through the research of present customs among other groups of the population still in the Coastal 
region. The collected data could be a good starting point for the future investigation of the traditional 
culture of the Coastal Bunjevci but can also be used in comparison for other Bunjevci peoples’ 
customs. 


DAS LEBEN DER JUGENDLICHEN, VORBEREITUNGEN ZUR EHE UND 
EHESCHLIE6UNG AM RUCKEN DES SENJSKO BILO (SENJER BERGRUCKEN) 

Zusammenfasssung 

Aufgrund eines Fragebogens der mit vorhochzeitlichen und hochzeitlichen Sitten gebunden 
und mit Technik des unstrukturierten Interviews (ohne die zugegebenen Fragen und Suggestionen) 
geschrieben tvar, bemiihten sich die Erforscherinnen je mehr Daten iiber diese ungenligend 
ausgeforschte Problematik zu sammeln. 

Der erste Teil beginnt mit Darstellung des vorehelichen Lebens der Jugendlichen (Verhalten 
der Madchen und der Jungen, Bekanntschaften, uneheliche Kinder, Schwangerschaftsverhinderung, 
Endogamie und Exogamie, homosexuelle Beziehungen, u. a. 

Im ztveiten Teil werden Sitten beschrieben die der Brautwerbung und der Ehe vorausgehen, 
Verlobung, kirchliche Ankiindigung der Ehe (napovid), Einladung zur Hochzeit, Vorbereitung der 
Speisen fur die Hochzeit, u.a. 

Der dritte Teil besteht aus folgenden Themen: Hochzeitsverlauf, Ausstattung, mit der Ehe 
gebundene Wahrsagen. 

Die Erzahlungen beziehen sich am meisten an die Periode des 2. Weltkriegs. Es wird betont, 
dass eine Wendung in der ersten Halfte des 20. Jahrhunderts stattgefunden hat, als die meisten 
Bunjevacer aus diesem Gebiet nach die Stadte zogen. Wegen der Entvolkemng dieser Gegend konnte 
man viele beschi'iebene Sitten in den besuchten Lokalitaten nicht weiter beobachten. Aber, wenn das 
moglich tvar, bemiihten sich die Forscherinnen die mit der Hochzeit gebundenen Sitten bei den in 
Senj angesiedelten Bunjevacer zu erforschen. 

Am Ende schlieBen die Autorinnen Folgerung, dass sehr notig tvare tveitere Besonderheiten der 
traditionellen Sitten bei den Bunjevacer in anderen kiistenlandischen Gebieten zu erforschen. 

